ADDYSG, CYMRU RHAN 1 CYFFREDINOL Enwi, cychwyn a chymhwyso 1 1 Enw'r Rheoliadau hyn yw Rheoliadau Grantiau a Benthyciadau Dysgu y Cynulliad (Addysg Uwch) (Cymru) 2006. 2 Daw'r Rheoliadau hyn i rym ar 1 Mawrth 2006 ac maent yn gymwys o ran Cymru. Dehongli 2 1 Yn y Rheoliadau hyn— ystyr “a ariennir yn gyhoeddus” (“ publicly-funded ”) yw yn cael ei gynnal neu ei gynorthwyo gan grantiau ailadroddus o'r cronfeydd cyhoeddus ac mae ymadroddion perthynol i'w dehongli yn unol â hyn; ystyr “ Ardal Economaidd Ewropeaidd ” (“ European Economic Area ”) yw'r Gymuned Ewropeaidd ac ardal Gweriniaeth Gwlad yr Iâ, Teyrnas Norwy a Thywysogaeth Liechtenstein; mae i “athro neu athrawes gymwysedig” yr ystyr a roddir i “qualified teacher” yn adran 132(1) o Ddeddf Addysg 2002 ; ystyr “awdurdod academaidd” (“ academic authority ”), mewn perthynas â sefydliad, yw'r corff llywodraethu neu'r corff arall sydd â swyddogaethau corff llywodraethu ac mae'n cynnwys person sy'n gweithredu gydag awdurdod y corff hwnnw; ystyr “benthyciad” (“ loan ”), ac eithrio lle nodir fel arall, yw benthyciad tuag at gynhaliaeth neu ffioedd cwrs myfyriwr yn unol ag unrhyw reoliadau a wnaed o dan adran 22 o'r Ddeddf, gan gynnwys y llog sy'n crynhoi ar y benthyciad ac unrhyw gosbau neu daliadau sy'n codi mewn cysylltiad ag ef; ystyr “benthyciwr” (“ borrower ”) yw person y mae benthyciad wedi'i roi iddo; ystyr “blwyddyn academaidd” (“ academic year ”) yw'r cyfnod o ddeuddeng mis sy'n dechrau ar 1 Ionawr, 1 Ebrill, 1 Gorffennaf neu 1 Medi yn y flwyddyn galendr y mae blwyddyn academaidd y cwrs o dan sylw yn dechrau ynddi, yn ôl a yw'r flwyddyn academaidd honno yn dechrau ar neu ar ôl 1 Ionawr a chyn 1 Ebrill, ar neu ar ôl 1 Ebrill a chyn 1 Gorffennaf, ar neu ar ôl 1 Gorffennaf a chyn 1 Awst neu ar neu ar ôl 1 Awst ac ar neu cyn 31 Rhagfyr, yn y drefn honno; ystyr “bwrsari gofal iechyd” (“ healthcare bursary ”) yw bwrsari neu ddyfarniad o ddisgrifiad tebyg o dan adran 63 o Ddeddf Gwasanaethau Iechyd ac Iechyd y Cyhoedd 1968 neu Erthygl 44 o Orchymyn Iechyd a Gwasanaethau Cymdeithasol Personol (Gogledd Iwerddon) 1972 ; ystyr “cronfeydd cyhoeddus” (“ public funds ”) yw arian sy'n cael ei ddarparu gan y Senedd gan gynnwys cronfeydd sy'n cael eu darparu gan Gynulliad Cenedlaethol Cymru; ystyr “cwrs addysg uwch” (“ higher education course ”) yw cwrs y cyfeirir ato yn Atodlen 2 neu gwrs i ôl-raddedigion neu gwrs arall y mae ei safon yn uwch na safon cwrs gradd gyntaf; mae “cwrs ar gyfer hyfforddiant cychwynnol athrawon” (“ course for the initial training of teachers ”) yn cynnwys cwrs o'r fath sy'n arwain at radd gyntaf oni nodir yn wahanol ac nid yw'n cynnwys cynllun hyfforddi athrawon ar cyflogaeth; ystyr “cwrs carlam” (“ accelerated course ”) yw cwrs y mae'r sefydliad sy'n ei ddarparu yn ei gwneud yn ofynnol fel rheol i'r personau sy'n ei gymryd fod yn bresennol (boed ar fangre'r sefydliad ynteu mewn man arall) am gyfnod o 40 wythnos o leiaf yn y flwyddyn derfynol, a hwnnw'n gwrs sy'n para am ddwy flwyddyn academaidd; ystyr “cwrs dynodedig” (“ designated course ”) yw cwrs sydd wedi'i ddynodi gan reoliad 5 neu gan y Cynulliad Cenedlaethol o dan reoliad 5; ystyr “cwrs dynodedig rhan-amser” (“ designated part-time course ”) yw cwrs sydd wedi'i ddynodi gan reoliad 51 neu gan y Cynulliad Cenedlaethol o dan reoliad 51; ystyr “cwrs HCA hyblyg i ôl-raddedigion” (“ flexible postgraduate ITT course ”) yw cwrs ôl-raddedig o hyfforddiant cychwynnol athrawon, y mae ei hyd a'i batrwm yn cael eu pennu drwy gyfeirio at brofiad ac anghenion hyfforddi'r myfyriwr cymwys ac sydd wedi'i gymeradwyo gan yr Asiantaeth Hyfforddi a Datblygu ar gyfer Ysgolion ; ystyr “cwrs ôl-raddedig dynodedig” (“ designated postgraduate course ”) yw cwrs sydd wedi'i ddynodi o dan reoliad 63 neu gan y Cynulliad Cenedlaethol o dan reoliad 63; ystyr “cwrs pen-ben” (“ end-on course ”) yw— cwrs gradd gyntaf amser-llawn (ac eithrio cwrs gradd gyntaf ar gyfer hyfforddiant cychwynnol athrawon) a hwnnw'n gwrs y mae myfyriwr yn dechrau bod yn bresennol arno, gan anwybyddu unrhyw wyliau yn y cyfamser, yn union ar ôl rhoi'r gorau i fod yn bresennol ar gwrs amser-llawn sydd wedi'i grybwyll ym mharagraff 2 neu 3 o Atodlen 2 ac y mae'r myfyriwr wedi derbyn dyfarniad trosiannol, benthyciad o dan Reoliadau 1998 neu gymorth o dan Reoliadau 1999, 2000, 2001, 2002, 2003, 2004 neu 2005 ar ei gyfer, neu yr oedd gan y myfyriwr hawlogaeth i dderbyn un o'r rhain ar ei gyfer; cwrs gradd anrhydedd amser-llawn sy'n dechrau ar 1 Medi 2006 neu ar ei ôl a hwnnw'n gwrs y mae myfyriwr yn dechrau bod yn bresennol arno, gan anwybyddu unrhyw wyliau yn y cyfamser, yn union ar ôl rhoi'r gorau i fod yn bresennol ar gwrs amser-llawn gradd sylfaenol ac y mae'r myfyriwr wedi derbyn dyfarniad trosiannol, benthyciad o dan Reoliadau 1998 neu gymorth o dan Reoliadau 1999, 2000, 2001, 2002, 2003, 2004 neu 2005 ar ei gyfer; cwrs ar gyfer hyfforddiant cychwynnol athrawon sy'n dechrau cyn 1 Medi 2006 nad yw'n para am fwy na dwy flynedd (mynegir hyd cwrs rhan-amser mewn modd sy'n gyfartal i hyd y cwrs llawn-amser sy'n cyfateb iddo) a hwnnw'n gwrs y mae myfyriwr yn dechrau bod yn bresennol arno, gan anwybyddu unrhyw wyliau yn y cyfamser, yn union ar ôl rhoi'r gorau i fod yn bresennol ar gwrs gradd gyntaf ac y mae'r myfyriwr wedi derbyn dyfarniad trosiannol, benthyciad o dan Reoliadau 1998 neu gymorth o dan Reoliadau 1999, 2000, 2001, 2002, 2003, 2004 neu 2005 ar ei gyfer; ystyr “cwrs presennol” (“ present course ”) yw'r cwrs dynodedig y mae person yn gwneud cais am gymorth mewn cysylltiad ag ef; mae i “cwrs rhyngosod” (“ sandwich course ”) yr ystyr a roddir ym mharagraff (6); ystyr “cyfnodau o brofiad gwaith” (“ periods of work experience ”) yw— cyfnodau o brofiad diwydiannol, proffesiynol neu fasnachol sy'n gysylltiedig ag astudiaethau amser-llawn mewn sefydliad ond mewn man y tu allan i'r sefydliad hwnnw; cyfnodau pryd y caiff myfyriwr ei gyflogi ac y bydd yn preswylio mewn gwlad y mae ei hiaith yn un y mae'r myfyriwr yn ei hastudio at ei gwrs (ar yr amod bod y cyfnod o breswylio yn y wlad honno yn un o ofynion ei gwrs a bod astudio un neu fwy o ieithoedd modern yn cyfrif am nid llai na hanner cyfanswm yr amser a dreulir yn astudio ar y cwrs); ystyr “cyfraniad” (“ contribution ”) yw cyfraniad myfyriwr cymwys wedi'i gyfrifo yn unol â rheoliad 45 ac Atodlen 4; ystyr “Cyngor Ymchwil (“ Research Council ”) yw unrhyw un o'r cynghorau ymchwil canlynol— Cyngor Ymchwil y Celfyddydau a'r Dyniaethau, Cyngor Ymchwil Biodechnoleg a'r Gwyddorau Biolegol, Y Cyngor Ymchwil Economaidd a Chymdeithasol, Cyngor Ymchwil Peirianneg a'r Gwyddorau Ffisegol, Y Cyngor Ymchwil Meddygol, Cyngor Ymchwil yr Amgylchedd Naturiol, Cyngor Ymchwil Ffiseg Ronynnol a Seryddiaeth; ystyr “cymorth” (“ support ”) yw cymorth ariannol ar ffurf grant neu fenthyciad sy'n cael eu rhoi gan y Cynulliad Cenedlaethol yn unol â rheoliadau a wnaed o dan adran 22 o'r Ddeddf; ystyr “cyn Ardal yr Heddlu Metropolitanaidd” (“ former Metropolitan Police District ”) yw— Llundain Fwyaf, heb gynnwys dinas Llundain, y Deml Fewnol a'r Deml Ganol; yn sir Essex, yn nosbarth Epping Forest— ardal cyn ddosbarth trefol Chigwell, plwyf Waltham Abbey; yn sir Hertfordshire— ym mwrdeistref Broxbourne, ardal cyn ddosbarth trefol Cheshunt, dosbarth Hertsmere, yn nosbarth Welwyn Hatfield, plwyf Northaw; ac yn sir Surrey— ym mwrdeistref Elmbridge, ardal cyn ddosbarth trefol Esher, bwrdeistrefi Epsom ac Ewell a Spelthorne, yn nosbarth Reigate a Banstead, ardal cyn ddosbarth trefol Banstead; ystyr “cynllun hyfforddi athrawon ar sail cyflogaeth” (“ employment-based teacher training scheme ”) yw cynllun a sefydlwyd gan y Cynulliad Cenedlaethol at ddibenion rheoliad 8 o'r Rheoliadau Addysg (Cymwysterau Athrawon Ysgol) (Cymru) 2004 sy'n caniatáu i berson ymgymryd â hyfforddiant cychwynnol athrawon er mwyn ennill statws athro cymwysedig tra'i fod yn cael ei gyflogi i addysgu mewn ysgol a gynhelir, mewn ysgol annibynnol neu mewn sefydliad arall ac eithrio uned cyfeirio disgyblion; ystyr “y Cynulliad Cenedlaethol” (“ National Assembly ”) yw Cynulliad Cenedlaethol Cymru”; ystyr “ Cytundeb y Swistir ” (“ Switzerland Agreement ”) yw'r Cytundeb rhwng y Gymuned Ewropeaidd a'i Haelod-wladwriaethau ar y naill law a Chydffederasiwn y Swistir ar y llaw arall, ynghylch Symud Rhydd i Bersonau a lofnodwyd yn Lwcsembwrg ar 21 Mehefin 1999 ac a ddaeth i rym ar 1 Mehefin 2002; ystyr “ Cytundeb yr AEE ” (“ EEA Agreement ”) yw'r Cytundeb ar yr Ardal Economaidd Ewropeaidd a lofnodwyd yn Oporto ar 2 Mai 1992 fel y'i haddaswyd gan y Protocol a lofnodwyd ym Mrwsel ar 17 Mawrth 1993 ; ystyr “chwarter” (“ quarter ”) mewn perthynas â blwyddyn academaidd yw cyfnod yn y flwyddyn honno— sy'n dechrau ar 1 Ionawr ac sy'n diweddu ar 31 Mawrth; sy'n dechrau ar 1 Ebrill ac sy'n diweddu ar 30 Mehefin; sy'n dechrau ar 1 Gorffennaf ac sy'n diweddu ar 31 Awst; neu sy'n dechrau ar 1 Medi ac sy'n diweddu ar 31 Rhagfyr; ystyr “ Deddf 1962 ” (“ the 1962 Act ”) yw Deddf Addysg 1962 ; ystyr “dyfarniad statudol” (“ statutory award ”) yw unrhyw ddyfarniad a roddir, unrhyw grant a delir neu unrhyw gymorth arall a ddarperir yn rhinwedd y Ddeddf neu Ddeddf 1962 , neu unrhyw ddyfarniad, grant neu gymorth arall cyffelyb mewn perthynas ag ymgymryd â chwrs sy'n cael ei dalu o'r cronfeydd cyhoeddus; ystyr “dyfarniad trosiannol” (“ transitional award ”) yw dyfarniad a wnaed o dan Reoliadau Addysg (Dyfarniadau Gorfodol) 1998 heblaw hen ddyfarniad; ystyr “y Ddeddf” (“ the Act ”) yw Deddf Addysgu ac Addysg Uwch 1998; ystyr “y ddeddfwriaeth ar fenthyciadau i fyfyrwyr” (“ student loans legislation ”) yw Deddf Addysg (Benthyciadau i Fyfyrwyr) 1990 , Gorchymyn Addysg (Benthyciadau i Fyfyrwyr) (Gogledd Iwerddon) 1990 , Deddf Addysg (Yr Alban) 1980 a rheoliadau a wnaed odani, Gorchymyn Addysg (Cymorth i Fyfyrwyr) (Gogledd Iwerddon) 1998 a rheoliadau a wnaed odano neu'r Ddeddf a rheoliadau a wnaed odani; ystyr “ffoadur” (“ refugee ”) yw person a gydnabuwyd gan Lywodraeth Ei Mawrhydi fel ffoadur o fewn ystyr Confensiwn y Cenhedloedd Unedig sy'n ymwneud â Statws Ffoaduriaid a wnaed yng Ngenefa ar 28 Gorffennaf 1951 fel y'i hestynnwyd gan y Protocol iddo a ddaeth i rym ar 4 Hydref 1967 ac mae unrhyw gyfeiriad at blentyn i ffoadur yn cynnwys cyfeiriad at lysblentyn; mae i “gweithiwr mudol o'r AEE” (“ EEA migrant worker ”) yr ystyr a roddir ym mharagraff (5); ystyr “y Gymuned Ewropeaidd” (“ European Community ”) yw tiriogaeth Aelod-wladwriaethau'r Gymuned Ewropeaidd fel y'i cyfansoddir o dro i dro; mae “hen ddyfarniad” (“ old award ”) yn ddyfarniad o fewn ystyr “award” yn Rheoliadau Addysg (Dyfarniadau Gorfodol) 2003 ; mae i “incwm yr aelwyd”, “incwm aelwyd” ac “incwm sydd gan yr aelwyd” (“ household income ”) yr ystyr a roddir iddynt yn Atodlen 4; ystyr “lwfans gofal iechyd yr Alban” (“ Scottish healthcare allowance ”) yw unrhyw lwfans o dan adrannau 73(f) a 74(1) o Ddeddf Addysg (Yr Alban) 1980 a roddwyd mewn perthynas â pherson sy'n bresennol ar gwrs sy'n arwain at gymhwyster mewn proffesiwn gofal iechyd heblaw fel doctor meddygol neu ddeintydd; mae “llofnod electronig” (“ electronic signature ”) yn golygu cymaint o unrhyw beth ar ffurf electronig ag sydd— wedi'i ymgorffori mewn unrhyw gyfathrebiad electronig neu ddata electronig neu sydd fel arall wedi'i gysylltu yn rhesymegol â hwy; a yn honni ei fod wedi'i ymgorffori neu wedi'i gysylltu felly er mwyn cael ei ddefnyddio i sefydlu bod y cyfathrebiad neu'r data yn ddilys, bod y cyfathrebiad neu'r data yn gyflawn, neu'r ddau; mae i “myfyriwr cymwys” (“ eligible student ”) yr ystyr a roddir yn rheoliad 4; ystyr “myfyriwr cymwys dan y drefn newydd” (“ new system eligible student ”) yw myfyriwr cymwys sy'n cychwyn ar y cwrs cyfredol ar neu ar ôl 1 Medi 2006 ac sydd heb fod yn fyfyriwr cymwys dan yr hen drefn; ystyr “myfyriwr cymwys dan yr hen drefn” (“ old system eligible student ”) yw myfyriwr cymwys— sydd wedi cychwyn ar y cwrs cyfredol cyn 1 Medi 2006, sy'n fyfyriwr sy'n cymryd blwyddyn i ffwrdd, sy'n cychwyn ar y cwrs cyfredol ar neu ar ôl 1 Medi 2006 os yw'r cwrs hwnnw yn gwrs pen-ben mewn cysylltiad â chwrs y cychwynnodd arno cyn 1 Medi 2006 neu, yn achos myfyriwr sy'n cymryd blwyddyn i ffwrdd, cyn 1 Medi 2007, neu sy'n cychwyn ar y cwrs ar neu ar ôl 1 Medi 2006 wedi i'w statws fel myfyriwr cymwys gael ei drosglwyddo i'r cwrs hwnnw o ganlyniad i un neu fwy nag un trosglwyddiad o'r statws hwnnw gan y Cynulliad Cenedlaethol, yn unol â rheoliadau a wnaed o dan adran 22 o'r Ddeddf, oddi ar gwrs dynodedig y cychwynnodd y myfyriwr hwnnw arno cyn 1 Medi 2006 neu, yn achos myfyriwr sy'n cymryd blwyddyn i ffwrdd, cyn 1 Medi 2007, ac y penderfynodd y Cynulliad Cenedlaethol mewn cysylltiad â'r cwrs hwnnw, ei fod yn fyfyriwr cymwys; ystyr “myfyriwr math 1 ar gwrs hyfforddi athrawon” (“ type 1 teacher training student ”) yw myfyriwr cymwys dan y drefn newydd sydd ar gwrs hyfforddiant cychwynnol athrawon (ac eithrio cwrs gradd gyntaf) y mae cyfanswm ei gyfnodau o bresenoldeb amser-llawn (gan gynnwys presenoldeb at ddibenion ymarfer dysgu) yn y flwyddyn academaidd y mae'n gwneud cais am gymorth ar ei chyfer yn 6 wythnos o leiaf ond yn llai na 10 wythnos; ystyr “myfyriwr math 2 ar gwrs hyfforddi athrawon” (“ type 2 teacher training student ”) yw myfyriwr cymwys dan y drefn newydd sydd ar gwrs hyfforddiant cychwynnol athrawon (ac eithrio cwrs gradd gyntaf) y mae cyfanswm ei gyfnodau o bresenoldeb amser-llawn (gan gynnwys presenoldeb at ddibenion ymarfer dysgu) yn y flwyddyn academaidd y mae'n gwneud cais am gymorth ar ei chyfer yn 10 wythnos neu fwy; y mae i “myfyriwr ôl-raddedig cymwys” (“ eligible postgraduate student ”) yr ystyr a roddir yn rheoliad 62; mae i “myfyriwr rhan-amser cymwys” (“ eligible part-time student ”) yr ystyr a roddir yn rheoliad 50; ystyr “ Rheoliadau 1998 ” (“ the 1998 Regulations ”) yw Rheoliadau Addysg (Cymorth i Fyfyrwyr) 1998 ; ystyr “ Rheoliadau 1999 ” (“ the 1999 Regulations ”) yw Rheoliadau Addysg (Cymorth i Fyfyrwyr) 1999 ; ystyr “ Rheoliadau 2000 ” (“ the 2000 Regulations ”) yw Rheoliadau Addysg (Cymorth i Fyfyrwyr) 2000 ; ystyr “ Rheoliadau 2001 ” (“ the 2001 Regulations ”) yw Rheoliadau Addysg (Cymorth i Fyfyrwyr) 2001 ; ystyr “ Rheoliadau 2002 ” (“ the 2002 Regulations ”) yw Rheoliadau Addysg (Cymorth i Fyfyrwyr) 2002 ; ystyr Rheoliadau 2003 ” (“ the 2003 Regulations ”) yw Rheoliadau Addysg (Cymorth i Fyfyrwyr) (Rhif 2) 2002 fel y'u diwygiwyd dim ond gan Reoliadau Addysg (Cymorth i Fyfyrwyr) (Rhif 2) 2002 (Diwygio) 2003 a Rheoliadau Addysg (Ffioedd a Chymorth i Fyfyrwyr) (Y Swistir) 2003 ; ystyr “ Rheoliadau 2004 ” (“ the 2004 Regulations ”) yw Rheoliadau 2003 fel y'u diwygiwyd gan Reoliadau Addysg (Cymorth i Fyfyrwyr) (Rhif 2) 2002 (Diwygio) 2004 , Rheoliadau Addysg (Cymorth i Fyfyrwyr) (Rhif 2) 2002 (Diwygio) (Rhif 2) 2004 , Rheoliadau Addysg (Cymorth i Fyfyrwyr) (Rhif 2) 2002 (Diwygio) (Rhif 3) 2004 , Rheoliadau Addysg (Cymorth i Fyfyrwyr) (Rhif 2) 2002 (Diwygio) (Rhif 4) 2004 a Rheoliadau Addysg (Cymorth i Fyfyrwyr) (Rhif 2) 2002 (Diwygio) 2005 ; ystyr “ Rheoliadau 2005 ” (“ the 2005 Regulations ”) yw Rheoliadau Addysg (Cymorth i Fyfyrwyr) 2005 fel y'u diwygiwyd gan Reoliadau (Cymorthi Fyfyrwyr) (Diwygio) 2005 a Rheoliadau Addysg (Cymorth i Fyfyrwyr) (Diwygio) (Rhif 2) 2005; ystyr “Rhif cyfrif benthyciad myfyriwr” (“ student loan account number ”) yw'r Rhif cyfrif a ddyrennir gan y rhoddwr benthyg ar gyfer benthyciad a wnaed o dan y ddeddfwriaeth ar fenthyciadau i fyfyrwyr; ystyr “sefydliad preifat” (“ private institution ”) yw sefydliad nad yw'n cael ei ariannu'n gyhoeddus; ystyr “ Ynysoedd ” (“ Islands ”) yw Ynysoedd y Sianel ac Ynys Manaw; ac ystyr “ysgol a gynhelir” (“ maintained school ”) yw ysgol gymunedol, ysgol sefydledig neu ysgol wirfoddol, ysgol arbennig gymunedol neu sefydledig neu ysgol feithrin a gynhelir; 2 At ddibenion y Rheoliadau hyn, bernir bod person sy'n preswylio fel arfer yng Nghymru, Lloegr, yr Alban, Gogledd Iwerddon neu'r Ynysoedd o ganlyniad i symud o un arall o'r ardaloedd hynny er mwyn ymgymryd— a â'i gwrs presennol; neu b â chwrs dynodedig blaenorol yr oedd y myfyriwr, gan anwybyddu unrhyw wyliau yn y cyfamser, yn ymgymryd ag ef yn union cyn ymgymryd â'i gwrs presennol, yn preswylio yn gyffredinol yn y lle y symudodd y person hwnnw ohono. 3 At ddibenion y Rheoliadau hyn, gan gynnwys er mwyn penderfynu a yw person wedi setlo yn y Deyrnas Unedig o fewn ystyr Deddf Mewnfudo 1971 , trinnir person fel pe bai'n preswylio fel arfer yng Nghymru, y Deyrnas Unedig a'r Ynysoedd neu yn yr Ardal Economaidd Ewropeaidd neu'r Swistir pe bai wedi bod yn preswylio felly oni bai am y ffaith bod y person, priod neu bartner sifil y person neu riant neu warcheidwad y person neu unrhyw berson arall sydd â chyfrifoldeb rhiant drosto neu unrhyw berson sy'n gofalu amdano os yw'r person yn blentyn, yn cael ei gyflogi dros dro y tu allan i Gymru, y Deyrnas Unedig a'r Ynysoedd neu, yn ôl fel y digwydd, y tu allan i'r Ardal Economaidd Ewropeaidd neu'r Swistir ac nid yw paragraff 9(c) o Atodlen 1 yn gymwys yn achos person o'r fath. Heb ragfarnu'r uchod, rhaid trin aelodau o lynges, byddin neu lu awyr rheolaidd y Goron fel pe baent wedi'u cyflogi dros dro o fewn ystyr y paragraff hwn am unrhyw gyfnod y byddant yn gwasanaethu y tu allan i'r Deyrnas Unedig fel aelodau o'r lluoedd hynny. 4 At ddibenion y Rheoliadau hyn, bernir bod ardal— a nad oedd gynt yn rhan o'r Gymuned Ewropeaidd na'r Ardal Economaidd Ewropeaidd; ond b sydd ar unrhyw adeg cyn neu ar ôl i'r Rheoliadau hyn ddod i rym wedi dod yn rhan o'r naill neu'r llall neu'r ddwy o'r ardaloedd hyn, bob amser wedi bod yn rhan o'r Ardal Economaidd Ewropeaidd. 5 Yn y Rheoliadau hyn, mae cyfeiriad at weithiwr mudol o'r AEE yn gyfeiriad at berson sy'n wladolyn un o Aelod-wladwriaethau'r Ardal Economaidd Ewropeaidd neu'r Swistir ac sydd wedi ymgymryd â gweithgaredd fel person cyflogedig yn y Deyrnas Unedig— a o dan Reoliad y Cyngor (EEC) Rhif 1612/68 ynghylch rhyddid symud gweithwyr yn y Gymuned , fel y'i hestynnwyd gan Gytundeb yr AEE neu Gytundeb y Swistir; neu b o dan amgylchiadau lle mae gan y person fel un o wladolion y Deyrnas Unedig hawl Gymunedol orfodadwy i gael ei drin heb fod yn llai ffafriol na gwladolyn Aelod-wladwriaeth arall mewn perthynas â materion sy'n destun Rheoliad y Cyngor a grybwyllwyd uchod. 6 Yn y Rheoliadau hyn— a mae cwrs yn “gwrs rhyngosod”(“ sandwich course ”)— i os nad yw'n gwrs y cyfeirir ato ym mharagraff 4 o Atodlen 2; ii os yw'n cynnwys cyfnodau o astudio amser-llawn mewn sefydliad am yn ail â chyfnodau o brofiad gwaith; a iii gan gymryd y cwrs yn ei gyfanrwydd, os yw'r myfyriwr yn bresennol ar y cyfnodau o astudio amser-llawn am nid llai na 18 wythnos ym mhob blwyddyn ar gyfartaledd; b er mwyn cyfrifo presenoldeb y myfyriwr, trinnir y cwrs fel pe bai'n dechrau gyda'r cyfnod cyntaf o astudio amser-llawn ac yn diweddu gyda'r cyfnod olaf o'r fath; ac c os ceir cyfnodau o astudio amser-llawn am yn ail â phrofiad gwaith yn ystod unrhyw wythnos ar y cwrs, mae'r dyddiau o astudio amser-llawn yn cael eu hadio at ei gilydd ac at unrhyw wythnosau o astudio amser-llawn wrth bennu nifer yr wythnosau o astudio amser-llawn ym mhob blwyddyn. 7 Ac eithrio yn achos rheoliad 27 (grant at deithio), mae cyfeiriad yn y Rheoliadau hyn at “bresenoldeb” myfyriwr cymwys ar gwrs dynodedig yn cynnwys ymgymryd â chwrs drwy ddysgu o hirbell os nad yw'r myfyriwr cymwys yn gallu bod yn bresennol yn gorfforol am ei fod yn anabl. 8 Yn y Rheoliadau hyn ystyr “myfyriwr sy'n cymryd blwyddyn i ffwrdd” (“ gap-year student ”) yw myfyriwr cymwys y mae paragraffau ( 9 ) neu ( 10 ) yn gymwys iddo ac sy'n cychwyn ar gwrs dynodedig (“y cwrs presennol”) ar neu ar ôl 1 Medi 2006. 9 Mae'r paragraff hwn yn gymwys i fyfyriwr cymwys— a a oedd wedi cael cynnig lle, ar 1 Awst 2005 neu cyn hynny, pa un ai yn amodol ar ennill cymwysterau penodedig ai peidio, ar y cwrs presennol neu gwrs cyffelyb, a b sy'n cychwyn ar flwyddyn academaidd gyntaf y cwrs presennol cyn 1 Medi 2007. 10 Mae'r paragraff hwn yn gymwys i fyfyriwr cymwys— a a oedd wedi cael cynnig lle ar gwrs dynodedig (pa un ai yn yr un sefydliad â'r cwrs presennol ai peidio) y mae blwyddyn academaidd y cwrs hwnnw yn dechrau cyn 1 Medi 2006, b na allai dderbyn y cynnig oherwydd na ddyfarnwyd iddo gymhwyster neu safon dynodedig, c a apeliodd yn erbyn y penderfyniad i beidio dyfarnu'r cymhwyster neu'r safon iddo, ch os caniatawyd yr apêl ar ôl y dyddiad diwethaf y gallasai'r myfyriwr fod wedi derbyn y cynnig, d os, o ganlyniad i ganiatáu'r apêl honno, y cafodd gynnig lle ar y cwrs presennol, a dd os yw blwyddyn academaidd gyntaf y cwrs perthnasol yn cychwyn ar ôl 31 Awst 2006 ond cyn 1 Medi 2007. 11 At ddibenion paragraff (2)(a) mae cwrs (“y cwrs gwreiddiol”) yn gyffelyb i'r cwrs presennol— a os yw'n ymddangos i gorff llywodraethu'r sefydliad sy'n darparu'r cwrs presennol fod cynnwys y cwrs, yn gyfan gwbl neu'n rhannol, yr un fath â chynnwys y cwrs gwreiddiol, a b ac eithrio pan nad yw'r cwrs gwreiddiol yn cael ei ddarparu bellach, os yw'r cwrs presennol yn cael ei ddarparu gan y sefydliad a fuasai wedi darparu'r cwrs gwreiddiol. 12 Yn y Rheoliadau hyn ystyr “y cwrs dynodedig a bennir” (“s pecified designated course ”) yw'r cwrs presennol yn ddarostyngedig i baragraffau (13) a (14). 13 Os cafodd statws myfyriwr fel myfyriwr cymwys ei drosglwyddo i'r cwrs presennol o ganlyniad i drosglwyddiad, neu fwy nag un trosglwyddiad, o'r statws hwnnw gan y Cynulliad Cenedlaethol oddi ar gwrs (y “cwrs cychwynnol”) y penderfynodd y Cynulliad Cenedlaethol mewn cysylltiad ag ef fod y myfyriwr yn fyfyriwr cymwys yn unol â rheoliadau a wnaed o dan adran 22 o'r Ddeddf, y cwrs cychwynnol yw'r cwrs dynodedig a bennir. 14 Os yw'r cwrs presennol yn gwrs pen-ben, y cwrs dynodedig a bennir yw'r cwrs y mae'r cwrs presennol yn gwrs pen-ben ag ef (“y cwrs blaenorol”). Os yw'r cwrs blaenorol ei hun yn gwrs pen-ben, y cwrs dynodedig a bennir yw'r cwrs y mae'r cwrs blaenorol ei hun, mewn cysylltiad ag ef, yn gwrs pen-ben. Dirymu, arbedion a darpariaethau trosiannol 3 1 Yn ddarostyngedig i baragraffau (2) i (4), dirymir y Rheoliadau canlynol o ran Cymru ar 1 Medi 2006— a Rheoliadau Addysg (Cymorth i Fyfyrwyr) 2005 b Rheoliadau Addysg (Cymorth i Fyfyrwyr) (Diwygio) 2005; ac c Rheoliadau Addysg (Cymorth i Fyfyrwyr) (Diwygio) (Rhif 2) 2005. 2 Mae Rheoliadau 2003 yn parhau'n gymwys i ddarparu cymorth i fyfyrwyr mewn perthynas â blwyddyn academaidd sy'n dechrau ar neu ar ôl 1 Medi 2003 ond cyn 1 Medi 2004. 3 Mae Rheoliadau 2004 yn parhau'n gymwys i ddarparu cymorth i fyfyrwyr mewn perthynas â blwyddyn academaidd sy'n dechrau ar neu ar ôl 1 Medi 2004 ond cyn 1 Medi 2005. 4 Mae Rheoliadau 2005 yn parhau'n gymwys i ddarparu cymorth i fyfyrwyr mewn perthynas â blwyddyn academaidd sy'n dechrau ar neu ar ôl 1 Medi 2005 ond cyn 1 Medi 2006. 5 Mae'r Rheoliadau hyn yn gymwys mewn perthynas â darparu cymorth i fyfyrwyr mewn perthynas â blwyddyn academaidd sy'n dechrau ar neu ar ôl 1 Medi 2006 p'un a gaiff unrhyw beth a wneir o dan y Rheoliadau hyn ei wneud cyn, ar neu ar ôl 1 Medi 2006. 6 Er gwaethaf unrhyw ddarpariaeth arall yn y Rheoliadau hyn— a os yw person yn bresennol ar gwrs y rhoddwyd dyfarniad trosiannol iddo mewn perthynas ag ef; neu b os na roddwyd dyfarniad o dan Ddeddf 1962 mewn perthynas â'r cwrs ond y byddai dyfarniad trosiannol wedi'i roi i'r person pe bai wedi gwneud cais am ddyfarniad o dan Ddeddf 1962 a phe na bai ei adnoddau wedi bod yn fwy na'i anghenion, mae'r person yn fyfyriwr cymwys dan yr hen drefn at ddibenion Rhannau 4, 5 a 6 mewn cysylltiad â'r cwrs, neu mewn cysylltiad ag unrhyw gwrs dilynol y byddai'r dyfarniad (a roddwyd neu a fyddai wedi'i roi o dan Ddeddf 1962) wedi'i drosglwyddo iddo pe bai dyfarniadau trosiannol yn darparu ar gyfer taliadau ar ôl blwyddyn gyntaf cwrs, ond oni bai bod paragraff (7) yn gymwys mae gan y person hawl i gael cymorth ar ffurf benthyciad o dan Ran 7 dim ond os yw'n fyfyriwr cymwys o dan y Rheoliadau hyn ac os yw'n bodloni amodau'r hawl i gael cefnogaeth o dan Ran 7. 7 Er gwaethaf unrhyw ddarpariaeth arall yn y Rheoliadau hyn, os cafodd unrhyw berson fenthyciad neu os oedd yn gymwys i gael benthyciad mewn perthynas â blwyddyn academaidd cwrs o dan Reoliadau 1998, mae'n fyfyriwr cymwys dan yr hen drefn at ddibenion Rhan 7 mewn cysylltiad â'r cwrs, neu ag unrhyw gwrs dynodedig dilynol y bydd yn dechrau arno (gan anwybyddu unrhyw wyliau yn y cyfamser) yn union ar ôl gorffen y cwrs hwnnw, ond oni bai bod paragraff (6) yn gymwys mae gan y person hawl i gael cymorth ar ffurf grant o dan Rannau 4, 5 a 6 dim ond os yw'n fyfyriwr cymwys o dan y Rheoliadau hyn ac os yw'n bodloni amodau perthnasol yr hawl i gael cefnogaeth o dan Rannau 4, 5 a 6. RHAN 2 CYMHWYSTRA Myfyrwyr cymwys 4 1 Mae gan fyfyriwr cymwys hawl i gael cymorth mewn cysylltiad â chwrs dynodedig yn ddarostyngedig i'r Rheoliadau hyn ac yn unol â hwy. 2 Mae person yn fyfyriwr cymwys mewn cysylltiad â chwrs dynodedig— a os yw'r Cynulliad Cenedlaethol wedi penderfynu mewn cysylltiad â'r cwrs hwnnw fod y person wedi'i grybwyll yn Atodlen 1; a b os nad yw'r person wedi'i hepgor gan baragraff (3). 3 Ni fydd person yn fyfyriwr cymwys— a os oes hen ddyfarniad wedi'i roi i'r person hwnnw mewn perthynas â phresenoldeb y person ar y cwrs; b os yw'r person yn gymwys i gael benthyciad mewn perthynas â blwyddyn academaidd ar y cwrs o dan Ddeddf Addysg (Benthyciadau i Fyfyrwyr) 1990 neu Orchymyn Addysg (Benthyciadau i Fyfyrwyr) (Gogledd Iwerddon) 1990; c os rhoddwyd neu os talwyd i'r person mewn perthynas â'i bresenoldeb ar y cwrs— i bwrsari gofal iechyd nad yw ei swm yn cael ei gyfrifo drwy gyfeirio at incwm y person; neu ii unrhyw lwfans o dan Reoliadau Lwfansau Myfyrwyr Nyrsio a Bydwreigiaeth (Yr Alban) 1992 ; ch os yw'r person wedi torri unrhyw rwymedigaeth i ad-dalu unrhyw fenthyciad; d os yw'r person wedi cyrraedd ei 18 oed ac nad yw wedi dilysu unrhyw gytundeb ynglŷn â benthyciad a wnaed gydag ef pan oedd o dan 18 oed; neu dd os yw'r person, ym marn y Cynulliad Cenedlaethol, wedi dangos drwy ei ymddygiad nad yw'n addas i gael cymorth. 4 At ddibenion paragraffau (3)(ch) a (3)(d), ystyr “benthyciad” (“ loan ”) yw benthyciad a roddwyd o dan y ddeddfwriaeth ar fenthyciadau i fyfyrwyr. 5 Mewn achos lle mae'r cytundeb ynglŷn â benthyciad yn ddarostyngedig i gyfraith yr Alban, dim ond os cafodd y cytundeb ei wneud— a cyn 25 Medi 1991, a b gyda chydsyniad curadur y benthyciwr neu ar adeg pan nad oedd ganddo guradur y mae paragraff 3(d) yn gymwys. 6 Rhaid i fyfyriwr cymwys y mae blwyddyn academaidd gyntaf y cwrs yn dechrau mewn perthynas ag ef ar neu ar ôl 1 Medi 2000 beidio, ar unrhyw un adeg, â bod â hawl i gael cymorth— a at fwy nag un cwrs dynodedig; b at gwrs dynodedig a chwrs rhan-amser dynodedig; c at gwrs dynodedig a chwrs ôl-raddedig dynodedig. 7 Er gwaethaf paragraff (2), mae person yn fyfyriwr cymwys at ddibenion y Rheoliadau hyn os yw'n bodloni'r gofynion ym mharagraff (8), (9) neu (10). 8 Yr amodau yn y paragraff hwn yw— a bod y person wedi ymgymhwyso fel myfyriwr cymwys mewn cysylltiad â blwyddyn academaidd gynharach ar y cwrs dynodedig presennol yn unol â rheoliadau a wnaed o dan adran 22 o'r Ddeddf ; b bod y person wedi bod yn preswylio'n arferol yng Nghymru ar ddiwrnod cyntaf blwyddyn academaidd gyntaf y cwrs presennol; ac c nad yw statws y person wedi dod i ben neu wedi'i derfynu. 9 Yr amodau yn y paragraff hwn yw— a bod y cwrs presennol yn gwrs pen-ben y mae'r person yn ei ddechrau ar neu ar ôl 1 Medi 2006; b bod y person wedi ymgymhwyso fel myfyriwr cymwys mewn cysylltiad â'r cwrs y mae'r cwrs presennol yn gwrs pen-ben mewn perthynas ag ef ; c mai dim ond ar y sail yr oedd y myfyriwr wedi cwblhau'r cwrs y peidiodd y cyfnod cymhwystra mewn perthynas â'r cwrs yn is-baragraff (b); ac ch bod y person wedi bod yn preswylio'n arferol yng Nghymru ar ddiwrnod cyntaf blwyddyn academaidd gyntaf y cwrs yn is-baragraff (b). 10 Yr amodau yn y paragraff hwn yw— a bod y Cynulliad Cenedlaethol wedi penderfynu o'r blaen fod y person— i yn fyfyriwr rhan-amser cymwys mewn cysylltiad â chwrs rhan-amser dynodedig; neu ii yn fyfyriwr cymwys mewn cysylltiad â chwrs dynodedig heblaw'r cwrs presennol, b bod statws y myfyriwr fel myfyriwr rhan-amser cymwys neu fel myfyriwr cymwys mewn cysylltiad â'r cwrs yn is-baragraff (a) wedi'i drosi neu wedi'i drosglwyddo o'r cwrs hwnnw i'r cwrs presennol o ganlyniad i drosi neu drosglwyddo unwaith neu fwy yn unol â rheoliadau a wnaed o dan adran 22 o'r Ddeddf; c bod y person wedi bod yn preswylio'n arferol yng Nghymru ar ddiwrnod cyntaf blwyddyn academaidd gyntaf y cwrs yn is-baragraff (a); ac ch nad yw statws y person wedi dod i ben neu wedi'i derfynu. Cyrsiau dynodedig 5 1 Yn ddarostyngedig i baragraff (2), mae cwrs yn gwrs dynodedig at ddibenion adran 22(1) o'r Ddeddf a rheoliad 4 os yw— a wedi'i grybwyll yn Atodlen 2; b yn un o'r canlynol— i cwrs amser-llawn; ii cwrs rhyngosod; neu iii cwrs rhan-amser ar gyfer hyfforddiant cychwynnol athrawon; c yn para am o leiaf un flwyddyn academaidd; ac ch yn cael ei ddarparu'n gyfan gwbl gan sefydliad neu sefydliadau addysgol yn y Deyrnas Unedig a ariennir yn gyhoeddus neu'n cael ei ddarparu gan sefydliad neu sefydliadau o'r fath ar y cyd â sefydliad neu sefydliadau y tu allan i'r Deyrnas Unedig. 2 Nid yw cwrs sy'n syrthio o fewn paragraff 6 neu 7 o Atodlen 2 yn gwrs dynodedig os yw corff llywodraethu ysgol a gynhelir wedi trefnu darparu'r cwrs hwnnw i un o ddisgyblion yr ysgol. 3 At ddibenion paragraff (1)— a mae cwrs yn cael ei ddarparu gan sefydliad os yw'r sefydliad yn darparu'r addysgu a'r goruchwylio sy'n ffurfio'r cwrs, p'un a yw'r sefydliad wedi gwneud cytundeb gyda'r myfyriwr i ddarparu'r cwrs neu beidio; b bernir bod prifysgol ac unrhyw goleg neu sefydliad cyfansoddol sydd o natur coleg prifysgol yn cael eu hariannu'n gyhoeddus os yw naill ai'r brifysgol neu'r coleg neu sefydliad cyfansoddol yn cael eu hariannu'n gyhoeddus; ac c ni fernir bod sefydliad yn cael ei ariannu'n gyhoeddus dim ond am ei fod yn cael arian cyhoeddus oddi wrth gorff llywodraethu sefydliad addysg uwch yn unol ag adran 65(3A) o Ddeddf Addysg Bellach ac Uwch 1992 . 4 Bernir bod cwrs y mae'r paragraff hwn yn gymwys iddo yn gwrs sengl ar gyfer gradd gyntaf neu ar gyfer cymhwyster cyfatebol— a er gwaetha'r ffaith y gall y cwrs arwain at ddyfarnu gradd neu gymhwyster arall cyn y radd neu'r cymhwyster cyfatebol; a b er gwaetha'r ffaith y gall rhan o'r cwrs fod yn ddewisol. 5 Mae paragraff (4) yn gymwys i gwrs nad yw ei safon yn uwch na gradd gyntaf ac sy'n arwain at gymhwyster fel doctor meddygol, deintydd, doctor milfeddygol, pensaer, pensaer tirluniau, dylunydd tirluniau, rheolwr tirluniau, cynllunydd tref neu gynllunydd gwlad a thref. 6 At ddibenion adran 22 o'r Ddeddf a rheoliad 4(1), caiff y Cynulliad Cenedlaethol ddynodi cyrsiau addysg uwch nad ydynt wedi'u dynodi o dan baragraff (1). Cyfnod cymhwystra 6 1 Mae myfyriwr cymwys yn cadw ei statws fel myfyriwr cymwys drwy gydol y cyfnod cymhwystra. 2 Yn ddarostyngedig i'r paragraffau canlynol, mae'r “cyfnod cymhwystra” yn dod i ben ar ddiwedd y flwyddyn academaidd pan fo'r myfyriwr yn cwblhau'r cwrs dynodedig. 3 Er gwaethaf paragraff (1), dim ond ar gyfer grant neu fenthyciad at ffioedd neu grant at gostau byw mewn perthynas â'r cwrs presennol am y nifer o flynyddoedd academaidd sy'n hafal i OD+R+1 y mae myfyriwr cymwys dan y drefn newydd neu fyfyriwr sy'n cymryd blwyddyn i ffwrdd ac nad yw wedi bod yn bresennol ar gwrs blaenorol yn gymwys. 4 Er gwaethaf paragraff (1), dim ond ar gyfer grantiau neu fenthyciadau at ffioedd a grantiau at gostau byw mewn perthynas â'r cwrs presennol am y nifer o flynyddoedd academaidd sy'n hafal i (OD+R+1)−PC y mae myfyriwr cymwys dan y drefn newydd neu fyfyriwr sy'n cymryd blwyddyn i ffwrdd ac sydd wedi bod yn bresennol ar gwrs blaenorol yn gymwys, ac eithrio— a nad oes unrhyw didyniad sy'n cyfateb i PC yn gymwys yn achos myfyriwr ar gwrs hyfforddi athrawon; a b bod un flwyddyn ychwanegol yn cael ei hadio yn achos myfyriwr cymwys na gwblhaodd yn llwyddiannus y cwrs blaenorol diweddaraf oherwydd rhesymau personol anorchfygol. 5 Er gwaethaf paragraff (1), dim ond ar gyfer grant neu fenthyciad at ffioedd neu grant at gostau byw mewn perthynas â'r cwrs presennol am y nifer o flynyddoedd academaidd sy'n hafal i (A+R+1)−Y y mae myfyriwr sy'n parhau yn gymwys. 6 Er gwaethaf paragraff (1) ac yn ddarostyngedig i baragraff (7), dim ond ar gyfer grant neu fenthyciad at ffioedd neu grant at gostau byw mewn perthynas â'r cwrs presennol am y nifer o flynyddoedd academaidd sy'n hafal i (A+R+1)−Y y mae myfyriwr sy'n trosglwyddo yn gymwys. 7 Dim ond ar gyfer grant neu fenthyciad at ffioedd neu grant at gostau byw mewn perthynas â'r cwrs pellach am y nifer o flynyddoedd sy'n hafal i (A+R+1)−Y−Z y mae myfyriwr sy'n trosglwyddo ac sy'n dechrau blwyddyn academaidd lawn gyntaf cwrs pellach y mae'n trosglwyddo iddo o dan reoliad 8 ar ôl 1 Medi 2006 yn gymwys. 8 Mewn unrhyw achos lle mae nifer y blynyddoedd academaidd y mae grant neu fenthyciad at ffioedd neu grant at gostau byw ar gael ar eu cyfer yn unol â'r rheoliad hwn yn llai na nifer y blynyddoedd academaidd sy'n ffurfio'r cyfnod y mae ei angen fel arfer i gwblhau'r cwrs presennol, blynyddoedd diweddaraf y cwrs presennol yw'r blynyddoedd academaidd y mae gan y myfyriwr hawlogaeth ynddynt i gael grant neu fenthyciad at ffioedd neu grant at gostau byw. 9 Yn y rheoliad hwn— a A yw nifer y blynyddoedd academaidd o 31 Awst 2006 sy'n ffurfio'r cyfnod y mae ei angen fel arfer i gwblhau'r cwrs presennol, neu, yn achos myfyriwr sy'n trosglwyddo, y cwrs blaenorol; b OD yw nifer y blynyddoedd academaidd sy'n ffurfio'r cyfnod y mae ei angen fel arfer i gwblhau'r cwrs presennol; c PC yw nifer y blynyddoedd y bu'r myfyriwr cymwys yn mynychu cwrs blaenorol; ch R yw nifer y blynyddoedd academaidd sy'n cael eu hailwneud ar y cwrs presennol gan ddechrau ar neu ar ôl 1 Medi 2006 a'r rheini'n gyfnodau o ailwneud y blynyddoedd academaidd cynt nad oedd y myfyriwr yn gallu eu cwblhau'n llwyddiannus oherwydd rhesymau personol anorchfygol; d Y yw nifer blynyddoedd y cwrs presennol, neu'r cwrs blaenorol yn achos myfyriwr sy'n trosglwyddo, ac y penderfynwyd mewn perthynas â'r cwrs hwnnw cyn 1 Medi 2006 o dan reoliadau a wnaed o dan adran 22 o'r Ddeddf nad oedd cymorth ar gael; dd Z yw nifer y blynyddoedd academaidd a dreuliwyd ar gwrs blaenorol gan ddechrau ar neu ar ôl 1 Medi 2006; e myfyriwr cymwys dan yr hen drefn a ddechreuodd y cwrs presennol cyn 1 Medi 2006 ystyr “myfyriwr sy'n parhau” (“ continuing student ”) yw; f ystyr “myfyriwr ar gwrs hyfforddi athrawon” (“ teacher training student ”) yw myfyriwr sy'n mynychu cwrs ar gyfer hyfforddiant cychwynnol athrawon os nad yw cyfnod arferol y cwrs yn para'n hwy na 2 flynedd (gan fynegi cyfnod cwrs rhan-amser yn ôl yr hyn sy'n cyfateb i gwrs amser-llawn) ac nad yw'r myfyriwr cymwys yn athro neu athrawes gymwysedig; ff ystyr “myfyriwr sy'n trosglwyddo” (“ transferring student ”) yw myfyriwr cymwys sy'n dechrau'r cwrs presennol ar neu ar ôl 1 Medi 2006 wedi i'w statws fel myfyriwr cymwys gael ei drosglwyddo i'r cwrs hwnnw o ganlyniad i un neu fwy nag un trosglwyddiad o'r statws hwnnw, yn unol â rheoliadau a wnaed o dan adran 22 o'r Ddeddf, oddi ar gwrs dynodedig y cychwynnodd y myfyriwr hwnnw arno cyn 1 Medi 2006. 10 Wrth gyfrifo nifer y blynyddoedd at ddibenion y paragraff hwn, trinnir presenoldeb am ran o flwyddyn academaidd fel blwyddyn academaidd gyfan. 11 Caiff y Cynulliad Cenedlaethol, ar unrhyw adeg, adnewyddu neu estyn y cyfnod cymhwystra am unrhyw gyfnod ychwanegol y bydd yn penderfynu arno. 12 Caiff y Cynulliad Cenedlaethol roi cymhwystra i gael grantiau a benthyciadau at ffioedd a grantiau at gostau byw nad yw yn unol â pharagraffau (3) i (9). 13 Mae'r cyfnod cymhwystra yn terfynu pan fydd y myfyriwr cymwys— a yn tynnu'n ôl o'i gwrs dynodedig o dan amgylchiadau lle nad yw'r Cynulliad Cenedlaethol wedi trosi neu lle na fydd yn trosi statws y myfyriwr fel myfyriwr cymwys o dan reoliad 58(1); neu b yn rhoi'r gorau i'w gwrs dynodedig neu'n cael ei ddiarddel oddi arno. 14 Caiff y Cynulliad Cenedlaethol derfynu'r cyfnod cymhwystra os yw'r myfyriwr cymwys wedi dangos drwy ei ymddygiad nad yw'n addas i gael cymorth. 15 Os yw'r Cynulliad Cenedlaethol wedi'i fodloni bod myfyriwr cymwys wedi methu â chydymffurfio ag unrhyw ofyniad i roi gwybodaeth o dan y Rheoliadau hyn neu ei fod wedi rhoi gwybodaeth sy'n anghywir o ran manylyn perthnasol, caiff y Cynulliad Cenedlaethol gymryd unrhyw rai o'r camau canlynol y mae'n credu eu bod yn briodol o dan yr amgylchiadau— a terfynu'r cyfnod cymhwystra; b penderfynu nad oes gan y myfyriwr hawl mwyach i gael unrhyw gymorth penodol neu unrhyw swm penodol o gymorth; c trin unrhyw gymorth a dalwyd i'r myfyriwr fel gordaliad y caniateir ei adennill o dan reoliad 49. Astudio blaenorol 7 1 Yn ddarostyngedig i baragraff (3), nid oes gan fyfyriwr cymwys sydd wedi ennill gradd anrhydedd yn sgil ei bresenoldeb ar gwrs blaenorol hawl i gael grant na benthyciad at ffioedd neu grant at gostau byw. 2 Yn ddarostyngedig i baragraffau (3) a (4), nid oes gan fyfyriwr cymwys sy'n dechrau ar ei gwrs ar neu ar ôl 1 Medi 2006 hawl i gael benthyciad at gostau byw os yw wedi ennill gradd anrhydedd yn sgil ei bresenoldeb ar gwrs blaenorol. 3 Nid yw paragraffau (1) a (2) yn gymwys i fyfyriwr cymwys sy'n mynychu cwrs ar gyfer hyfforddiant cychwynnol athrawon os nad yw cyfnod arferol y cwrs yn para'n hwy na 2 flynedd (gan fynegi cyfnod arferol cwrs rhan-amser yn ôl yr hyn sy'n cyfateb i gwrs amser-llawn) ac nad yw'r myfyriwr cymwys yn athro neu athrawes gymwysedig. 4 Nid yw paragraff (2) yn gymwys i fyfyriwr cymwys sy'n dilyn cwrs sy'n arwain at gymhwyster fel gweithiwr cymdeithasol, doctor meddygol, deintydd, doctor milfeddygol, pensaer, pensaer tirluniau, dylunydd tirluniau, cynllunydd tref neu gynllunydd gwlad a thref. 5 At ddibenion y rheoliad hwn a rheoliad 6, mae cwrs blaenorol yn unrhyw gwrs y bu'r myfyriwr yn bresennol arno cyn y cwrs presennol ac sy'n bodloni'r amodau ym mharagraff (6). 6 Yr amodau y cyfeirir atynt ym mharagraff (5) yw bod y cwrs yn gwrs addysg uwch amser-llawn a ddarparwyd gan sefydliad yn y Deyrnas Unedig ac— a bod y sefydliad hwnnw'n cael ei ariannu'n gyhoeddus pan ddarparwyd y cwrs; neu b bod unrhyw ysgoloriaeth, arddangostal, bwrsari, grant, lwfans neu ddyfarniad o unrhyw ddisgrifiad a oedd ar gael mewn perthynas â phresenoldeb y myfyriwr ar y cwrs i dalu ffioedd wedi'i dalu o'r cronfeydd cyhoeddus neu o gronfeydd a oedd i'w priodoli i'r cronfeydd cyhoeddus gan unrhyw berson neu gorff, cyhoeddus neu breifat. 7 Yn y rheoliad hwn a rheoliad 6, ystyr “cyfnod arferol y cwrs” (“ ordinary duration of the course ”) yw nifer y blynyddoedd academaidd y byddai myfyriwr safonol yn eu cymryd i gwblhau'r cwrs dynodedig ac ystyr “myfyriwr safonol” (“ standard student ”) yw myfyriwr sydd i'w ystyried yn un— a sydd wedi dechrau'r cwrs dynodedig ar yr un dyddiad â'r myfyriwr cymwys o dan sylw; b nad yw wedi'i esgusodi o ran o unrhyw ran o'r cwrs am ei fod wedi bod yn bresennol ar gwrs arall; c na fydd yn ailwneud unrhyw ran o'r cwrs; ac ch nad yw'n absennol o'r cwrs ac eithrio yn ystod y gwyliau. Trosglwyddo statws 8 1 Pan fo myfyriwr cymwys yn trosglwyddo i gwrs arall, rhaid i'r Cynulliad Cenedlaethol drosglwyddo statws y myfyriwr fel myfyriwr cymwys i'r cwrs hwnnw— a os daw cais oddi wrth y myfyriwr cymwys i wneud hynny; b os yw wedi ei fodloni bod un neu fwy nag un o'r seiliau trosglwyddo ym mharagraff (2) yn gymwys; ac c os nad yw cyfnod y cymhwystra wedi dod i ben neu wedi cael ei derfynu. 2 Y seiliau trosglwyddo y cyfeirir atynt ym mharagraff (1) yw— a bod y myfyriwr cymwys, ar argymhelliad yr awdurdod academaidd, yn dechrau bod yn bresennol ar gwrs arall yn y sefydliad; b bod y myfyriwr cymwys yn dechrau bod yn bresennol ar gwrs dynodedig mewn sefydliad arall gyda chaniatâd awdurdod academaidd y sefydliad hwnnw; c ar ôl cychwyn ar gwrs ar gyfer y Dystysgrif mewn Addysg, bod y myfyriwr cymwys, ar gwblhau'r cwrs hwnnw neu cyn hynny, yn cael ei dderbyn ar gwrs dynodedig ar gyfer gradd Baglor mewn Addysg naill ai yn yr un sefydliad neu mewn sefydliad arall; ch ar ôl cychwyn ar gwrs ar gyfer gradd (ac eithrio gradd anrhydedd) Baglor mewn Addysg, bod y myfyriwr cymwys, ar gwblhau'r cwrs hwnnw neu cyn hynny, yn cael ei dderbyn ar gwrs dynodedig ar gyfer gradd anrhydedd Baglor mewn Addysg naill ai yn yr un sefydliad neu mewn sefydliad arall; neu d ar ôl cychwyn ar gwrs ar gyfer gradd gyntaf (ac eithrio gradd anrhydedd) bod y myfyriwr cymwys, cyn cwblhau'r cwrs hwnnw, yn cael ei dderbyn ar gwrs dynodedig ar gyfer gradd anrhydedd yn yr un pwnc neu yn yr un pynciau yn y sefydliad. 3 Yn ddarostyngedig i baragraff (4), mae myfyriwr cymwys sy'n trosglwyddo o dan baragraff (1) yn parhau i dderbyn, mewn cysylltiad â'r cwrs y bydd yn trosglwyddo iddo, y cymorth y mae'r Cynulliad Cenedlaethol wedi penderfynu bod ganddo'r hawl i'w gael, mewn cysylltiad â'r cwrs y bydd yn trosglwyddo oddi arno, am weddill y flwyddyn academaidd y bydd yn trosglwyddo ynddi. 4 Caiff y Cynulliad Cenedlaethol ailasesu swm y cymorth sy'n daladwy ar ôl y trosglwyddiad. RHAN 3 GWNEUD CAIS AM GYMORTH A RHOI GWYBODAETH Ceisiadau am gymorth 9 1 Rhaid i berson (y “ceisydd”) wneud cais am gymorth mewn cysylltiad â phob blwyddyn academaidd ar gwrs dynodedig drwy lenwi a chyflwyno i'r Cynulliad Cenedlaethol gais ar unrhyw ffurf a chan ddarparu unrhyw ddogfennau y bydd y Cynulliad Cenedlaethol yn gofyn amdanynt. 2 Caiff y Cynulliad Cenedlaethol gymryd unrhyw gamau a gwneud unrhyw ymholiadau y mae'n credu eu bod yn angenrheidiol er mwyn penderfynu a yw'r ceisydd yn fyfyriwr cymwys, a oes gan y ceisydd hawl i gael cymorth a swm y cymorth sy'n daladwy, os oes cymorth yn daladwy o gwbl. 3 Rhaid i'r Cynulliad Cenedlaethol hysbysu'r ceisydd a oes gan y ceisydd hawl neu beidio i gael cymorth ac, os oes gan y ceisydd hawl, swm y cymorth sy'n daladwy mewn perthynas â'r flwyddyn academaidd, os oes cymorth yn daladwy o gwbl. Terfynau amser 10 1 Y rheol gyffredinol yw bod rhaid i'r cais gyrraedd y Cynulliad Cenedlaethol o fewn cyfnod o naw mis sy'n dechrau gyda diwrnod cyntaf y flwyddyn academaidd y mae'n cael ei gyflwyno mewn perthynas â hi. 2 Nid yw'r rheol gyffredinol ym mharagraff (1) yn gymwys— a os daw'r cwrs yn gwrs dynodedig ar ôl diwrnod cyntaf y flwyddyn academaidd y mae'r ceisydd yn gwneud cais am gymorth mewn perthynas â hi, ac os felly rhaid i'r cais gyrraedd y Cynulliad Cenedlaethol o fewn cyfnod o naw mis sy'n dechrau gyda'r diwrnod y cafodd y cwrs ei ddynodi; b os cydnabuwyd y ceisydd, priod y ceisydd, partner sifil y ceisydd neu riant y ceisydd fel ffoadur neu os rhoddwyd caniatâd iddynt ddod i mewn neu aros fel y'i crybwyllir ym mharagraff 3 o Atodlen 1 ar ôl diwrnod cyntaf y flwyddyn academaidd y mae'r ceisydd yn gwneud cais am gymorth mewn perthynas â hi, ac os felly rhaid i'r cais gyrraedd y Cynulliad Cenedlaethol o fewn cyfnod o naw mis sy'n dechrau gyda'r diwrnod y rhoddwyd y gydnabyddiaeth neu'r diwrnod y rhoddwyd y caniatâd, yn y drefn honno; c os nad yw'r ceisydd yn berson a grybwyllir ym mharagraff 7 neu baragraff 8 o Atodlen 1 ar ddiwrnod cyntaf y flwyddyn academaidd y mae'r ceisydd yn gwneud cais am gymorth mewn perthynas â hi ond bod y ceisydd, o ganlyniad i'r ffaith bod y wladwriaeth y mae'r ceisydd yn wladolyn iddi yn ymaelodi â'r Gymuned Ewropeaidd, yn dod yn berson o'r fath, ac os felly rhaid i'r cais gyrraedd y Cynulliad Cenedlaethol o fewn cyfnod o naw mis sy'n dechrau gyda'r diwrnod y mae'r wladwriaeth yn ymaelodi; ch os yw'r ceisydd yn gwneud cais ar wahân am fenthyciad at gostau byw o dan reoliad 31 neu am swm ychwanegol o fenthyciad o dan reoliad 43(3), ac os felly rhaid i'r cais gyrraedd y Cynulliad Cenedlaethol heb fod yn hwyrach nag un mis cyn diwedd y flwyddyn academaidd y mae'r ceisydd yn gwneud cais am gymorth mewn perthynas â hi; d os yw'r ceisydd yn gwneud cais am fenthyg swm ychwanegol o fenthyciad o dan reoliad 43(1), ac os felly rhaid i'r cais gyrraedd y Cynulliad Cenedlaethol heb fod yn hwyrach nag un mis cyn diwedd y flwyddyn academaidd y mae'r cais yn cyfeirio ati neu o fewn cyfnod o un mis sy'n dechrau gyda'r diwrnod y caiff y ceisydd hysbysiad ynglŷn â'r uchafswm wedi'i gynyddu, p'un bynnag yw'r olaf; dd os yw'r ceisydd yn gwneud cais am grant o dan reoliad 19, ac os felly rhaid i'r cais gyrraedd y Cynulliad Cenedlaethol cyn gynted ag y bo'n rhesymol ymarferol; e os yw'r Cynulliad Cenedlaethol o'r farn, ar ôl rhoi sylw i amgylchiadau'r achos penodol, y dylid llacio'r terfyn amser, ac os felly rhaid i'r cais gyrraedd y Cynulliad Cenedlaethol heb fod yn hwyrach na'r dyddiad a bennir ganddo. Gwybodaeth 11 Mae Atodlen 3 yn gymwys i roi gwybodaeth. RHAN 4 GRANTIAU AT FFIOEDD Amodau'r hawl i gael grantiau at ffioedd 12 1 Yn ddarostyngedig i reoliadau 6 a 7, mae gan fyfyriwr cymwys dan yr hen drefn hawl yn unol â'r rheoliad hwn i gael grant mewn perthynas â'r ffioedd am flwyddyn academaidd sy'n daladwy gan y myfyriwr mewn perthynas â phresenoldeb y myfyriwr ar gwrs dynodedig, neu mewn cysylltiad â'r presenoldeb hwnnw mewn modd arall. 2 Pennir swm y grant at ffioedd mewn perthynas â blwyddyn academaidd yn unol â rheoliad 13 neu 14. 3 Nid oes gan fyfyriwr cymwys hawl i gael cymorth mewn perthynas â blwyddyn academaidd— a os yw, mewn perthynas â'r flwyddyn honno, yn gymwys i gael unrhyw daliad o dan fwrsari gofal iechyd y mae ei swm yn cael ei gyfrifo drwy gyfeirio at ei incwm; b os yw, mewn perthynas â'r flwyddyn honno, yn gymwys i gael lwfans gofal iechyd yr Alban y mae ei swm yn cael ei gyfrifo drwy gyfeirio at ei incwm; c os yw'n cymryd rhan yng nghynllun gweithredu y Gymuned Ewropeaidd ar gyfer symudedd myfyrwyr prifysgol sy'n cael ei adnabod fel ERASMUS ac— i bod ei gwrs yn gwrs y cyfeirir ato yn rheoliad 5(1)(ch); a ii bod yr holl gyfnodau astudio yn ystod y flwyddyn academaidd yn gyfnodau astudio mewn sefydliad y tu allan i'r Deyrnas Unedig; neu ch os yw'n ymgymryd â chwrs HCA ôl-raddedig hyblyg. Swm y grant at ffioedd mewn sefydliad a ariennir yn gyhoeddus 13 1 Yn ddarostyngedig i'r paragraffau canlynol, mae swm y grant at ffioedd mewn cysylltiad â blwyddyn academaidd cwrs dynodedig mewn sefydliad a ariennir yn gyhoeddus yn £1,200. 2 Yn ddarostyngedig i baragraffau (3) a (4), swm y grant at ffioedd mewn cysylltiad â blwyddyn academaidd yw £600 yn yr achosion canlynol— a blwyddyn derfynol y cwrs os yw fel rheol yn ofynnol i'r flwyddyn honno gael ei chwblhau ar ôl llai na 15 wythnos o bresenoldeb; b mewn perthynas â chwrs rhyngosod, blwyddyn academaidd— i pryd y mae cyfanswm unrhyw gyfnodau o astudio amser-llawn yn llai na 10 wythnos; neu ii mewn perthynas â'r flwyddyn academaidd honno ac unrhyw flynyddoedd academaidd blaenorol ar y cwrs, os yw cyfanswm unrhyw gyfnod neu gyfnodau o bresenoldeb nad ydynt yn gyfnodau o astudio amser-llawn yn y sefydliad (gan anwybyddu gwyliau yn y cyfamser) yn fwy na 30 wythnos; c mewn perthynas â chwrs ar gyfer hyfforddiant cychwynnol athrawon (yn cynnwys cwrs sy'n arwain at radd gyntaf), blwyddyn academaidd pryd y mae cyfanswm unrhyw gyfnodau o astudio amser-llawn yn llai na 10 wythnos; ch mewn perthynas â chwrs a ddarperir ar y cyd â sefydliad dros y môr, blwyddyn academaidd— i lle mae cyfanswm y cyfnodau o astudio amser-llawn yn y sefydliad yn y Deyrnas Unedig yn llai na 10 wythnos; neu ii mewn perthynas â'r flwyddyn academaidd honno ac unrhyw flynyddoedd academaidd blaenorol ar y cwrs, bod y cyfanswm o un neu fwy nag un o gyfnodau o bresenoldeb nad ydynt yn gyfnodau o astudio amser-llawn yn y sefydliad yn y Deyrnas Unedig (gan anwybyddu gwyliau yn y cyfamser) yn fwy na 30 wythnos; neu d mewn perthynas â chwrs a ddarperir gan y Sefydliad Prydeinig ym Mharis a gychwynnodd cyn 1 Medi 2001. 3 Yn achos cwrs dynodedig yng Ngholeg Heythrop, swm y grant at ffioedd mewn perthynas â blwyddyn academaidd yw £2,145. 4 Caniateir didynnu swm oddi wrth y grant at ffioedd y penderfynnir arno o dan baragraff (1) neu (2) yn unol â rheoliad 46. Swm y grant at ffioedd ar gyfer cwrs mewn sefydliad preifat 14 1 Yn ddarostyngedig i'r paragraffau canlynol, swm y grant at ffioedd mewn perthynas â blwyddyn academaidd cwrs dynodedig mewn sefydliad preifat yw £1,125. 2 Yn ddarostyngedig i baragraffau (4), (5) a (6), swm y grant at ffioedd mewn perthynas â blwyddyn academaidd cwrs dynodedig mewn sefydliad preifat yw £1,200— a os yw'r cwrs dynodedig yn dechrau ar neu ar ôl Medi 2001; b os yw'r cwrs dynodedig yn cael ei ddarparu ar ran sefydliad a ariennir yn gyhoeddus; ac c os nad oes yr un o'r amgylchiadau yn rheoliad 13(2) yn gymwys. 3 Yn ddarostyngedig i baragraffau (4), (5) a (6), swm y grant at ffioedd mewn perthynas â blwyddyn academaidd mewn sefydliad preifat yw £600— a os yw'r cwrs dynodedig yn dechrau ar 1 Medi 2001 neu ar ôl hynny; b os yw'r cwrs dynodedig yn cael ei ddarparu ar ran sefydliad a ariennir yn gyhoeddus; ac c os oes un neu fwy nag un o'r amgylchiadau yn rheoliad 13(2) yn gymwys. 4 Yn achos cwrs dynodedig ym Mhrifysgol Buckingham, swm y grant at ffioedd mewn perthynas â blwyddyn academaidd yw £2,840. 5 Yn achos cwrs dynodedig yn Ysgol Gerdd Guildhall, swm y grant at ffioedd mewn perthynas â blwyddyn academaidd yw £4,355. 6 Caniateir didynnu swm o'r grant at ffioedd yn unol â rheoliad 46. RHAN 5 BENTHYCIADAU AT FFIOEDD Amodau cyffredinol yr hawl i gael benthyciadau at ffioedd 15 1 Mae gan fyfyriwr cymwys hawl i gael benthyciad at ffioedd mewn cysylltiad â'i bresenoldeb ar gwrs dynodedig o dan y Rhan hon ar yr amod nad yw'r myfyriwr wedi ei eithrio rhag bod yn gymwys gan y paragraff canlynol, gan reoliad 6 neu reoliad 7. 2 Nid oes gan fyfyriwr cymwys hawl i gael benthyciad at ffioedd mewn perthynas â blwyddyn academaidd— a os yw, mewn perthynas â'r flwyddyn honno, yn gymwys i gael unrhyw daliad o dan fwrsari gofal iechyd y mae ei swm yn cael ei gyfrifo drwy gyfeirio at ei incwm; b os yw, mewn perthynas â'r flwyddyn honno, yn gymwys i gael lwfans gofal iechyd yr Alban y mae ei swm yn cael ei gyfrifo drwy gyfeirio at ei incwm; c os yw'n cymryd rhan yng nghynllun gweithredu y Gymuned Ewropeaidd ar gyfer symudedd myfyrwyr prifysgol sy'n cael ei adnabod fel ERASMUS ac— i bod ei gwrs yn gwrs y cyfeirir ato yn rheoliad 5(1)(ch); a ii bod yr holl gyfnodau astudio yn ystod y flwyddyn academaidd yn gyfnodau astudio mewn sefydliad y tu allan i'r Deyrnas Unedig; neu ch os yw'n ymgymryd â chwrs HCA ôl-raddedig hyblyg. Benthyciadau at gyfraniad at ffioedd 16 1 Yn ddarostyngedig i baragraff (7), mae gan fyfyriwr cymwys dan yr hen drefn hawl yn unol â'r rheoliad hwn i gael benthyciad at gyfraniad at ffioedd mewn perthynas â'r ffioedd sy'n daladwy ganddo mewn perthynas â'i bresenoldeb ar gwrs dynodedig, neu mewn cysylltiad â'r presenoldeb hwnnw. 2 Os yw myfyriwr cymwys dan yr hen drefn yn gwneud cais am grant at ffioedd ac am fenthyciad at gyfraniad at ffioedd, swm y benthyciad at gyfraniad at ffioedd mewn perthynas â blwyddyn academaidd y cwrs dynodedig yw'r swm y mae'r myfyriwr yn gwneud cais amdano a hwnnw'n swm nad yw'n fwy na'r swm a ddidynnwyd oddi ar ei grant at ffioedd yn unol â rheoliad 46. 3 Os benthyciad at gyfraniad at ffioedd yw'r unig gymorth at ffioedd y mae myfyriwr cymwys dan yr hen drefn yn gwneud cais amdano, swm y benthyciad hwnnw mewn perthynas â blwyddyn academaidd y cwrs dynodedig yw'r swm y mae'r myfyriwr yn gwneud cais amdano, a hwnnw'n swm nad yw'n fwy na £1,200 neu, os oes unrhyw rai o'r amgylchiadau yn rheoliad 13(2) yn gymwys, £600. 4 Caiff myfyriwr cymwys dan yr hen drefn wneud cais am fenthyg swm ychwanegol o fenthyciad at gyfraniad at ffioedd— i os bydd y Cynulliad Cenedlaethol yn penderfynu y dylid cynyddu uchafswm y benthyciad at gyfraniad at ffioedd (gan gynnwys rhoi swm pan na roddwyd un dim ynghynt) yr hysbyswyd y myfyriwr ohono mewn perthynas â blwyddyn academaidd o ganlyniad i ailasesiad o gyfraniad y myfyriwr neu mewn modd arall; a ii os bydd y Cynulliad Cenedlaethol o'r farn nad yw'r cynydd yn yr uchafswm yn digwydd oherwydd i'r myfyriwr cymwys dan yr hen drefn— aa methu â darparu yn brydlon wybodaeth a allai effeithio ar ei allu i fod â hawl i gael benthyciad at gyfraniad at ffioedd y mae ganddo hawl i'w gael; neu bb darparu gwybodaeth y mae unrhyw fanylyn perthnasol ohoni yn anghywir. 5 Nid yw'r swm ychwanegol ym mharagraff (4), pan ychwanegir ef at y swm y gwnaed cais amdano eisoes, yn swm sy'n fwy na'r uchafswm a gafodd ei gynyddu. 6 Os yw myfyriwr cymwys dan yr hen drefn wedi gwneud cais am fenthyciad at gyfraniad at ffioedd sy'n llai na'r uchafswm y mae ganddo hawlogaeth iddo mewn perthynas â'r flwyddyn academaidd, caiff wneud cais i fenthyg swm ychwanegol nad yw, pan ychwanegir ef at y swm y gwnaed cais amdano eisoes, yn fwy na'r uchafswm perthnasol sy'n gymwys yn achos y myfyriwr hwnnw. 7 Nid yw paragraff (1) yn gymwys i fyfyriwr cymwys sy'n ymgymryd â chwrs mewn sefydliad preifat neu yng Ngholeg Heythrop. Benthyciadau at ffioedd 17 1 Mae gan fyfyriwr cymwys dan y drefn newydd hawl yn unol â'r rheoliad hwn i gael benthyciad mewn perthynas â'r ffioedd sy'n daladwy ganddo mewn perthynas â'i bresenoldeb ar gwrs dynodedig, neu mewn cysylltiad â'r presenoldeb hwnnw mewn modd arall. 2 Rhaid i swm benthyciad at ffi mewn perthynas â blwyddyn academaidd cwrs dynodedig beidio â bod yn fwy na'r lleiaf o'r isod— a £3,000 neu, pan fo un o'r amgylchiadau ym mharagraff (3) yn gymwys, £1,500; a b y ffioedd sy'n daladwy gan y myfyriwr mewn perthynas â'r flwyddyn honno, neu mewn cysylltiad â hi mewn modd arall. 3 Yn yr achosion a bennir yn rheoliad 13(2), uchafswm y benthyciad at ffioedd mewn perthynas â blwyddyn academaidd yw £1,500. 4 Os caiff statws myfyriwr fel myfyriwr cymwys ei drosglwyddo o un cwrs dynodedig i un arall o dan y Rheoliadau hyn a bod un o'r amgylchiadau ym mharagraff (5) yn gymwys, caiff y myfyriwr fenthyg swm ychwanegol ar ffurf benthyciad at ffi mewn perthynas â blwyddyn academaidd y cwrs y mae'r myfyriwr hwnnw yn trosglwyddo iddo. 5 Yr amgylchiadau yw— a bod y ffioedd sy'n daladwy mewn perthynas â blwyddyn academaidd y cwrs y mae'r myfyriwr dan y drefn newydd yn trosglwyddo iddo yn fwy na'r ffioedd sy'n daladwy mewn perthynas â blwyddyn academaidd y cwrs y mae'r myfyriwr wedi trosglwyddo ohono; neu b bod blwyddyn academaidd y cwrs y mae'r myfyriwr dan y drefn newydd yn trosglwyddo iddo yn dechrau ar ddyddiad diweddarach na blwyddyn academaidd y cwrs y trosglwyddodd y myfyriwr hwnnw oddi arno. 6 Pan fo paragraff (5)(a) yn gymwys, rhaid i'r swm ychwanegol y caiff myfyriwr cymwys dan y drefn newydd ei fenthyg mewn perthynas â'r flwyddyn academaidd y mae'r myfyriwr yn trosglwyddo iddi beidio â bod yn fwy na swm hafal i'r ffioedd sy'n daladwy gan y myfyriwr hwnnw mewn perthynas â'r flwyddyn academaidd honno, wedi didynnu oddi ar y swm hwnnw unrhyw fenthyciad at ffi y mae'r myfyriwr hwnnw wedi ei godi mewn perthynas â'r flwyddyn academaidd y trosglwyddod oddi arni. 7 Pan fo paragraff 5(b) yn gymwys, rhaid i'r swm ychwanegol y caiff y myfyriwr cymwys dan y drefn newydd ei fenthyg mewn perthynas â'r flwyddyn academaidd y mae'n trosglwyddo iddi beidio â bod yn fwy na'r lleiaf o'r isod— a £3,000 neu, pan fo un o'r amgylchiadau yn rheoliad 13(2) yn gymwys, £1,500; a b y ffioedd sy'n daladwy gan y myfyriwr mewn perthynas â'r flwyddyn honno, neu mewn cysylltiad â hi mewn modd arall. 8 Pan fo myfyriwr cymwys dan y drefn newydd wedi gwneud cais am fenthyciad at ffi sy'n llai na'r uchafswm sydd ar gael mewn perthynas â blwyddyn academaidd, caiff wneud cais i fenthyg swm ychwanegol nad yw, pan ychwanegir ef at y swm y gwnaed cais amdano eisoes, yn fwy na'r uchafswm perthnasol sy'n gymwys yn achos y myfyriwr hwnnw. RHAN 6 GRANTIAU AT GOSTAU BYW Amodau cyffredinol yr hawl i gael grantiau at gostau byw 18 1 Mae gan fyfyriwr cymwys hawl i gael grant at gostau byw o dan y Rhan hon ar yr amod— a nad yw'r myfyriwr wedi'i hepgor rhag bod â hawl gan unrhyw un o'r paragraffau canlynol, rheoliad 6 neu reoliad 7; a b bod y myfyriwr yn bodloni amodau'r hawl i gael y grant penodol at gostau byw y mae'n gwneud cais amdano. 2 Nid oes gan fyfyriwr cymwys hawl i gael grant at gostau byw o dan y Rhan hon os paragraff 7 yw'r unig baragraff o baragraffau 1 i 8 o Atodlen 1 y mae'r myfyriwr yn syrthio odano. 3 Nid oes gan fyfyriwr cymwys hawl i gael grant at gostau byw o dan y Rhan hon mewn perthynas ag unrhyw flwyddyn academaidd— a pryd y mae'r myfyriwr yn gymwys i gael unrhyw daliad o dan fwrsari gofal iechyd y mae ei swm yn cael ei gyfrifo drwy gyfeirio at incwm y myfyriwr; b pryd y mae'r myfyriwr yn gymwys i gael lwfans gofal iechyd yr Alban y mae ei swm yn cael ei gyfrifo drwy gyfeirio at incwm y myfyriwr; neu c cwrs ar gyfer hyfforddiant cychwynnol athrawon pryd y mae cyfanswm y cyfnodau o bresenoldeb amser-llawn, gan gynnwys presenoldeb er mwyn ymarfer dysgu, yn llai na 6 wythnos. 4 Nid yw paragraff (3)(c) yn gymwys at ddibenion rheoliad 19. 5 Ac eithrio grant o dan reoliad 20, nid oes gan fyfyriwr cymwys hawl i gael grant at gostau byw o dan y Rhan hon mewn perthynas ag unrhyw flwyddyn academaidd ar gwrs rhyngosod os yw cyfanswm y cyfnodau o astudio amser-llawn yn llai na 10 wythnos oni bai bod y cyfnodau o brofiad gwaith yn wasanaeth di-dâl. 6 At ddibenion paragraff (5), ystyr “gwasanaeth di-dâl” (“ unpaid service ”) yw— a gwasanaeth di-dâl mewn ysbyty neu mewn labordy gwasanaeth iechyd cyhoeddus neu gydag ymddiriedolaeth gofal sylfaenol yn y Deyrnas Unedig; b gwasanaeth di-dâl gydag awdurdod lleol yn y Deyrnas Unedig sy'n gweithredu i arfer eu swyddogaethau sy'n ymwneud â gofal plant a phersonau ifanc, iechyd neu les neu gyda chorff gwirfoddol sy'n darparu cyfleusterau neu sy'n cynnal gweithgareddau o natur debyg yn y Deyrnas Unedig; c gwasanaeth di-dâl yn y gwasanaeth carchardai neu'r gwasanaeth prawf ac ôl-ofal yn y Deyrnas Unedig; ch ymchwil ddi-dâl mewn sefydliad yn y Deyrnas Unedig neu, yn achos myfyriwr sy'n bresennol mewn sefydliad tramor fel rhan o'i gwrs, mewn sefydliad tramor; neu d gwasanaeth di-dâl gydag— i Awdurdod Iechyd neu Awdurdod Iechyd Strategol a sefydlwyd yn unol ag adran 8 o Ddeddf y Gwasanaeth Iechyd Gwladol 1977 neu Awdurdod Iechyd Arbennig a sefydlwyd yn unol ag adran 11 o'r Ddeddf honno neu fwrdd iechyd lleol a sefydlwyd yn unol ag adran 16BA o'r Ddeddf honno ; ii Bwrdd Iechyd neu Fwrdd Iechyd Arbennig a gyfansoddwyd o dan adran 2 o Ddeddf y Gwasanaeth Iechyd Gwladol (Yr Alban) 1978 ; neu iii Bwrdd Iechyd a Gwasanaethau Cymdeithasol a sefydlwyd o dan Erthygl 16 o Orchymyn Iechyd a Gwasanaethau Cymdeithasol Personol (Gogledd Iwerddon) 1972 . 7 Os daw myfyriwr yn fyfyriwr cymwys yn ystod blwyddyn academaidd o ganlyniad i un o'r digwyddiadau a restrir ym mharagraff (8), fe gaiff y myfyriwr fod â hawl i gael grant penodol at gostau byw yn unol â'r Rhan hon mewn perthynas â'r flwyddyn academaidd honno ond nid oes ganddo hawl i gael grant at gostau byw mewn perthynas ag unrhyw flwyddyn academaidd sy'n dechrau cyn y flwyddyn academaidd y digwyddodd y digwyddiad perthnasol ynddi. 8 Dyma'r digwyddiadau y cyfeirir atynt ym mharagraff (7)— a bod cwrs y myfyriwr yn dod yn gwrs dynodedig; neu b bod y myfyriwr, priod y myfyriwr, partner sifil y myfyriwr neu riant y myfyriwr yn cael ei gydnabod fel ffoadur neu ei fod yn cael caniatâd i ddod i mewn neu i aros fel y'i crybwyllir ym mharagraff 3 o Atodlen 1. Grantiau at gostau byw myfyrwyr anabl 19 1 Mae gan fyfyriwr cymwys hawl yn unol â'r rheoliad hwn i gael grant i helpu gyda'r gwariant ychwanegol y mae'r Cynulliad Cenedlaethol wedi'i fodloni ei bod yn ofynnol i'r myfyriwr ei dynnu mewn perthynas ag ymgymryd â chwrs dynodedig oherwydd anabledd sydd ganddo. 2 Nid oes gan fyfyriwr cymwys hawl i gael grant o dan y rheoliad hwn oni bai bod y myfyriwr yn ymgymryd â'r cwrs yn y Deyrnas Unedig. 3 Yn ddarostyngedig i'r paragraffau canlynol, swm y grant o dan y rheoliad hwn yw'r swm sy'n briodol ym marn y Cynulliad Cenedlaethol. 4 Rhaid i swm y grant beidio â bod yn fwy na'r canlynol— a £12,135 mewn perthynas â blwyddyn academaidd at wariant ar gynorthwyydd personol anfeddygol; b £4,795 mewn perthynas â phob blwyddyn academaidd yn ystod y cyfnod cymhwystra at wariant ar eitemau mawr o offer arbenigol; c y gwariant ychwanegol sy'n cael ei dynnu— i yn y Deyrnas Unedig er mwyn bod yn bresennol yn y sefydliad, ii yn y Deyrnas Unedig neu'r tu allan iddi er mwyn bod yn bresennol, fel rhan o'i gwrs, ar unrhyw gyfnod astudio mewn sefydliad tramor neu er mwyn bod yn bresennol yn y Sefydliad Prydeinig ym Mharis; ch £1,605 mewn perthynas â blwyddyn academaidd at unrhyw wariant arall gan gynnwys gwariant sy'n cael ei dynnu at y dibenion y cyfeirir atynt yn is-baragraff (a) neu (b) sy'n fwy na'r uchafsymiau penodedig. 5 Os yw'r myfyriwr cymwys wedi cael taliadau i helpu gyda gwariant ar eitemau mawr o offer arbenigol mewn cysylltiad â'r cwrs yn rhinwedd y ffaith bod ganddo ddyfarniad trosiannol, mae uchafswm y grant o dan baragraff (4)(b) yn cael ei ostwng yn ôl swm y taliadau hynny. 6 Uchafswm y grant o dan baragraffau (4)(a) a (4)(ch) yw £9,105 a £1,200, yn y drefn honno— a os yw myfyriwr cymwys yn bresennol ar gwrs ar gyfer hyfforddiant cychwynnol athrawon; a b os yw cyfanswm y cyfnodau o bresenoldeb amser-llawn mewn unrhyw flwyddyn academaidd ar y cwrs hwnnw, (gan gynnwys presenoldeb er mwyn ymarfer dysgu) yn llai na 6 wythnos. Grantiau i fyfyrwyr sydd wedi ymadael â gofal 20 1 Mae gan fyfyriwr cymwys hawl i gael grant o dan y rheoliad hwn mewn cysylltiad â'i bresenoldeb ar gwrs dynodedig os yw'r amodau ym mharagraff (2) wedi'u bodloni. 2 Dyma'r amodau y cyfeirir atynt ym mharagraff (1)— a bod y myfyriwr cymwys o dan 21 oed ar ddiwrnod cyntaf y cwrs; b bod y myfyriwr cymwys yn syrthio o fewn paragraff 2(dd) o Atodlen 4; ac c ym marn y Cynulliad Cenedlaethol, fod y myfyriwr cymwys o dan fwy o galedi ariannol yn rhinwedd y ffaith ei fod yn syrthio o fewn paragraff 2(dd) o Atodlen 4 nag a fuasai fel arall. 3 Yn ddarostyngedig i baragraff (4), swm y grant yw unrhyw swm y mae'r Cynulliad Cenedlaethol yn credu ei fod yn briodol o dan yr amgylchiadau. 4 Uchafswm y grant yw £100 am bob wythnos neu ran o wythnos mewn blwyddyn academaidd— a sy'n syrthio o fewn y gwyliau hiraf a gymerir; a b na fydd y myfyriwr yn bresennol ar ei gwrs yn ystod yr un rhan ohoni. Grantiau ar gyfer dibynyddion- cyffredinol 21 1 Mae'r grant ar gyfer dibynyddion yn cynnwys yr elfennau canlynol— a grant dibynyddion mewn oed; b grant gofal plant; c lwfans dysgu rhieni. 2 Nodir amodau hawlio pob elfen a'r symiau sy'n daladwy yn rheoliadau 22 i 25. 3 Caniateir didynnu o unrhyw un o elfennau'r grant ar gyfer dibynyddion yn unol â rheoliad 46. Grantiau ar gyfer dibynyddion- grant dibynyddion mewn oed 22 1 Mae gan fyfyriwr cymwys hawl i gael grant dibynyddion mewn oed mewn cysylltiad â'i bresenoldeb ar gwrs dynodedig yn unol â'r rheoliad hwn. 2 Mae'r grant dibynyddion mewn oed ar gael mewn perthynas â naill ai— a partner y myfyriwr cymwys; neu b dibynnydd mewn oed i'r myfyriwr cymwys nad yw ei incwm net yn fwy na £3,350. 3 Mae swm y grant dibynyddion mewn oed sy'n daladwy mewn perthynas â blwyddyn academaidd yn cael ei gyfrifo yn unol â rheoliad 25, a'r swm sylfaenol yw— a £2,455; neu b pan fo'r person y mae'r myfyriwr cymwys yn gwneud cais mewn cysylltiad ag ef am grant dibynyddion mewn oed yn preswylio fel arfer y tu allan i'r Deyrnas Unedig, unrhyw swm nad yw'n fwy na £2,455 ac sydd ym marn y Cynulliad Cenedlaethol yn rhesymol yn yr amgylchiadau. 4 Mae swm y grant dibynyddion mewn oed a gyfrifir o dan reoliad 25 yn cael ei ostwng o hanner— a os yw partner y myfyriwr cymwys— i yn fyfyriwr cymwys; neu ii yn dal dyfarniad statudol; a b os cymerir dibynyddion y partner hwnnw i ystyriaeth wrth gyfrifo swm y cymorth y mae'r partner hwnnw â hawl i'w gael neu'r taliad y mae ganddo hawlogaeth iddo o dan y dyfarniad statudol. Grantiau ar gyfer dibynyddion- grant gofal plant 23 1 Mae gan fyfyriwr cymwys, mewn cysylltiad â'i bresenoldeb ar gwrs dynodedig, hawl i gael grant mewn perthynas â chostau gofal plant ar gyfer pob plentyn dibynnol yn unol â'r rheoliad hwn. 2 Yn ddarostyngedig i baragraff (3), mae gan fyfyriwr cymwys hawl i gael grant gofal plant mewn perthynas â blwyddyn academaidd os yw'r gofal plant yn cael ei ddarparu gan ddarparydd gofal plant wedi'i gymeradwyo neu wedi'i gofrestru— a os yw'r plentyn o dan 15 oed yn union cyn dechrau'r flwyddyn academaidd; neu b os oes gan y plentyn anghenion addysgol arbennig o fewn yr ystyr a briodolir i “special educational needs” yn adran 312 o Ddeddf Addysg 1996 a'i fod o dan 17 oed yn union cyn dechrau'r flwyddyn academaidd. 3 Nid oes gan fyfyriwr cymwys hawl i gael grant o dan y rheoliad hwn os yw'r myfyriwr neu bartner y myfyriwr wedi dewis cael yr elfen gofal plant o'r credyd treth gweithio o dan Ran I o Ddeddf Credydau Treth 2002 . 4 Yn ddarostyngedig i baragraff (5), swm sylfaenol y grant gofal plant am bob wythnos yw— a ar gyfer un plentyn dibynnol, 85 y cant o gostau'r gofal plant, hyd at uchafswm o £175 yr wythnos; neu b ar gyfer dau neu fwy o blant dibynnol, 85 y cant o gostau'r gofal plant, hyd at uchafswm o £300 yr wythnos, ac eithrio nad oes gan y myfyriwr hawl i gael unrhyw grant o'r fath mewn perthynas â phob wythnos sy'n syrthio o fewn y cyfnod rhwng diwedd y cwrs a diwedd y flwyddyn academaidd y daw'r cwrs i ben ynddi. 5 Er mwyn cyfrifo swm sylfaenol y grant gofal plant— a mae wythnos yn rhedeg o ddydd Llun i ddydd Sul; a b os yw wythnos y caiff costau gofal plant eu tynnu mewn perthynas â hi yn syrthio'n rhannol o fewn y flwyddyn academaidd y mae grant gofal plant yn daladwy mewn perthynas â hi o dan y rheoliad hwn ac yn rhannol y tu allan iddi, mae uchafswm wythnosol y grant yn cael ei gyfrifo drwy luosi'r uchafswm wythnosol perthnasol ym mharagraff (4) â chyfrannedd y nifer o ddyddiau yn yr wythnos honno sy'n syrthio o fewn y flwyddyn academaidd o'i chymharu â nifer y dyddiau mewn wythnos. 6 Mae swm y grant gofal plant a gyfrifir o dan reoliad 25 yn cael ei ostwng o hanner— a os yw partner y myfyriwr cymwys— i yn fyfyriwr cymwys; neu ii yn dal dyfarniad statudol; a b os cymerir dibynyddion y partner hwnnw i ystyriaeth wrth gyfrifo swm y cymorth y mae'r partner hwnnw â hawl i'w gael neu'r taliad y mae ganddo hawlogaeth iddo o dan y dyfarniad statudol. 7 Yn y rheoliad hwn— a ystyr “darparydd gofal plant wedi'i gymeradwyo” (“ approved childcare provider ”) yw darparydd gofal plant o fewn yr ystyr a briodolir i “ childcare provider ” yn Rheoliadau Credydau Treth (Categori Newydd o Ddarparydd Gofal Plant) 1999 ac sydd wedi'i gymeradwyo yn unol â'r Rheoliadau hynny; a b ystyr “darparydd gofal plant wedi'i gofrestru” (“ registered childcare provider ”) yw person sy'n gweithredu fel gofalwr plant neu sy'n darparu gofal dydd ac sydd wedi'i gofrestru o fewn ystyr adran 79F o Ddeddf Plant 1989 (cofrestru neu wrthod cofrestru gofalwyr plant a phersonau sy'n darparu gofal dydd i blant ifanc). Grantiau ar gyfer dibynyddion- lwfans dysgu rhieni 24 1 Mae gan fyfyriwr cymwys hawl mewn cysylltiad â'i bresenoldeb ar gwrs dynodedig i gael y lwfans dysgu rhieni os oes gan y myfyriwr un neu fwy o blant dibynnol. 2 Mae swm y lwfans dysgu rhieni sy'n daladwy mewn perthynas â blwyddyn academaidd yn cael ei gyfrifo yn unol â rheoliad 25, a'r swm sylfaenol yw £1,400. Grantiau ar gyfer dibynyddion- eu cyfrifo 25 1 Yn ddarostyngedig i'r paragraffau canlynol, y swm sy'n daladwy mewn perthynas ag elfen benodol o'r grant ar gyfer dibynyddion y mae gan y myfyriwr cymwys hawl i'w gael o dan reoliadau 22 i 24 yw'r swm hwnnw o'r elfen honno sy'n weddill ar ôl cymhwyso, hyd nes y daw i ben, swm sy'n hafal i ( A− B ) fel a ganlyn ac yn y drefn ganlynol— a i ostwng swm sylfaenol y grant dibynyddion mewn oed os oes gan y myfyriwr cymwys hawl i gael yr elfen honno o dan reoliad 22; b i ostwng swm sylfaenol y grant gofal plant am y flwyddyn academaidd os oes gan y myfyriwr cymwys hawl i gael yr elfen honno o dan reoliad 23; ac c i ostwng swm sylfaenol y lwfans dysgu rhieni os oes gan y myfyriwr cymwys hawl i gael yr elfen honno o dan reoliad 24. 2 Yn ddarostyngedig i baragraffau (4) a (5), os yw B yn fwy na neu'n hafal i A , mae swm sylfaenol pob elfen o'r grant ar gyfer dibynyddion y mae gan y myfyriwr cymwys hawl i'w chael yn daladwy. 3 Os yw ( A−B ) yn hafal i neu'n fwy na chyfanswm symiau sylfaenol elfennau'r grant ar gyfer dibynyddion y mae gan y myfyriwr cymwys hawl i'w cael, y swm sy'n daladwy mewn perthynas â phob elfen yw dim. 4 Rhaid gostwng swm y grant dibynyddion mewn oed a gyfrifir o dan y rheoliad hwn yn unol â rheoliad 22(4). 5 Rhaid gostwng swm y grant gofal plant a gyfrifir o dan y rheoliad hwn yn unol â rheoliad 23(6). 6 Os yw swm y lwfans dysgu rhieni a gyfrifir o dan baragraff (1) yn £0.01 neu fwy ond yn llai na £50, swm y lwfans dysgu rhieni sy'n daladwy yw £50. 7 Yn y rheoliad hwn— A yw cyfanswm incwm net pob un o ddibynyddion y myfyriwr cymwys; a B yw £1,075 os nad oes gan y myfyriwr cymwys blentyn dibynnol; £3,225 os nad yw'r myfyriwr cymwys yn rhiant unigol a bod ganddo un plentyn dibynnol; £4,300 os nad yw'r myfyriwr cymwys yn rhiant unigol a bod ganddo fwy nag un plentyn dibynnol; £4,300 os yw'r myfyriwr cymwys yn rhiant unigol a bod ganddo un plentyn dibynnol; £5,380 os yw'r myfyriwr cymwys yn rhiant unigol a bod ganddo fwy nag un plentyn dibynnol. 8 Mae paragraffau (9) i (12) yn gymwys os bydd unrhyw un o'r canlynol yn digwydd, yn ystod y flwyddyn academaidd— a bod nifer dibynyddion y myfyriwr cymwys yn newid; b bod person yn dod yn ddibynnydd i'r myfyriwr cymwys neu'n peidio â bod yn ddibynnydd iddo; c bod y myfyriwr cymwys yn dod yn rhiant unigol neu'n peidio â bod yn rhiant unigol; ch bod myfyriwr yn dod yn fyfyriwr cymwys o ganlyniad i ddigwyddiad y cyfeirir ato yn rheoliad 18(8). 9 Er mwyn penderfynu priod werthoedd A a B ac a oes grant dibynyddion mewn oed neu lwfans dysgu rhieni yn daladwy, rhaid i'r Cynulliad Cenedlaethol benderfynu ar y canlynol mewn perthynas â phob chwarter perthnasol drwy gyfeirio at amgylchiadau'r myfyriwr yn y chwarter perthnasol— a faint o ddibynyddion y mae'r myfyriwr cymwys i gael ei drin fel pe baent ganddo; b pwy yw'r dibynyddion hynny; c a yw'r myfyriwr i gael ei drin fel rhiant unigol. 10 Swm y grant ar gyfer dibynyddion am y flwyddyn academaidd yw cyfanswm y grant dibynyddion mewn oed a'r lwfans dysgu rhieni wedi'u cyfrifo mewn perthynas â phob chwarter perthnasol o dan baragraff (11) a swm unrhyw grant gofal plant am y flwyddyn academaidd. 11 Mae swm y grant dibynyddion mewn oed a'r lwfans dysgu rhieni mewn perthynas â chwarter perthnasol yn draean o swm y grant neu'r lwfans am y flwyddyn academaidd pe bai amgylchiadau'r myfyriwr yn y chwarter perthnasol fel y'u pennir o dan baragraff (9) yn gymwys drwy gydol y flwyddyn academaidd. 12 Yn y rheoliad hwn, ystyr “chwarter perthnasol” (“ relevant quarter ”) yw— a yn achos person y cyfeirir ato ym mharagraff (8)(ch), chwarter sy'n dechrau ar ôl i'r digwyddiad perthnasol ddigwydd heblaw chwarter pryd y mae'r un hiraf o unrhyw wyliau yn digwydd, ym marn y Cynulliad Cenedlaethol; b fel arall, chwarter heblaw'r chwarter pryd y mae'r un hiraf o unrhyw wyliau yn digwydd, ym marn y Cynulliad Cenedlaethol. Grantiau ar gyfer dibynyddion- dehongli 26 1 Yn rheoliadau 21 i 25— a ystyr “dibynnol” (“ dependent ”) yw ariannol ddibynnol yn gyfan gwbl neu'n bennaf; b ystyr “dibynnydd” (“ dependant ”), mewn perthynas â myfyriwr cymwys, yw partner y myfyriwr, plentyn dibynnol y myfyriwr neu ddibynnydd mewn oed, nad yw ym mhob achos yn fyfyriwr cymwys ac nad oes ganddo ddyfarniad statudol; c ystyr “dibynnydd mewn oed” (“ adult dependant ”), mewn perthynas â myfyriwr cymwys, yw person mewn oed sy'n dibynnu ar y myfyriwr heblaw plentyn y myfyriwr, partner neu gyn bartner y myfyriwr (gan gynnwys priod neu bartner sifil nad yw fel arfer yn preswylio gyda'r myfyriwr); ch mae i “incwm net” (“ net income ”) yr ystyr a roddir ym mharagraff (2); d yn ddarostyngedig i is-baragraffau (dd), (e) ac (f), ystyr “partner” (“ partner ”) yw unrhyw un o'r canlynol— i priod myfyriwr cymwys; ii partner sifil myfyriwr cymwys; iii person sydd fel arfer yn byw gyda myfyriwr cymwys fel pe bai'n briod i'r myfyriwr hwnnw os yw myfyriwr cymwys yn syrthio o fewn paragraff 2(a) o Atodlen 4 a'i fod yn dechrau ar y cwrs dynodedig ar neu ar ôl 1 Medi 2000; iv person sydd fel arfer yn byw gyda myfyriwr cymwys fel pe bai'n bartner sifil i'r myfyriwr cymwys os yw myfyriwr cymwys yn syrthio o fewn paragraff 2(a) o Atodlen 4 a'i fod yn dechrau ar y cwrs dynodedig ar neu ar ôl 1 Medi 2005; dd nid yw person a fyddai fel arall yn bartner o dan is-baragraff (d) yn cael ei drin fel partner— i os yw'r person hwnnw a'r myfyriwr cymwys, ym marn y Cynulliad Cenedlaethol, wedi rhoi'r gorau i fyw gyda'i gilydd fel arfer; neu ii os yw'r person fel arfer yn byw y tu allan i'r Deyrnas Unedig ac nad yw'n cael ei gynnal gan y myfyriwr cymwys; e at ddibenion is-baragraff (c), mae person yn cael ei drin fel partner pe bai'r person yn bartner o dan is-baragraff (d) oni bai am y ffaith nad yw'r myfyriwr cymwys y mae'r person fel arfer yn byw gydag ef yn syrthio o fewn paragraff 2(a) o Atodlen 4; f at ddibenion is-baragraffau (ff) ac (g), mae person yn cael ei drin fel partner pe bai'r person yn bartner o dan is-baragraff (d) oni bai am y dyddiad y dechreuodd y myfyriwr cymwys ar ei gwrs neu'r ffaith nad yw'r myfyriwr cymwys y mae'r person fel arfer yn byw gydag ef yn syrthio o fewn paragraff 2(a) o Atodlen 4; ff mae “plentyn” (“ child ”) mewn perthynas â myfyriwr cymwys yn cynnwys unrhyw blentyn i'w bartner ac unrhyw blentyn y mae ganddo gyfrifoldeb rhiant drosto os yw'r plant hynny'n dibynnu ar y myfyriwr; ac g ystyr “rhiant unigol” (“ lone parent ”) yw myfyriwr cymwys nad oes ganddo bartner ac sydd â phlentyn dibynnol neu blant dibynnol. 2 Yn ddarostyngedig i baragraff (3), incwm net dibynnydd yw incwm y dibynnydd o bob ffynhonnell am y flwyddyn academaidd o dan sylw wedi'i ostwng yn ôl swm y dreth incwm a'r cyfraniadau nawdd cymdeithasol sy'n daladwy mewn perthynas â hi ond gan anwybyddu— a unrhyw bensiwn, lwfans neu fudd-dal arall a delir oherwydd anabledd neu analluedd sydd gan y dibynnydd; b budd-dal plant sy'n daladwy o dan Ran IX o Ddeddf Cyfraniadau a Budd-daliadau Nawdd Cymdeithasol 1992 ; c unrhyw gymorth ariannol sy'n daladwy i'r dibynnydd gan awdurdod lleol yn unol â rheoliadau a wnaed o dan baragraff 3 o Atodlen 4 i Ddeddf Mabwysiadu a Phlant 2002 ; ch unrhyw lwfans gwarcheidwad y mae gan y dibynnydd hawlogaeth i'w gael o dan adran 77 o Ddeddf Cyfraniadau a Budd-daliadau Nawdd Cymdeithasol 1992; d yn achos dibynnydd y mae plentyn sy'n derbyn gofal awdurdod lleol wedi'i fyrddio gydag ef, unrhyw daliad a wneir i'r dibynnydd hwnnw yn unol ag adran 23 o Ddeddf Plant 1989 ; dd unrhyw daliadau a wneir i'r dibynnydd o dan adran 15 o Ddeddf Plant 1989 ac Atodlen 1 iddi mewn perthynas â pherson nad yw'n blentyn i'r dibynnydd neu unrhyw gymorth a roddir gan awdurdod lleol yn unol ag adran 24 o'r Ddeddf honno; ac e unrhyw gredyd treth plant y mae gan y dibynnydd hawlogaeth i'w gael o dan Ran I o Ddeddf Credydau Treth 2002. 3 Os yw myfyriwr cymwys neu bartner y myfyriwr yn gwneud unrhyw daliadau ailgylchol a oedd gynt yn cael eu gwneud gan y myfyriwr yn unol â rhwymedigaeth a ysgwyddwyd cyn blwyddyn academaidd gyntaf cwrs y myfyriwr, incwm net y partner yw'r incwm net wedi'i gyfrifo yn unol â pharagraff (2) wedi'i ostwng yn ôl— a swm sy'n hafal i'r taliadau o dan sylw am y flwyddyn academaidd, os cafodd y rhwymedigaeth, ym marn y Cynulliad Cenedlaethol, ei hysgwyddo'n rhesymol; neu b unrhyw swm llai, os bydd unrhyw swm o gwbl, sy'n briodol ym marn y Cynulliad Cenedlaethol pe gallai rhwymedigaeth lai fod wedi'i hysgwyddo'n rhesymol, ym marn y Cynulliad Cenedlaethol. 4 At ddibenion paragraff (2), os yw'r dibynnydd yn blentyn dibynnol a bod taliadau'n cael eu gwneud i'r myfyriwr cymwys tuag at gynhaliaeth y plentyn, mae'r taliadau hynny i gael eu trin fel incwm y plentyn. Grantiau at deithio 27 1 Mae grant ar gael i fyfyriwr cymwys sy'n bresennol ar gwrs mewn meddygaeth neu ddeintyddiaeth (y mae cyfnod o astudio drwy hyfforddiant clinigol yn rhan angenrheidiol ohono) mewn perthynas â'r gwariant rhesymol y mae'n ofynnol iddo ei dynnu mewn blwyddyn academaidd er mwyn bod yn bresennol mewn cysylltiad â'i gwrs mewn unrhyw ysbyty neu fangre arall yn y Deyrnas Unedig (nad yw'n rhan o'r sefydliad) lle darperir cyfleusterau ar gyfer hyfforddiant clinigol heblaw gwariant sy'n cael ei dynnu at ddibenion astudiaethau preswyl i ffwrdd o'r sefydliad. 2 Mae grant ar gael i fyfyriwr cymwys mewn perthynas â'r gwariant rhesymol y mae'n ofynnol iddo ei dynnu mewn blwyddyn academaidd yn y Deyrnas Unedig neu y tu allan iddi er mwyn bod yn bresennol mewn sefydliad dros y môr neu'r Sefydliad Prydeinig ym Mharis am gyfnod o wyth wythnos o leiaf fel rhan o'i gwrs. 3 Mae swm y grant sy'n daladwy mewn perthynas â blwyddyn academaidd yn hafal i'r gwariant rhesymol y mae'r Cynulliad Cenedlaethol yn penderfynu ei bod yn ofynnol i'r myfyriwr cymwys ei dynnu at y dibenion ym mharagraff (1) neu baragraff (2). 4 Wrth benderfynu ar y gwariant sy'n cael ei dynnu gan fyfyriwr cymwys mae £285 o'r gwariant hwnnw'n cael ei anwybyddu. 5 At ddibenion y rheoliad hwn mae unrhyw gyfeiriad at wariant sy'n cael ei dynnu er mwyn bod yn bresennol mewn sefydliad neu ar gyfnod o astudio— a yn cynnwys gwariant cyn bod yn bresennol felly ac wedyn; a b yn hepgor unrhyw wariant y mae grant yn daladwy mewn perthynas ag ef o dan reoliad 19. 6 Os bydd myfyriwr cymwys yn bresennol mewn sefydliad dros y môr neu'r Sefydliad Prydeinig ym Mharis am gyfnod o wyth wythnos o leiaf fel rhan o'i gwrs a'i fod yn rhesymol yn dynnu unrhyw wariant i yswirio yn erbyn atebolrwydd am gost triniaeth feddygol sy'n cael ei darparu y tu allan i'r Deyrnas Unedig ar gyfer unrhyw salwch neu anaf i'r corff a geir neu a ddioddefir yn ystod y cyfnod hwnnw, mae ganddo hawl i gael grant ychwanegol o dan y rheoliad hwn sy'n hafal i'r swm sy'n cael ei dynnu felly. 7 Caniateir didynnu o'r grant o dan y rheoliad hwn yn unol â rheoliad 46. Grantiau addysg uwch 28 1 Mae gan fyfyriwr cymwys dan yr hen drefn hawl yn unol â'r rheoliad hwn i gael grant addysg uwch mewn cysylltiad â'i bresenoldeb ar gwrs dynodedig i dalu costau llyfrau, offer, teithio neu ofal plant sy'n cael eu tynnu er mwyn bod yn bresennol ar y cwrs hwnnw. 2 Nid oes gan fyfyriwr cymwys dan yr hen drefn hawl i gael grant addysg uwch oni bai ei fod wedi dechrau ar y cwrs dynodedig ar neu ar ôl 1 Medi 2004. 3 Uchafswm y grant addysg uwch sydd ar gael mewn perthynas â blwyddyn academaidd yw £1,000. 4 Mae gan fyfyriwr cymwys sydd â hawl i gael grant addysg uwch hawlogaeth i gael swm fel a ganlyn— a mewn unrhyw achos lle mae incwm yr aelwyd yn £15,970 neu lai, mae ganddo hawlogaeth i gael uchafswm y grant sydd ar gael; b mewn unrhyw achos lle mae incwm yr aelwyd yn fwy na £15,970 ac nad yw'n fwy na £21,955, mae'r myfyriwr yn derbyn swm hafal i M− A , pan fo M yn £1,000 ac A yn £1 am bob £6.30 cyflawn o incwm sydd gan yr aelwyd uwchlaw £15,970; ac mewn unrhyw achos lle mae incwm yr aelwyd yn fwy nag £21,955, nid oes grant yn daladwy o dan y rheoliad hwn. Grant cynhaliaeth 29 1 Mae gan fyfyriwr cymwys dan y drefn newydd hawl yn unol â'r rheoliad hwn i gael grant cynhaliaeth at gostau byw mewn cysylltiad â'i bresenoldeb ar gwrs dynodedig. 2 Nid oes gan fyfyriwr cymwys dan y drefn newydd hawl i gael grant cynhaliaeth os oes ganddo hawl i gael grant cymorth arbennig. 3 Nid oes gan fyfyriwr cymwys hawl i gael grant cynhaliaeth oni bai ei fod yn dechrau ar y cwrs dynodedig ar neu ar ôl 1 Medi 2006. 4 Uchafswm y grant cynhaliaeth sydd ar gael mewn perthynas â blwyddyn academaidd yw— a yn achos myfyriwr math 1 ar gwrs hyfforddi athrawon, £1,350; b yn achos myfyriwr math 2 ar gwrs hyfforddi athrawon, £2,700; ac c yn achos myfyriwr dan y drefn newydd ac eithrio myfyriwr math 1 neu fath 2 ar gwrs hyfforddi athrawon, £2,700. 5 Mae myfyriwr math 1 ar gwrs hyfforddi athrawon sydd â hawl i gael grant cynhaliaeth mewn perthynas â blwyddyn academaidd yn cael un o'r symiau a ganlyn mewn perthynas â'r flwyddyn honno— a os yw incwm yr aelwyd yn £17,500 neu lai, mae'n cael £1,350; b os yw incwm yr aelwyd uwchlaw £17,500 ond heb fod uwchlaw £26,500, bydd yn cael swm hafal i M−(A/2) pan fo M yn £1,350 ac A yn £1 am bob £6 o incwm sydd gan yr aelwyd uwchlaw £17,500; ac c os yw incwm yr aelwyd uwchlaw £26,500, bydd yn cael £600. 6 Mae myfyriwr math 2 ar gwrs hyfforddi athrawon sydd â hawl i gael grant cynhaliaeth mewn perthynas â blwyddyn academaidd yn cael un o'r symiau a ganlyn mewn perthynas â'r flwyddyn honno— a os yw incwm yr aelwyd yn £17,500 neu lai, bydd yn cael £2,700; b os yw incwm yr aelwyd uwchlaw £17,500 ond heb fod uwchlaw £26,500, bydd yn cael swm hafal i M− A pan fo M yn £2,700 ac A yn £1 am bob £6 o incwm sydd gan yr aelwyd uwchlaw £17,500; ac c os yw incwm yr aelwyd uwchlaw £26,500, bydd yn cael £1,200. 7 Mae myfyriwr cymwys dan y drefn newydd ac eithrio myfyriwr math 1 neu fath 2 ar gwrs hyfforddi athrawon sydd â hawl i gael grant cynhaliaeth mewn perthynas â blwyddyn academaidd yn cael un o'r symiau a ganlyn mewn perthynas â'r flwyddyn honno— a os yw incwm yr aelwyd yn £17,500 neu lai, bydd yn cael £2,700; b os yw incwm yr aelwyd uwchlaw £17,500 ond heb fod uwchlaw £26,500, bydd yn cael swm hafal i M− A pan fo M yn £2,700 ac A yn £1 am bob £6 o incwm sydd gan yr aelwyd uwchlaw £17,500; ac c os yw incwm yr aelwyd uwchlaw £26,500 ond heb fod uwchlaw £37,425, bydd yn derbyn swm hafal i RM−A , pan fo RM yn £1,200 ac A yn £1 am bob £9.50 cyflawn o incwm sydd gan yr aelwyd uwchlaw £26,500; ch os yw incwm yr aelwyd uwchlaw £37,425 ni thelir grant cynhaliaeth. Grant Cymorth Arbennig 30 1 Mae gan fyfyriwr cymwys dan y drefn newydd hawl yn unol â'r rheoliad hwn i gael grant cymorth arbennig mewn cysylltiad â'i bresenoldeb ar gwrs dynodedig i dalu cost llyfrau, offer, teithio neu ofal plant sy'n cael ei dynnu er mwyn bod yn bresennol ar y cwrs hwnnw. 2 Mae gan fyfyriwr dan y drefn newydd hawl i gael grant cymorth arbennig os yw'n syrthio o fewn categori rhagnodedig o berson at ddibenion adran 124(1)(e) o Ddeddf Cyfraniadau Nawdd Cymdeithasol a Budd-daliadau 1992. 3 Uchafswm y grant cymorth arbennig sydd ar gael mewn perthynas â blwyddyn academaidd yw— a yn achos myfyriwr math 1 ar gwrs hyfforddi athrawon, £1,350; b yn achos myfyriwr math 2 ar gwrs hyfforddi athrawon, £2,700; ac c yn achos myfyriwr dan y drefn newydd ac eithrio myfyriwr math 1 neu fath 2 ar gwrs hyfforddi athrawon, £2,700. 4 Mae myfyriwr math 1 ar gwrs hyfforddi athrawon sydd â hawl i gael grant cymorth arbennig mewn perthynas â blwyddyn academaidd yn cael un o'r symiau a ganlyn mewn perthynas â'r flwyddyn honno— a os yw incwm yr aelwyd yn £17,500 neu lai, mae'n cael £1,350; b os yw incwm yr aelwyd uwchlaw £17,500 ond heb fod uwchlaw £26,500, mae'n cael swm hafal i M−(A/2) pan fo M yn £1,350 ac A yn £1 am bob £6 o incwm sydd gan yr aelwyd uwchlaw £17,500; ac c os yw incwm yr aelwyd uwchlaw £26,500, mae'n cael £600. 5 Mae myfyriwr math 2 ar gwrs hyfforddi athrawon sydd â hawl i gael grant cymorth arbennig mewn perthynas â blwyddyn academaidd yn cael un o'r symiau a ganlyn mewn perthynas â'r flwyddyn honno— a os yw incwm yr aelwyd yn £17,500 neu lai, mae'n cael £2,700; b os yw incwm yr aelwyd uwchlaw £17,500 ond heb fod uwchlaw £26,500, mae'n cael swm hafal i M-A pan fo M yn £2,700 ac A yn £1 am bob £6 o incwm sydd gan yr aelwyd uwchlaw £17,500; ac c os yw incwm yr aelwyd uwchlaw £26,500, mae'n cael £1,200. 6 Mae myfyriwr cymwys dan y drefn newydd ac eithrio myfyriwr math 1 neu fath 2 ar gwrs hyfforddi athrawon sydd â hawl i gael grant cymorth arbennig mewn perthynas â blwyddyn academaidd yn cael un o'r symiau a ganlyn mewn perthynas â'r flwyddyn honno— a os yw incwm yr aelwyd yn £17,500 neu lai, mae'n cael £2,700; b os yw incwm yr aelwyd uwchlaw £17,500 ond heb fod uwchlaw £26,500, mae'n cael swm hafal i M−A pan fo M yn £2,700 ac A yn £1 am bob £6 o incwm sydd gan yr aelwyd uwchlaw £17,500; ac c os yw incwm yr aelwyd uwchlaw £26,500 ond heb fod uwchlaw £37,425, bydd yn derbyn swm hafal i RM− A , pan fo RM yn £1,200 ac A yn £1 am bob £9.50 cyflawn o incwm yr aelwyd uwchlaw £26,500; ch os yw incwm yr aelwyd uwchlaw £37,425, ni thelir grant cynhaliaeth. RHAN 7 BENTHYCIADAU AT GOSTAU BYW Amodau'r hawl i gael benthyciadau at gostau byw 31 1 Mae gan fyfyriwr cymwys hawl i gael benthyciad at gostau byw mewn cysylltiad â'i bresenoldeb ar gwrs dynodedig os yw'r myfyriwr yn bodloni'r amod ym mharagraff (2) ac nad yw'n cael ei hepgor gan baragraff (3) na rheoliad 7. 2 Yr amod y cyfeirir ato ym mharagraff (1) yw bod y myfyriwr cymwys o dan 60 oed ar y dyddiad perthnasol. 3 Nid oes gan fyfyriwr cymwys hawl i gael benthyciad at gostau byw os paragraff 7 yw'r unig baragraff o 1 i 8 o Atodlen 1 y mae'r myfyriwr yn syrthio odano. Uchafswm benthyciadau i fyfyrwyr cymwys dan yr hen drefn sydd â hawlogaeth lawn 32 1 Yn ddarostyngedig i reoliadau 36 i 41, uchafswm y benthyciad at gostau byw y mae gan fyfyriwr cymwys dan yr hen drefn sydd â hawlogaeth lawn hawl i'w gael mewn perthynas â blwyddyn academaidd (ac eithrio blwyddyn derfynol cwrs carlam), yw— a i fyfyriwr yng nghategori 1, £3,415; b i fyfyriwr yng nghategori 2, £6,170; c i fyfyriwr yng nghategori 3, £5,255; ch i fyfyriwr yng nghategori 4, £5,255; d i fyfyriwr yng nghategori 5, £4,405. 2 Yn ddarostyngedig i reoliadau 36 i 41, uchafswm y benthyciad at gostau byw y mae gan fyfyriwr cymwys dan yr hen drefn sydd â hawlogaeth lawn hawl i'w gael mewn perthynas â blwyddyn academaidd sy'n flwyddyn derfynol cwrs heblaw cwrs carlam yw— a i fyfyriwr yng nghategori 1, £3,085; b i fyfyriwr yng nghategori 2, £5,620; c i fyfyriwr yng nghategori 3, £4,570; ch i fyfyriwr yng nghategori 4, £4,570; d i fyfyriwr yng nghategori 5, £4,080. Uchafswm benthyciadau i fyfyrwyr cymwys dan y drefn newydd sydd â hawlogaeth lawn 33 1 Mae'r rheoliad hwn yn gymwys i fyfyriwr cymwys dan y drefn newydd sydd â hawlogaeth lawn, ac eithrio myfyriwr math 1 neu fath 2 ar gwrs hyfforddi athrawon, pan fo incwm yr aelwyd uwchlaw £37,900. 2 Yn ddarostyngedig i reoliadau 36 i 41, mae uchafswm y benthyciad at gostau byw y mae gan fyfyriwr y mae'r rheoliad hwn yn gymwys iddo hawl i'w gael mewn perthynas â blwyddyn academaidd (ac eithrio blwyddyn derfynol cwrs nad yw'n gwrs carlam) yn hafal i ( X−Y )— Os X i fyfyriwr yng nghategori 1, yw £3,415; i fyfyriwr yng nghategori 2, yw £6,170; i fyfyriwr yng nghategori 3, yw £5,255; i fyfyriwr yng nghategori 4, yw £5,255; i fyfyriwr yng nghategori 5, yw £4,405; Y yw swm y grant cynhaliaeth. 3 Yn ddarostyngedig i reoliadau 36 i 41, mae uchafswm y benthyciad at gostau byw y mae gan fyfyriwr y mae'r rheoliad hwn yn gymwys iddo hawl i'w gael mewn perthynas â blwyddyn academaidd sy'n flwyddyn derfynol cwrs nad yw'n gwrs carlam yn hafal i ( X−Y )— Os X i fyfyriwr yng nghategori 1, yw £3,085; i fyfyriwr yng nghategori 2, yw £5,620; i fyfyriwr yng nghategori 3, yw £4,570; i fyfyriwr yng nghategori 4, yw £4,570; i fyfyriwr yng nghategori 5, yw £4,080; Y yw swm y grant cynhaliaeth. 4 Yn y rheoliad hwn, “swm y grant cynhaliaeth” (“ the maintenance grant amount ”)— a os oes gan y myfyriwr hawl o dan reoliad 29 i gael swm o grant cynhaliaeth heb fod uwchlaw £1,200, yw swm y grant cynhaliaeth sy'n daladwy; b os oes gan y myfyriwr hawl o dan reoliad 29 i gael swm o grant cynhaliaeth uwchlaw £1,200, yw £1,200; ac c os nad oes grant cynhaliaeth yn daladwy, yw dim. 34 1 Mae'r rheoliad hwn yn gymwys i fyfyriwr math 1 a myfyriwr math 2 ar gwrs hyfforddi athrawon pan fo incwm yr aelwyd uwchlaw £37,900. 2 Yn ddarostyngedig i reoliadau 36 i 41, uchafswm y benthyciad at gostau byw y mae gan fyfyriwr y mae'r rheoliad hwn yn gymwys iddo hawl i'w gael mewn perthynas â blwyddyn academaidd (ac eithrio blwyddyn derfynol cwrs nad yw'n gwrs carlam) yw— a £3,415, i fyfyriwr yng nghategori 1; b £6,170, i fyfyriwr yng nghategori 2; c £5,255, i fyfyriwr yng nghategori 3; ch £5,255, i fyfyriwr yng nghategori 4; d £4,405, i fyfyriwr yng nghategori 5. 3 Yn ddarostyngedig i reoliadau 36 i 41, uchafswm y benthyciad at gostau byw y mae gan fyfyriwr y mae'r rheoliad hwn yn gymwys iddo hawl i'w gael mewn perthynas â blwyddyn academaidd cwrs (ac eithrio blwyddyn derfynol cwrs nad yw'n gwrs carlam) yw— a £3,085, i fyfyriwr yng nghategori 1; b £5,620, i fyfyriwr yng nghategori 2; c £4,570, i fyfyriwr yng nghategori 3; ch £4,570, i fyfyriwr yng nghategori 4; d £4,080, i fyfyriwr yng nghategori 5. Myfyrwyr sydd â hawlogaeth wedi ei gostwng 35 1 Yn ddarostyngedig i reoliadau 36 i 41, mae uchafswm y benthyciad at gostau byw y mae gan fyfyriwr, sydd â hawlogaeth wedi ei gostwng, hawl i'w gael mewn perthynas â blwyddyn academaidd cwrs (ac eithrio blwyddyn derfynol cwrs nad yw'n gwrs carlam) fel a ganlyn— a os yw'r myfyriwr yn syrthio o dan reoliad 18(3)(a) neu 18(3)(b)— i £1,620, i fyfyriwr yng nghategori 1; ii £3,030, i fyfyriwr yng nghategori 2; iii £2,160, i fyfyriwr yng nghategori 3; iv £2,160, i fyfyriwr yng nghategori 4; v £2,160, i fyfyriwr yng nghategori 5; b os yw'r myfyriwr yn syrthio o dan reoliad 18(3)(c) neu 18(5)— i £1,620, i fyfyriwr yng nghategori 1; ii £3,030, i fyfyriwr yng nghategori 2; iii £2,585, i fyfyriwr yng nghategori 3; iv £2,585, i fyfyriwr yng nghategori 4; v £2,160, i fyfyriwr yng nghategori 5; c os yw'r myfyriwr yn gwneud cais am fenthyciad at gostau byw ac yn dewis peidio â rhoi manylion am incwm ei aelwyd— i £2,560, i fyfyriwr yng nghategori 1; ii £4,630, i fyfyriwr yng nghategori 2; iii £3,940, i fyfyriwr yng nghategori 3; iv £3,940, i fyfyriwr yng nghategori 4; v £3,905, i fyfyriwr yng nghategori 5. 2 Yn ddarostyngedig i reoliadau 36 i 41, mae uchafswm y benthyciad at gostau byw y mae gan fyfyriwr, sydd â hawlogaeth wedi ei gostwng, hawl i'w gael mewn perthynas â blwyddyn academaidd cwrs sy'n flwyddyn derfynol cwrs nad yw'n gwrs carlam fel a ganlyn— a os yw'r myfyriwr yn syrthio o dan reoliad 18(3)(a) neu 18(3)(b)— i £1,230, i fyfyriwr yng nghategori 1; ii £2,320, i fyfyriwr yng nghategori 2; iii £1,680, i fyfyriwr yng nghategori 3; iv £1,680, i fyfyriwr yng nghategori 4; v £1,680, i fyfyriwr yng nghategori 5; b os yw'r myfyriwr yn syrthio o dan reoliad 18(3)(c) neu 18(5)— i £1,320, i fyfyriwr yng nghategori 1; ii £2,320, i fyfyriwr yng nghategori 2; iii £1,885, i fyfyriwr yng nghategori 3; iv £1,855, i fyfyriwr yng nghategori 4; v £1,680, i fyfyriwr yng nghategori 5; c os yw'r myfyriwr yn ceisio am fenthyciad at gostau byw ac yn dewis peidio â rhoi manylion am incwm ei aelwyd— i £2,315, i fyfyriwr yng nghategori 1; ii £4,215, i fyfyriwr yng nghategori 2; iii £3,430, i fyfyriwr yng nghategori 3; iv £3,430, i fyfyriwr yng nghategori 4; v £3,060, i fyfyriwr yng nghategori 5; Myfyrwyr sy'n preswylio gyda'u rhieni 36 1 Yn ddarostyngedig i baragraff (2), os yw myfyriwr cymwys yn preswylio yng nghartref ei rieni a bod y Cynulliad Cenedlaethol wedi'i fodloni nad yw'n rhesymol, o dan yr holl amgylchiadau, i rieni'r myfyriwr gynnal y myfyriwr oherwydd oedran, analluedd neu fel arall ac y byddai'n briodol i swm y benthyciad sy'n daladwy i fyfyriwr mewn categori heblaw categori 1 fod yn gymwys yn achos y myfyriwr hwnnw, rhaid trin y myfyriwr fe pe na bai'n preswylio yng nghartref ei rieni. 2 Nid yw paragraff (1) yn gymwys i fyfyriwr cymwys sy'n dechrau ar gwrs ar neu ar ôl 1 Medi 2004. 3 Os yw myfyriwr cymwys yn aelod o urdd grefyddol sy'n preswylio yn un o dai ei urdd, trinnir y myfyriwr fel pe bai'n preswylio yng nghartref ei rieni. Benthyciadau at gostau byw sy'n daladwy ar gyfer tri chwarter y flwyddyn academaidd 37 Mae benthyciad yn daladwy mewn perthynas â thri chwarter o'r flwyddyn academaidd ac nid yw'n daladwy mewn perthynas â'r chwarter y mae'r hiraf o unrhyw wyliau yn digwydd ynddo ym marn y Cynulliad Cenedlaethol. Myfyrwyr sy'n syrthio i fwy nag un categori 38 1 Os yw myfyriwr yn syrthio i fwy nag un o'r categorïau yn rheoliad 35 yn ystod y flwyddyn academaidd— a uchafswm y benthyciad am y flwyddyn academaidd yw cyfanswm uchafsymiau'r benthyciad am bob chwarter y mae'r benthyciad yn daladwy mewn perthynas ag ef; b uchafswm y benthyciad am bob chwarter o'r fath yw traean o uchafswm y benthyciad a fyddai'n gymwys am y flwyddyn academaidd pe bai'r myfyriwr yn syrthio i'r categori sy'n gymwys i'r chwarter perthnasol drwy gydol y flwyddyn academaidd; ac c yn ddarostyngedig i baragraff (2), y categori sy'n gymwys i chwarter yw'r canlynol— i y categori y mae'r myfyriwr yn syrthio iddo am y cyfnod hwyaf yn y chwarter hwnnw; neu ii os yw'r myfyriwr yn syrthio i fwy nag un categori am gyfnod cyfartal yn y cyfnod hwnnw, y categori sydd â'r gyfradd uchaf o fenthyciad am y flwyddyn academaidd. 2 Ni ellir cymhwyso categori 3 at chwarter oni bai bod y myfyriwr yn bresennol mewn sefydliad dros y môr am hanner o leiaf o gyfnod y chwarter hwnnw. Myfyrwyr sy'n dod yn gymwys yn ystod blwyddyn academaidd 39 1 Os yw myfyriwr yn dod yn fyfyriwr cymwys yn ystod blwyddyn academaidd o ganlyniad i un o'r digwyddiadau a restrir ym mharagraff (2), gall fod gan y myfyriwr hwnnw hawl i gael benthyciad at gostau byw, mewn perthynas â'r chwarteri hynny o'r flwyddyn academaidd honno y mae benthyciad at gostau byw yn daladwy ynddynt sy'n dechrau ar ôl i'r digwyddiad perthnasol ym mharagraff (2) ddigwydd. 2 Y digwyddiadau y cyfeirir atynt ym mharagraff (1) yw— a bod cwrs y myfyriwr yn dod yn gwrs dynodedig; neu b bod y myfyriwr, priod y myfyriwr, partner sifil y myfyriwr neu riant y myfyriwr yn cael ei gydnabod fel ffoadur neu'n cael caniatád i ddod i mewn i'r Deyrnas Unedig neu i aros yno fel y crybwyllir ym mharagraff 3 o Atodlen 1. 3 Nid oes gan fyfyriwr cymwys y mae paragraff (1) yn gymwys iddo hawl i gael benthyciad at gostau byw mewn perthynas ag unrhyw flwyddyn academaidd sy'n dechrau cyn y flwyddyn academaidd y mae'r digwyddiad perthnasol yn digwydd. 4 Uchafswm y benthyciad at gostau byw sy'n daladwy yw cyfanswm uchafsymiau'r benthyciad am bob chwarter y mae gan y myfyriwr hawl i gael cymorth o dan y rheoliad hwn. 5 Uchafswm y benthyciad am bob chwarter o'r fath yw traean o uchafswm y benthyciad a fyddai'n gymwys am y flwyddyn academaidd pe bai'r myfyriwr yn syrthio i'r categori sy'n gymwys i'r chwarter perthnasol drwy gydol y flwyddyn academaidd. Codiadau yn yr uchafswm 40 1 Os yw'n ofynnol i fyfyriwr cymwys fod yn bresennol ar ei gwrs am gyfnod sy'n fwy na 30 wythnos a 3 diwrnod mewn blwyddyn academaidd, rhaid codi uchafswm y benthyciad at gostau byw a bennir yn rheoliadau 32 i 35 ar gyfer pob wythnos neu bob rhan o wythnos o bresenoldeb yn y flwyddyn academaidd honno y tu hwnt i 30 wythnos a 3 diwrnod fel a ganlyn: a i fyfyriwr yng nghategori 1, codiad o £51; b i fyfyriwr yng nghategori 2, codiad o £98; c i fyfyriwr yng nghategori 3, codiad o £107; ch i fyfyriwr yng nghategori 4, codiad o £107; d i fyfyriwr yng nghategori 5, codiad o £77. 2 Os yw myfyriwr cymwys yn bresennol ar ei gwrs am gyfnod heb fod yn llai na 45 wythnos mewn unrhyw gyfnod di-dor o 52 wythnos, rhaid codi swm y benthyciad at gostau byw a bennir yn rheoliadau 32 i 35 ar gyfer pob wythnos yn ystod y cyfnod o 52 wythnos pan nad oedd y myfyriwr yn bresennol yn ôl y symiau y cyfeirir atynt ym mharagraff (1). 3 Nid yw'r rheoliadau hyn yn gymwys yn achos myfyriwr sydd â hawlogaeth wedi ei gostwng Didynnu o fenthyciadau at gostau byw 41 1 Yn unol â rheoliad 46, caniateir didynnu o'r benthyciad at gostau byw a gyfrifir o dan y Rhan hon mewn perthynas â myfyriwr cymwys dan yr hen drefn sydd â hawlogaeth lawn neu fyfyriwr dan y drefn newydd sydd â hawlogaeth lawn. 2 O dan reoliad 46, ni chaniateir didynnu o'r benthyciad at gostau byw a gyfrifir o dan y Rhan hon mewn perthynas â myfyriwr sydd â hawlogaeth wedi ei gostwng. Dehongli Rhan 7 42 1 Yn y rheoliad hwn— a mae myfyriwr yng nghategori 1 os yw'n preswylio yng nghartref ei rieni tra bydd yn bresennol ar y cwrs dynodedig; b mae myfyriwr yng nghategori 2 os nad yw yng nghategori 1 a'i fod yn bresennol ar un neu fwy o'r canlynol— i cwrs ym Mhrifysgol Llundain; ii cwrs mewn sefydliad sy'n ei gwneud yn ofynnol iddo fod yn bresennol am hanner o leiaf o gyfanswm yr amser mewn unrhyw chwarter o'r cwrs yn y flwyddyn academaidd ar safle sydd yn gyfan gwbl neu yn rhannol yn ardal Dinas Llundain a chyn Ardal yr Heddlu Metropolitanaidd; neu iii cwrs rhyngosod mewn sefydliad sy'n ei gwneud yn ofynnol i'r myfyriwr cymwys ymgymryd â phrofiad gwaith neu gyfuniad o brofiad gwaith ac astudio ar yr amod bod y myfyriwr yn ymgymryd â'r profiad gwaith hwnnw neu'r cyfuniad hwnnw o brofiad gwaith ac astudio am hanner o leiaf o gyfanswm yr amser mewn unrhyw chwarter o'r cwrs yn y flwyddyn academaidd ar safle neu safleoedd sydd yn gyfan gwbl neu'n rhannol yn ardal Dinas Llundain a chyn Ardal yr Heddlu Metropolitanaidd; c mae myfyriwr yng nghategori 3 os nad yw yng nghategori 1 a'i fod yn bresennol mewn sefydliad dros y môr fel rhan o'i gwrs am o leiaf wyth wythnos yn olynol yn y flwyddyn academaidd; ch mae myfyriwr yng nghategori 4 os nad yw yng nghategori 1 a'i fod yn bresennol yn y Sefydliad Prydeinig ym Mharis; d mae myfyriwr yng nghategori 5 os nad yw yng nghategorïau 1 i 4. dd ystyr “y dyddiad perthnasol” (“ the relevant date ”) yw diwrnod cyntaf blwyddyn gyntaf y cwrs dynodedig a bennir; e “myfyriwr cymwys dan y drefn newydd sydd â hawlogaeth lawn” (“ new system eligible student with full entitlement ”) yw myfyriwr cymwys dan y drefn newydd ac eithrio myfyriwr sydd â hawlogaeth wedi ei gostwng; f “myfyriwr cymwys dan yr hen drefn sydd â hawlogaeth lawn” (“ old system eligible student with full entitlement ”) yw myfyriwr cymwys ac eithrio myfyriwr sydd â hawlogaeth wedi ei gostwng; ff “myfyriwr sydd â hawlogaeth wedi ei gostwng” (“ student with reduced entitlement ”) yw myfyriwr cymwys i nad yw'n gymwys am grant at gostau byw neu gostau eraill yn rhinwedd rheoliad 18(3)(a) neu 18(3)(b); ii nad yw'n gymwys am grant at gostau byw yn rhinwedd rheoliad 18(3)(c) nac 18(5); neu iii sydd, pan yn ymgeisio am fenthyciad at gostau byw, yn dewis peidio rhoi manylion am incwm ei aelwyd; iv os mai hyd cwrs ar gyfer hyfforddiant cychwynnol athrawon yw un flwyddyn academaidd yn unig, nid yw'r flwyddyn honno i gael ei thrin fel y flwyddyn derfynol. RHAN 8 DARPARIAETHAU CYFFREDINOL YNGLŷN Å BENTHYCIADAU Symiau ychwanegol o fenthyciadau 43 1 Caiff myfyriwr cymwys wneud cais am gymryd benthyg swm ychwanegol o fenthyciad— a os yw'r Cynulliad Cenedlaethol yn penderfynu y dylai uchafswm y benthyciad sydd wedi'i hysbysu i'r myfyriwr mewn perthynas â blwyddyn academaidd gael ei gynyddu (gan gynnwys cynnydd i fyny o ddim byd) o ganlyniad i ailasesu cyfraniad y myfyriwr neu fel arall; a b os yw'r Cynulliad Cenedlaethol o'r farn nad yw'r cynnydd yn yr uchafswm yn deillio o'r ffaith bod y myfyriwr cymwys— i wedi methu â rhoi gwybodaeth yn ddi-oed a allai effeithio ar ei allu i fod â hawl i gael benthyciad neu swm y benthyciad y mae ganddo hawl i'w gael; neu ii wedi rhoi gwybodaeth sy'n anghywir o ran unrhyw fanylyn perthnasol. 2 Mae'r swm ychwanegol o dan baragraff (1) yn swm na fydd, o'i adio at y swm y gwnaed cais amdano eisoes, yn fwy na'r uchafswm wedi'i gynyddu. 3 Os yw myfyriwr cymwys wedi gwneud cais am fenthyciad o lai na'r uchafswm y mae ganddo hawlogaeth i'w gael mewn perthynas â'r flwyddyn academaidd, caiff wneud cais am gymryd benthyg swm ychwanegol na fydd, o'i adio at y swm y gwnaed cais amdano eisoes, yn fwy na'r uchafswm perthnasol sy'n gymwys yn ei achos ef. Llog 44 1 Yn ddarostyngedig i baragraff (2), bydd benthyciadau'n cario llog yn ôl y gyfradd a fydd yn arwain at gyfradd ganrannol flynyddol o dâl a bennir yn unol â Rheoliadau Credyd Defnyddwyr (Cyfanswm y Tâl am Gredyd) 1980 sy'n hafal i'r cynnydd canrannol rhwng y mynegai prisiau manwerthu pob eitem a gyhoeddwyd gan y Swyddfa Ystadegau Gwladol ar gyfer Mawrth 2004 a'r mynegai a gyhoeddwyd ganddi ar gyfer Mawrth 2005. 2 Os yw'r gyfradd y cyfeirir ati ym mharagraff (1) yn fwy na'r gyfradd sydd am y tro wedi'i phennu at ddibenion unrhyw esemptiad sydd wedi'i roi yn rhinwedd adran 16(5)(b) o Ddeddf Credyd Defnyddwyr 1974 bydd benthyciadau'n cario llog yn ôl y gyfradd sydd wedi'i phennu felly. 3 Cyfrifir llog ar y prifswm sy'n weddill bob dydd ac mae'n cael ei ychwanegu at y prifswm bob mis. 4 Y mynegai prisiau y mae adran 22(8) o'r Ddeddf yn ei gwneud yn ofynnol i'r Cynulliad Cenedlaethol roi sylw iddo wrth ragnodi cyfradd llog benthyciadau yw'r mynegai prisiau manwerthu pob eitem a grybwyllir ym mharagraff (1). RHAN 9 ASESIAD ARIANNOL Cyfrifo'r cyfraniad 45 1 Cyfraniad myfyriwr cymwys mewn perthynas â blwyddyn academaidd yw'r swm a gyfrifir o dan Atodlen 4, os oes unrhyw swm o gwbl. 2 At ddibenion arfer swyddogaethau'r Cynulliad Cenedlaethol o dan y Ddeddf a'r rheoliadau a wnaed odani, caiff y Cynulliad Cenedlaethol ei gwneud yn ofynnol i fyfyriwr cymwys roi o dro i dro unrhyw wybodaeth y mae'r Cynulliad Cenedlaethol yn credu ei bod yn angenrheidiol am incwm unrhyw berson y mae ei foddion yn berthnasol ar gyfer asesu cyfraniad y myfyriwr. Cymhwyso'r cyfraniad 46 1 Yn ddarostyngedig i baragraffau (2) a (3), rhaid i swm sy'n hafal i'r cyfraniad a gyfrifir o dan Atodlen 4 gael ei gymhwyso nes ei ddihysbyddu yn erbyn swm y grantiau a'r benthyciadau penodol y mae gan y myfyriwr cymwys hawl i'w cael fel a ganlyn— a yn gyntaf, i ostwng GFF ; b yn ail, i ostwng ADG ; c yn drydydd, i ostwng CCG ; ch yn bedwerydd, i ostwng PLA ; d yn bumed, i ostwng LLC i ddim llai na'r lefel isaf am y flwyddyn academaidd; dd yn chweched, i ostwng GFT . 2 Yn achos myfyriwr cymwys dan yr hen drefn— a pan fo'r grant at ffioedd yn cael ei gyfrifo'n unol â rheoliad 13(1) a 14(1), i mae GFF yn £1,200; a ii y swm sy'n weddill ar ôl didynnu'r cyfraniad o GFF yw swm y grant at ffioedd sy'n daladwy; b pan fo rheoliad 13(2)(a) neu (c) yn gymwys neu fod yr amgylchiadau cyfatebol o dan reoliad 14(3) yn gymwys— i mae GFF yn £600; a ii y swm sy'n weddill ar ôl didynnu'r cyfraniad o GFF yw swm y grant at ffioedd sy'n daladwy; c pan fo rheoliad 13(2)(b), (ch) neu (d) yn gymwys neu fod yr amgylchiadau cyfatebol o dan reoliad 14(3) yn gymwys— i mae GFF yn £600; a ii gostyngir £600 ar y cyfraniad cyn iddo gael ei gymhwyso yn erbyn GFF ; ch pan fo'r grant at ffioedd yn cael ei gyfrifo'n unol â rheoliad 14(1), 14(4), 14(5) neu 14(6); i mae GFF yn ddim; ii nid oes unrhyw ostyngiad ar swm y grant at ffioedd a gyfrifir o dan reoliad 14; a iii mae'r cyfraniad yn cael ei gymhwyso'n gyntaf i ostwng ADG ; d pan fo'r cwrs dynodedig yn gwrs ar gyfer hyfforddiant cychwynnol athrawon (ac eithrio cwrs ar gyfer gradd gyntaf)— i mae GFF yn ddim; ii nid oes unrhyw ostyngiad ar swm y grant at ffioedd a gyfrifir o dan reoliadau 13 a 14; a iii mae'r cyfraniad yn cael ei gymhwyso'n gyntaf i ostwng ADG ; dd Pan nad oes gan y myfyriwr yr hawl i gael grant at ffioedd ar gyfer y flwyddyn academaidd yn rhinwedd y ffaith ei fod yn cymryd rhan yn y rhaglen ERASMUS— i mae GFF yn ddim; ii gostyngir £1,200 ar y cyfraniad; a iii mae'r cyfraniad yn cael ei gymhwyso'n gyntaf i ostwng ADG ; e pan nad oes gan y myfyriwr yr hawl i gael grant at ffioedd am unrhyw reswm arall, mae GFF yn ddim ac mae'r cyfraniad yn cael ei gymhwyso'n gyntaf i ostwng ADG . 3 Yn achos myfyriwr cymwys dan y drefn newydd, mae GFF yn ddim ac mae'r cyfraniad yn cael ei gymhwyso'n gyntaf i ostwng ADG . 4 Yn y rheoliad hwn— a ADG yw swm y grant dibynyddion mewn oed, os oes unrhyw swm o gwbl, a gyfrifir yn unol â rheoliad 22; b CCG yw swm y grant gofal plant, os oes unrhyw swm o gwbl, a gyfrifir yn unol â rheoliad 23; c PLA yw swm y lwfans dysgu rhieni, os oes unrhyw swm o gwbl, a gyfrifir o dan reoliad 24 (ac eithrio £50 cyntaf y lwfans); ch LLC yw swm y benthyciad at gostau byw, os oes un, y mae'r myfyriwr cymwys, ac eithrio myfyriwr sydd â hawlogaeth wedi ei gostwng, â'r hawl i'w gael o dan Ran 7; d GFT yw swm y grant at deithio y mae gan y myfyriwr cymwys hawl i'w gael o dan reoliad 27, os oes un; 5 Yn ddarostyngedig i baragraffau (6) a (7), y “lefel isaf am y flwyddyn academaidd” (“ minimum level for the academic year ”) yw— a £2,560, yn achos myfyriwr yng nghategori 1; b £4,630, yn achos myfyriwr yng nghategori 2; c £3,940, yn achos myfyriwr yng nghategori 3; ch £3,940, yn achos myfyriwr yng nghategori 4; d £3,305, yn achos myfyriwr yng nghategori 5; 6 Yn ddarostyngedig i baragraff (7), os yw'r flwyddyn academaidd o dan sylw yn flwyddyn derfynol cwrs heblaw cwrs carlam, “lefel isaf am y flwyddyn academaidd” yw— a £2,315, yn achos myfyriwr yng nghategori 1; b £4,215, yn achos myfyriwr yng nghategori 2; c £3,430, yn achos myfyriwr yng nghategori 3; ch £3,430, yn achos myfyriwr yng nghategori 4; d £3,060, yn achos myfyriwr yng nghategori 5. 7 Os oes categorïau gwahanol yn gymwys o dan reoliad 38 ar gyfer gwahanol chwarteri o'r flwyddyn academaidd, y lefelau isaf ym mharagraffau (5) a (6) yw cyfanswm y symiau a bennir o dan baragraff (8) ar gyfer pob un o'r tri chwarter y mae benthyciad yn daladwy mewn perthynas â hwy. 8 Y swm a bennir ar gyfer pob chwarter o dan y paragraff hwn yw traean o'r swm ym mharagraff (5) neu (6) sy'n cyfateb i'r gyfradd sy'n gymwys ar gyfer y chwarter. 9 Y swm sy'n weddill ar ôl didynnu £600 o swm y benthyciad ar gyfer costau byw sy'n weddill ar ôl cymhwyso'r cyfraniad yn unol â'r rheoliad hwn yw'r benthyciad at gostau byw sy'n daladwy mewn perthynas â blwyddyn academaidd i fyfyriwr math 1 ar gwrs hyfforddi athrawon y mae ganddo incwm aelwyd sy'n fwy na £37,900. 10 Y swm sy'n weddill ar ôl didynnu £1,200 o swm y benthyciad at gostau byw sy'n weddill ar ôl cymhwyso'r cyfraniad yn unol â'r rheoliad hwn yw'r benthyciad at gostau byw sy'n daladwy mewn perthynas â blwyddyn academaidd i fyfyriwr math 2 ar gwrs hyfforddi athrawon y mae ganddo incwm aelwyd sy'n fwy na £37,900. 11 Mae i gategorïau 1 i 5 yr ystyr a roddir yn rheoliad 42. RHAN 10 TALIADAU Talu grantiau neu fenthyciadau at ffioedd 47 1 Rhaid i'r Cynulliad Cenedlaethol dalu'r grant neu'r benthyciad at ffioedd y mae gan fyfyriwr hawl i'w gael i'r sefydliad y mae'r myfyriwr yn atebol i'w dalu pan fo'r Cynulliad Cenedlaethol yn cael cais dilys am daliad oddi wrth yr awdurdod academaidd perthnasol. 2 Rhaid i'r Cynulliad Cenedlaethol dalu'r grant neu'r benthyciad at ffioedd i'r awdurdod academaidd— a nid cyn diwedd cyfnod o dri mis sy'n dechrau ar ddiwrnod cyntaf y flwyddyn academaidd; ac, yn achos grant yn unig, b nid hwyrach na 10 wythnos ar ôl diwedd y cyfnod yn is-baragraff (a), neu yn ddi-oed ar ôl i gais dilys am daliad ddod i law, os yw hynny yn hwyrach. 3 Os yw asesu cyfraniad y myfyriwr neu faterion eraill wedi gohirio cyfrifiad terfynol swm y grant y mae gan y myfyriwr hawl i'w gael, caiff y Cynulliad Cenedlaethol wneud asesiad dros dro. 4 Caiff y Cynulliad Cenedlaethol dalu'r rhandaliadau o'r benthyciad at ffioedd. 5 Os yw asesu cyfraniad myfyriwr dan yr hen drefn neu faterion eraill wedi gohirio cyfrifiad terfynol swm y benthyciad at gyfraniad at ffioedd y mae gan y myfyriwr hawl i'w gael, caiff y Cynulliad Cenedlaethol wneud asesiad a thaliad dros dro. 6 Ni chaniateir talu'r grant neu'r benthyciad at ffioedd— a os bydd y myfyriwr cymwys yn rhoi'r gorau i fod yn bresennol ar y cwrs cyn diwedd cyfnod o dri mis sy'n dechrau ar ddiwrnod cyntaf y flwyddyn academaidd; ac b os yw'r awdurdod academaidd wedi penderfynu neu wedi cytuno na fydd y myfyriwr yn dechrau bod yn bresennol eto yn ystod y flwyddyn academaidd y mae'r ffioedd yn daladwy mewn perthynas â hi neu o gwbl. Talu grantiau a benthyciadau at gostau byw 48 1 Yn ddarostyngedig i'r paragraffau canlynol, caiff y Cynulliad Cenedlaethol dalu cymorth o dan Ran 6 neu Ran 7 mewn unrhyw randaliadau (os oes rhandaliadau) ac ar unrhyw adegau y mae'n credu eu bod yn briodol ac wrth arfer ei swyddogaethau o dan y paragraff hwn fe gaiff, os nad oes modd gwneud asesiad terfynol ar sail yr wybodaeth a roddwyd gan y myfyriwr, wneud asesiad dros dro o'r cymorth sy'n daladwy. 2 Caniateir i daliadau cymorth o dan Ran 6 neu Ran 7 gael eu gwneud mewn unrhyw fodd sy'n briodol ym marn y Cynulliad Cenedlaethol a chaiff y Cynulliad Cenedlaethol ei gwneud yn un o amodau'r hawlogaeth i gael taliad fod y myfyriwr cymwys yn rhoi i'r Cynulliad Cenedlaethol fanylion cyfrif banc neu gyfrif cymdeithas adeiladu yn y Deyrnas Unedig y gall taliadau gael eu talu iddo drwy eu trosglwyddo'n electronig. 3 Os oes myfyriwr cymwys wedi gwneud cais am fenthyciad o dan Ran 7, caiff y Cynulliad Cenedlaethol ei gwneud yn un o amodau'r hawlogaeth i gael talu unrhyw randaliad fod y myfyriwr cymwys yn rhoi Rhif yswiriant gwladol y Deyrnas Unedig i'r Cynulliad Cenedlaethol. 4 Yn ddarostyngedig i reoliad 8, nid oes cymorth o dan Ran 6 neu Ran 7 yn daladwy mewn perthynas â chyfnod talu sy'n dechrau ar ôl i fyfyriwr cymwys dynnu'n ôl o'i gwrs, rhoi'r gorau iddo neu gael ei ddiarddel oddi arno; a swm y cymorth am y flwyddyn academaidd yw cyfanswm y cymorth, os oes unrhyw gymorth o gwbl, sy'n daladwy mewn perthynas â phob cyfnod talu. 5 Pan fo myfyriwr cymwys yn tynnu'n ôl o'i gwrs, yn rhoi'r gorau iddo neu'n cael ei ddiarddel oddi arno ar neu ar ôl y dyddiad perthnasol, rhaid i'r Cynulliad Cenedlaethol benderfynu— a swm pob grant at gostau byw a chostau eraill y mae gan y myfyriwr hawl i'w gael ac a fyddai'n daladwy mewn perthynas â'r cyfnod talu perthnasol os nad oedd y myfyriwr wedi tynnu'n ôl o'r cwrs, wedi rhoi'r gorau iddo neu wedi'i ddiarddel oddi arno (y “swm llawn”); a b faint yw'r swm llawn mewn perthynas â'r cyfnod sy'n rhedeg o ddiwrnod cyntaf y cyfnod talu perthnasol hyd at a chan gynnwys y diwrnod y mae'r myfyriwr yn tynnu'n ôl o'r cwrs, yn rhoi'r gorau iddo neu'n cael ei ddiarddel oddi arno (“y swm rhannol”). 6 Os yw'r Cynulliad Cenedlaethol wedi gwneud taliadau o ran grantiau at gostau byw a chostau eraill mewn perthynas â'r cyfnod talu perthnasol cyn y pwynt yn y cyfnod hwnnw pryd y mae'r myfyriwr yn tynnu'n ôl o'r cwrs, yn rhoi'r gorau iddo neu'n cael ei ddiarddel oddi arno a bod y taliad hwnnw'n fwy na'r swm rhannol— a caiff y Cynulliad Cenedlaethol drin y gormodedd fel gordaliad; neu b os yw'n credu ei bod yn briodol gwneud hynny, caiff estyn cyfnod hawlogaeth y myfyriwr tan ddiwedd y cyfnod talu perthnasol a phenderfynu bod y swm llawn yn ddyledus mewn perthynas â'r cyfnod talu hwnnw. 7 Os oes taliad o grantiau at gostau byw a chostau eraill mewn perthynas â'r cyfnod talu perthnasol i fod i gael ei wneud neu os yw'n cael ei wneud ar ôl i'r myfyriwr dynnu'n ôl o'r cwrs, rhoi'r gorau iddo neu gael ei ddiarddel oddi arno, y swm sy'n ddyledus yw'r swm rhannol oni fydd y Cynulliad Cenedlaethol yn credu ei bod yn briodol estyn y cyfnod hawlogaeth tan ddiwedd y cyfnod talu perthnasol a phenderfynu bod y swm llawn yn ddyledus mewn perthynas â'r cyfnod talu hwnnw. 8 Nid oes cymorth o dan Ran 6 neu Ran 7 yn daladwy mewn perthynas â chyfnod talu y mae myfyriwr cymwys yn absennol o'i gwrs yn ystod unrhyw ran ohono, oni bai y byddai, ym marn y Cynulliad Cenedlaethol, yn briodol o dan yr holl amgylchiadau i dalu'r cyfan neu ran o'r cymorth; a swm y cymorth am y flwyddyn academaidd yw cyfanswm y cymorth, os oes unrhyw gymorth o gwbl, sy'n daladwy mewn perthynas â phob cyfnod talu. 9 Yn y rheoliad hwn ystyr “cyfnod talu” (“ payment period ”) yw cyfnod y mae'r Cynulliad Cenedlaethol yn talu rhandaliad mewn perthynas ag ef neu y byddai wedi talu rhandaliad mewn perthynas ag ef pe na bai'r myfyriwr cymwys wedi tynnu'n ôl o'i gwrs, wedi rhoi'r gorau iddo, wedi'i ddiarddel oddi arno neu wedi bod yn absennol ohono. 10 Wrth benderfynu a fyddai'n briodol talu'r cyfan neu ran o'r cymorth o dan baragraff (5) mae'r amgylchiadau y mae'n rhaid i'r Cynulliad Cenedlaethol roi sylw iddynt yn cynnwys y rhesymau dros absenoldeb y myfyriwr, hyd yr absenoldeb a'r caledi ariannol a gâi ei achosi pe na bai'r cyfan neu ran o'r cymorth yn cael ei dalu. 11 Ni fernir bod myfyriwr cymwys yn absennol o'i gwrs os yw'n methu â bod yn bresennol oherwydd salwch ac nad yw ei absenoldeb wedi bod yn hirach na 60 diwrnod. 12 Ar ôl i'r Cynulliad Cenedlaethol wneud unrhyw daliad cymorth o dan Ran 6 neu Ran 7, os yw'n penderfynu ar swm grant at gostau byw y mae gan y myfyriwr hawl i'w gael mewn perthynas â blwyddyn academaidd naill ai am y tro cyntaf neu drwy ddiwygio penderfyniad dros dro neu benderfyniad arall ar y swm hwnnw— a os yw'r penderfyniad yn cynyddu swm y grant hwnnw y mae gan y myfyriwr hawl i'w gael mae'n rhaid i'r Cynulliad Cenedlaethol dalu'r swm ychwanegol a hynny mewn unrhyw randaliadau (os oes rhandaliadau) ac ar unrhyw adegau y mae'n credu eu bod yn briodol; b os yw'r penderfyniad yn gostwng swm y grant hwnnw y mae gan y myfyriwr hawl i'w gael mae'n rhaid i'r Cynulliad Cenedlaethol dynnu swm y gostyngiad o swm y grant sydd ar ôl i'w dalu; c os yw swm y gostyngiad yn fwy na swm y grant sydd ar ôl i'w dalu mae'r swm olaf yn cael ei ostwng i ddim ac mae'r gweddill yn cael ei dynnu o unrhyw grant arall at gostau byw y mae gan y myfyriwr hawl i'w gael mewn perthynas â'r flwyddyn academaidd; ch rhaid i unrhyw ordaliad sy'n weddill gael ei adennill yn unol â rheoliad 49. 13 Os yw'r Cynulliad Cenedlaethol wedi gwneud unrhyw daliad cymorth o dan Ran 6 neu Ran 7 a bod myfyriwr sydd â hawl i gael benthyciad o dan Ran 7 yn gwneud cais am fenthyciad o'r fath neu'n gwneud cais am swm ychwanegol o fenthyciad mewn perthynas â blwyddyn academaidd, rhaid i'r Cynulliad Cenedlaethol dalu'r benthyciad neu'r swm ychwanegol o fenthyciad a hynny mewn unrhyw randaliadau (os oes rhandaliadau) ac ar unrhyw adegau y mae'n credu eu bod yn briodol cyn gynted ag y bo'n rhesymol ymarferol ar ôl i gais boddhaol ddod i law. 14 Ar ôl i'r Cynulliad Cenedlaethol wneud unrhyw daliad benthyciad y mae gan fyfyriwr hawl i'w gael mewn perthynas â blwyddyn academaidd o dan Ran 7, os yw'n penderfynu bod swm y benthyciad y mae gan y myfyriwr hawl i'w gael yn llai na'r swm y penderfynwyd arno o'r blaen naill ai drwy ddiwygio penderfyniad dros dro neu fel arall— a rhaid i'r Cynulliad Cenedlaethol dynnu unrhyw swm sy'n angenrheidiol er mwyn sicrhau nad yw'r myfyriwr yn cymryd benthyg swm o fenthyciad sy'n fwy na'r hyn y mae gan y myfyriwr hawl i'w gael o swm unrhyw fenthyciad sydd ar ôl i'w dalu; b os yw'r swm sydd i'w dynnu yn fwy na swm y benthyciad sydd ar ôl i'w dalu, mae'r swm olaf yn cael ei ostwng i ddim; c rhaid i unrhyw ordaliad sy'n weddill gael ei adennill yn unol â rheoliad 49. 15 Mewn unrhyw achos lle bo angen cadarnhad o bresenoldeb, rhaid i'r Cynulliad Cenedlaethol beidio â gwneud unrhyw daliad cymorth i'r myfyriwr cymwys o dan Ran 6 neu Ran 7 cyn i'r Cynulliad Cenedlaethol gael y cadarnhad hwnnw. 16 Mae angen cadarnhad o bresenoldeb oddi wrth sefydliad mewn perthynas â blwyddyn academaidd gyntaf y cwrs presennol os yw'r flwyddyn honno yn dechrau ar neu ar ôl 1 Medi 2006 onid yw eithriad ym mharagraff (17) yn gymwys. 17 Mae eithriad yn gymwys— a os yw grant at gostau byw myfyrwyr anabl yn daladwy, ac os ydyw, caniateir i'r grant penodol hwnnw gael ei dalu cyn bod y Cynulliad Cenedlaethol wedi cael cadarnhad o bresenoldeb; neu b os yw'r Cynulliad Cenedlaethol wedi penderfynu y byddai'n briodol, oherwydd amgylchiadau eithriadol, i wneud taliad heb gael cadarnhad o bresenoldeb. 18 Rhaid i sefydliad anfon y cadarnhad o bresenoldeb i'r Cynulliad Cenedlaethol cyn gynted ag y bo'n rhesymol ymarferol ar ôl diwrnod cyntaf y flwyddyn academaidd gyntaf y mae'r cadarnhad mewn perthynas â hi i fod i ddod i law. 19 Yn y rheoliad hwn, ystyr “cadarnhad o bresenoldeb” (“ attendance confirmation ”)— a pan fo myfyriwr ag anabledd yn ymgymryd â chwrs yn y Deyrnas Unedig drwy ddysgu o hirbell am nad yw'n gallu mynychu'r cwrs am reswm sy'n ymwneud â'i anabledd, yw cadarnhad bod y myfyriwr wedi dechrau ymgymryd â'r cwrs; a b mewn unrhyw achos arall, yw cadarnhad oddi wrth y sefydliad bod y myfyriwr cymwys wedi ymgyflwyno yn y sefydliad hwnnw a'i fod wedi dechrau mynychu'r cwrs presennol. Gordalu 49 1 Caiff y Cynulliad Cenedlaethol adennill unrhyw ordaliad grant neu fenthyciad at ffioedd oddi wrth yr awdurdod academaidd. 2 Os bydd y Cynulliad Cenedlaethol yn gofyn iddo, rhaid i fyfyriwr cymwys ad-dalu unrhyw swm a dalwyd iddo o dan Ran 6 neu 7 sydd am ba reswm bynnag yn fwy na swm y cymorth y mae gan y myfyriwr hawlogaeth i'w gael o dan Ran 6 neu 7. 3 Caniateir i unrhyw ordaliad ar gyfer unrhyw grant o dan Ran 6 gael ei adennill ym mha un neu fwy bynnag o'r ffyrdd canlynol y mae'r Cynulliad Cenedlaethol yn credu eu bod yn briodol o dan yr holl amgylchiadau— a drwy dynnu'r gordaliad o unrhyw fath o grant sy'n daladwy i'r myfyriwr o dro i dro yn unol â rheoliadau a wnaed o dan adran 22 o'r Ddeddf; b drwy gymryd unrhyw gamau eraill i adennill gordaliad sydd ar gael i'r Cynulliad Cenedlaethol. 4 Caniateir i unrhyw ordaliad benthyciad at gostau byw mewn perthynas ag unrhyw flwyddyn academaidd gael ei adennill os yw'r Cynulliad Cenedlaethol o'r farn— a bod y gordaliad yn deillio o fethiant gan y myfyriwr i roi yn ddi-oed wybodaeth a allai effeithio ar a oes ganddo hawl i gael benthyciad neu beidio neu ar swm y benthyciad y mae ganddo hawl i'w gael; neu b bod unrhyw wybodaeth y mae'r myfyriwr wedi'i rhoi yn anghywir o ran manylyn perthnasol; neu c bod y myfyriwr wedi methu â rhoi gwybodaeth y mae'r Cynulliad Cenedlaethol yn credu ei bod yn berthnasol yng nghyd-destun adennill y benthyciad. 5 Os oes gordaliad benthyciad at gostau byw yn adenilladwy yn unol â pharagraff (4), caniateir ei adennill ym mha un neu fwy bynnag o'r ffyrdd canlynol y mae'r Cynulliad Cenedlaethol yn credu eu bod yn briodol o dan yr holl amgylchiadau— a drwy dynnu'r gordaliad o swm unrhyw fenthyciad sy'n daladwy i'r myfyriwr o dro i dro yn unol â rheoliadau a wnaed o dan adran 22 o'r Ddeddf; b drwy gymryd unrhyw gamau eraill i adennill gordaliad sydd ar gael i'r Cynulliad Cenedlaethol. 6 Os cafwyd gordaliad benthyciad at gostau byw nad yw'n adenilladwy o dan baragraff (4), caiff y Cynulliad Cenedlaethol dynnu'r gordaliad o swm unrhyw fenthyciad sy'n daladwy i'r myfyriwr o dro i dro yn unol â rheoliadau a wnaed o dan adran 22 o'r Ddeddf. RHAN 11 CYMORTH AT GYRSIAU RHAN-AMSER Myfyrwyr rhan-amser cymwys 50 1 Mae gan fyfyriwr rhan-amser cymwys hawl i gael cymorth mewn cysylltiad ag ymgymryd â chwrs rhan-amser dynodedig yn ddarostyngedig i'r Rhan hon ac yn unol â hi. 2 Mae person yn fyfyriwr rhan-amser cymwys mewn cysylltiad â chwrs rhan-amser dynodedig— a os yw'r Cynulliad Cenedlaethol wedi penderfynu mewn cysylltiad â'r cwrs hwnnw fod y person wedi'i grybwyll yn Atodlen 1; a b os nad yw'r person wedi'i hepgor gan baragraff (3). 3 Nid yw person yn fyfyriwr rhan-amser cymwys— a os rhoddwyd neu os talwyd i'r person hwnnw mewn perthynas ag ymgymryd â'r cwrs rhan-amser— i bwrsari gofal iechyd p'un a yw swm y bwrsari hwnnw yn cael ei gyfrifo drwy gyfeirio at incwm y person neu beidio; ii unrhyw lwfans o dan Reoliadau Lwfansau Myfyrwyr Nyrsio a Bydwreigiaeth (Yr Alban) 1992 ; neu iii lwfans gofal iechyd yr Alban p'un a yw swm y lwfans hwnnw yn cael ei gyfrifo drwy gyfeirio at incwm y person neu beidio; b os yw'r person hwnnw wedi torri unrhyw rwymedigaeth i ad-dalu unrhyw fenthyciad; c os yw'r person hwnnw wedi cyrraedd ei 18 oed ac nad yw wedi dilysu unrhyw gytundeb ynglŷn â benthyciad a wnaed gydag ef pan oedd o dan 18 oed; ch os yw'r person hwnnw, ym marn y Cynulliad Cenedlaethol, wedi dangos drwy ei ymddygiad nad yw'n addas i gael cymorth; neu d yn ddarostyngedig i baragraff (4), os yw'n garcharor sy'n bwrw dedfryd o gaethiwed. 4 Nid yw paragraff (3)(d) yn gymwys mewn perthynas â blwyddyn academaidd pryd y mae'r myfyriwr yn mynd i'r carchar i fwrw dedfryd mewn caethiwed neu'n cael ei ryddhau o'r carchar ar ôl bwrw dedfryd o'r fath. 5 At ddibenion paragraffau (3)(b) a (3)(c), ystyr “benthyciad” (“ loan ”) yw benthyciad a wnaed o dan y ddeddfwriaeth ar fenthyciadau i fyfyrwyr. 6 Mewn achos lle mae'r cytundeb ynglŷn â benthyciad yn ddarostyngedig i gyfraith yr Alban, dim ond os cafodd y cytundeb ei wneud— a cyn 25 Medi 1991, a b gyda chydsyniad curadur y benthyciwr neu ar adeg pan nad oedd ganddo guradur y bydd paragraff 3(c) yn gymwys. 7 Nid oes gan fyfyriwr rhan-amser cymwys hawl i gael cymorth o dan reoliad 53(1)(b) neu reoliad 54 os paragraff 7 yw'r unig baragraff o 1 i 8 o Atodlen 1 y mae'n syrthio odano. 8 Nid oes gan fyfyriwr rhan-amser cymwys hawl i gael cymorth— a o dan reoliad 53(1)(a) oni bai ei fod yn ymgymryd â'r cwrs rhan-amser dynodedig yng Nghymru neu Loegr; neu b o dan reoliad 53(1)(b) neu 54 oni bai ei fod yn ymgymryd â'r cwrs rhan-amser dynodedig yn y Deyrnas Unedig. 9 Nid oes gan fyfyriwr rhan-amser cymwys hawl i gael cymorth o dan reoliad 53 os yw wedi ymgymryd ag un neu fwy o gyrsiau rhan-amser am gyfanswm o wyth blynedd academaidd a'i fod wedi cael mewn perthynas â phob un o'r blynyddoedd academaidd hynny fenthyciad neu grant o'r math a ddisgrifir ym mharagraff (10). 10 Dyma'r benthyciadau a'r grantiau y cyfeirir atynt ym mharagraff (9)— a benthyciad, grant mewn perthynas â ffioedd neu grant at lyfrau, teithio a gwariant arall bob un wedi'i roi mewn perthynas â blwyddyn academaidd cwrs rhan-amser yn unol â rheoliadau a wnaed o dan adran 22 o'r Ddeddf; b benthyciad, grant mewn perthynas â ffioedd neu grant at lyfrau, teithio a gwariant arall bob un wedi'i roi mewn perthynas â blwyddyn academaidd cwrs rhan-amser gan yr Adran Cyflogi a Dysgu (Gogledd Iwerddon) yn unol â rheoliadau a wnaed o dan Erthyglau 3 ac 8(4) o Orchymyn Addysg (Cymorth i Fyfyrwyr) (Gogledd Iwerddon) 1998 ; neu c benthyciad mewn perthynas â blwyddyn academaidd cwrs rhan-amser a roddwyd yn unol â rheoliadau a wnaed o dan adrannau 73(f), 73B a 74(1) o Ddeddf Addysg (Yr Alban) 1980 . 11 Nid oes gan fyfyriwr rhan-amser cymwys hawl i gael cymorth o dan reoliad 53 os oes ganddo radd gyntaf oddi wrth sefydliad addysgol yn y Deyrnas Unedig. 12 At ddibenion paragraff (11), nid yw gradd yn cael ei thrin fel gradd gyntaf— a os yw'n radd (heblaw gradd anrhydedd) sydd wedi'i dyfarnu i fyfyriwr rhan-amser cymwys sydd wedi cwblhau'r modiwlau, yr arholiadau neu'r dulliau asesu eraill sy'n angenrheidiol at gwrs ei radd gyntaf; b os ymgymerwyd â'r cwrs mewn sefydliad addysgol yn y Deyrnas Unedig; ac c os yw'r myfyriwr rhan-amser cymwys wedi'i gofrestru i barhau â'r cwrs yn yr un sefydliad addysgol ar ôl i'w radd gael ei dyfarnu er mwyn sicrhau gradd anrhydedd pan gwblheir y modiwlau, yr arholiadau neu'r dulliau asesu eraill sy'n angenrheidiol. 13 Os daw myfyriwr yn fyfyriwr rhan-amser cymwys yn ystod blwyddyn academaidd o ganlyniad i un o'r digwyddiadau a restrir ym mharagraff (14), caiff fod â hawl i gael cymorth yn unol â'r Rhan hon mewn perthynas â'r flwyddyn academaidd honno ond nid oes ganddo hawl i gael cymorth o dan y Rhan hon mewn perthynas ag unrhyw flwyddyn academaidd sy'n dechrau cyn y flwyddyn academaidd y digwyddodd y digwyddiad perthnasol ynddi. 14 Dyma'r digwyddiadau y cyfeirir atynt ym mharagraff (13)— a bod cwrs y myfyriwr yn dod yn gwrs rhan-amser dynodedig; neu b bod y myfyriwr, priod y myfyriwr, partner sifil y myfyriwr neu riant y myfyriwr yn cael ei gydnabod fel ffoadur neu'n cael caniatâd i ddod i mewn i'r Deyrnas Unedig neu i aros yno fel y'i crybwyllir ym mharagraff 3 o Atodlen 1. 15 Er gwaethaf paragraff (2), mae person yn fyfyriwr rhan-amser cymwys at ddibenion y Rhan hon os yw'n bodloni'r amodau ym mharagraffau (16) neu (17). 16 Yr amodau yn y paragraff hwn yw— a bod y person wedi ymgymhwyso fel myfyriwr rhan-amser cymwys mewn cysylltiad â blwyddyn academaidd gynharach ar y cwrs rhan-amser dynodedig presennol yn unol â rheoliadau a wnaed o dan adran 22 o'r Ddeddf; b bod y person wedi bod yn preswylio'n arferol yng Nghymru ar ddiwrnod cyntaf blwyddyn academaidd gyntaf y cwrs; ac c nad yw statws y person wedi dod i ben neu wedi'i derfynu. 17 Yr amodau yn y paragraff hwn yw— a bod y Cynulliad Cenedlaethol wedi penderfynu o'r blaen fod y person— i yn fyfyriwr cymwys mewn cysylltiad â chwrs dynodedig; neu ii yn fyfyriwr rhan-amser cymwys mewn cysylltiad â chwrs rhan-amser dynodedig heblaw'r cwrs presennol; b bod statws y myfyriwr fel myfyriwr cymwys neu fel myfyriwr rhan-amser cymwys mewn cysylltiad â'r cwrs hwnnw wedi'i drosi neu wedi'i drosglwyddo o'r cwrs hwnnw i'r cwrs presennol o ganlyniad i drosi neu drosglwyddo unwaith neu fwy yn unol â rheoliadau a wnaed o dan adran 22 o'r Ddeddf; c bod y person wedi bod yn preswylio'n arferol yng Nghymru ar ddiwrnod cyntaf blwyddyn academaidd gyntaf y cwrs yn is-baragraff (a); ac ch nad yw statws y person fel myfyriwr cymwys wedi'i derfynu. 18 Nid oes gan fyfyriwr rhan-amser cymwys, ar unrhyw un adeg, hawl i gael cymorth— a at fwy nag un cwrs rhan-amser dynodedig; b at gwrs rhan-amser dynodedig a chwrs dynodedig; c at gwrs rhan-amser dynodedig a chwrs ôl-raddedig dynodedig. Cyrsiau rhan-amser dynodedig 51 1 Yn ddarostyngedig i baragraff (2), mae cwrs rhan-amser yn gwrs dynodedig at ddibenion adran 22(1) o'r Ddeddf a rheoliad 50— a os yw wedi'i grybwyll yn Atodlen 2, heblaw ym mharagraff 4 o'r Atodlen honno; b os yw'n para o leiaf un flwyddyn academaidd ac nad yw'n para fwy na dwywaith y cyfnod y mae ei angen fel rheol i gwblhau cwrs amser-llawn sy'n arwain at yr un cymhwyster; c os yw'n cael ei ddarparu'n gyfan gwbl gan sefydliad neu sefydliadau addysgol yn y Deyrnas Unedig a ariennir yn gyhoeddus neu'n cael ei ddarparu gan sefydliad neu sefydliadau o'r fath ar y cyd â sefydliad neu sefydliadau y tu allan i'r Deyrnas Unedig; ac ch nad yw wedi'i ddynodi gan neu o dan reoliad 5. 2 Nid yw cwrs sy'n syrthio o fewn paragraff 6 neu 7 o Atodlen 2 yn gwrs rhan-amser dynodedig os yw corff llywodraethu ysgol a gynhelir wedi trefnu darparu'r cwrs hwnnw i un o ddisgyblion yr ysgol. 3 At ddibenion paragraff (1)— a mae cwrs yn cael ei ddarparu gan sefydliad os yw'r sefydliad yn darparu'r addysgu a'r goruchwylio sy'n ffurfio'r cwrs, p'un a yw'r sefydliad wedi gwneud cytundeb gyda'r myfyriwr i ddarparu'r cwrs neu beidio; b bernir bod prifysgol ac unrhyw goleg neu sefydliad cyfansoddol sydd o natur coleg prifysgol yn cael eu hariannu'n gyhoeddus os yw naill ai'r brifysgol neu'r coleg neu sefydliad cyfansoddol yn cael eu hariannu'n gyhoeddus; ac c ni fernir bod sefydliad yn cael ei ariannu'n gyhoeddus dim ond am ei fod yn cael arian cyhoeddus oddi wrth gorff llywodraethu sefydliad addysg uwch yn unol ag adran 65(3A) o Ddeddf Addysg Bellach ac Uwch 1992 . 4 At ddibenion adran 22 o'r Ddeddf a rheoliad 50(1) caiff y Cynulliad Cenedlaethol ddynodi cyrsiau addysg uwch nad ydynt wedi'u dynodi gan baragraff (1). Cyfnod cymhwystra 52 1 Mae myfyriwr rhan-amser cymwys yn cadw ei statws fel myfyriwr rhan-amser cymwys drwy gydol y cyfnod cymhwystra. 2 Yn ddarostyngedig i'r paragraffau canlynol, mae'r “cyfnod cymhwystra” (“ period of eligibility ”) ym mharagraff (1) yn rhedeg tan ddiwedd y flwyddyn academaidd y bydd y myfyriwr rhan-amser cymwys yn cwblhau ei gwrs rhan-amser dynodedig ynddi. 3 Caiff y Cynulliad Cenedlaethol, ar unrhyw adeg, adnewyddu neu estyn y cyfnod cymhwystra am unrhyw gyfnod ychwanegol y bydd yn penderfynu arno. 4 Mae'r cyfnod cymhwystra yn terfynu pan fydd y myfyriwr rhan-amser cymwys— a yn tynnu'n ôl o'i gwrs rhan-amser dynodedig o dan amgylchiadau lle nad yw'r Cynulliad Cenedlaethol wedi trosglwyddo neu wedi trosi neu lle na fydd yn trosglwyddo neu yn trosi ei statws o dan reoliad 57 neu 58; neu b yn rhoi'r gorau i'w gwrs rhan-amser dynodedig neu'n cael ei ddiarddel oddi arno. 5 Caiff y Cynulliad Cenedlaethol derfynu'r cyfnod cymhwystra os yw'r myfyriwr rhan-amser cymwys wedi dangos drwy ei ymddygiad nad yw'n addas i gael cymorth. 6 Os yw'r Cynulliad Cenedlaethol wedi'i fodloni bod myfyriwr rhan-amser cymwys wedi methu â chydymffurfio ag unrhyw ofyniad i roi gwybodaeth o dan y Rhan hon neu ei fod wedi rhoi gwybodaeth sy'n anghywir o ran manylyn perthnasol, caiff y Cynulliad Cenedlaethol gymryd unrhyw rai o'r camau canlynol y mae'n credu eu bod yn briodol o dan yr amgylchiadau— a terfynu'r cyfnod cymhwystra; b penderfynu nad oes gan y myfyriwr hawl mwyach i gael unrhyw gymorth penodol neu unrhyw swm penodol o gymorth; c trin unrhyw gymorth a dalwyd i'r myfyriwr fel gordaliad y caniateir ei adennill o dan reoliad 61. Cymorth at gyrsiau rhan-amser 53 1 At ddibenion y rheoliad hwn, dyma'r cymorth sydd ar gael— a grant mewn perthynas â ffioedd nad yw'n fwy na'r lleiaf o'r symiau canlynol— i y grant sylfaenol, a ii y “ffioedd gwirioneddol” (“ actual fees ”), sef swm y ffioedd a godir mewn perthynas â blwyddyn academaidd ar y cwrs rhan-amser dynodedig; a b grant nad yw'n fwy na £1,000 at lyfrau, teithio a gwariant arall mewn cysylltiad â'r cwrs rhan-amser dynodedig. 2 Mae'r grant sylfaenol yn amrywio yn ôl pa mor ddwys yw'r astudio. 3 Cyfrifir pa mor ddwys yw'r astudio fel a ganlyn a'i fynegi fel canran FT / PT × 100 lle FT yw nifer y blynyddoedd academaidd y mae ei angen fel arfer i gwblhau cwrs sy'n cyfateb mewn amser-llawn i'r cwrs rhan-amser dynodedig PT yw nifer y blynyddoedd academaidd y mae ei angen fel arfer i gwblhau'r cwrs rhan-amser dynodedig. 4 Y “grant sylfaenol” (“ basic grant ”) yw— a £590 os yw dwysedd yr astudio yn llai na 60 y cant (“lefel 1”); b £710 os yw dwysedd yr astudio yn 60 y cant neu fwy ond yn llai na 75 y cant (“lefel 2”); c £885 os yw dwysedd yr astudio yn 75 y cant neu'n fwy (“lefel 3”). 5 Yn ddarostyngedig i baragraffau (6) a (7), mae swm y cymorth sy'n daladwy mewn perthynas â blwyddyn academaidd fel a ganlyn— a mae uchafswm y cymorth sydd ar gael o dan baragraff (1) yn daladwy os oes gan y myfyriwr rhan-amser cymwys neu ei bartner hawlogaeth ar ddyddiad ei gais— i o dan Ran VII o Ddeddf Cyfraniadau a Budd-daliadau Nawdd Cymdeithasol 1992 i gael cymhorthdal incwm, budd-dal tai neu fudd-dal y dreth gyngor; neu ii o dan Ran 1 o Ddeddf Ceisio Gwaith 1995 i gael lwfans ceisio gwaith ar sail incwm; iii neu o dan adran 2 o Ddeddf Cyflogaeth a Hyfforddiant 1973 i gael lwfans y fargen newydd; b os yw'r incwm perthnasol yn llai na £15,345, mae uchafswm y cymorth sydd ar gael o dan baragraff (1) yn daladwy; c os yw'r incwm perthnasol yn £15,345, mae uchafswm y cymorth sydd ar gael o dan baragraff (1)(b) yn daladwy ynghyd â £50 yn llai nag uchafswm y cymorth sydd ar gael o dan baragraff (1)(a); ch os yw'r incwm perthnasol yn fwy na £15,345 ond yn llai na £23,145, mae uchafswm y cymorth sydd ar gael o dan baragraff (1)(b) yn daladwy a swm y cymorth sy'n daladwy o dan baragraff (1)(a) yw'r swm a bennir yn unol â pharagraff (6); d os yw'r incwm perthnasol yn £23,145, mae uchafswm y cymorth sydd ar gael o dan baragraff (1)(b) yn daladwy a swm y cymorth sy'n daladwy o dan baragraff (1)(a) yw £50; dd os yw'r incwm perthnasol yn fwy na £23,145 ond yn llai nag £23,745, mae uchafswm y cymorth sydd ar gael o dan baragraff (1)(b) yn daladwy ac nid oes cymorth yn daladwy o dan baragraff (1)(a); e os yw'r incwm perthnasol yn £23,745 neu fwy ond yn llai na £25,645, nid oes cymorth ar gael o dan baragraff (1)(a) a swm y cymorth sy'n daladwy o dan baragraff (1)(b) yw'r swm sy'n weddill ar ôl didynnu o uchafswm y cymorth sydd ar gael o dan baragraff (1)(b) £1 am bob £9.50 cyflawn y mae'r incwm perthnasol yn fwy nag £23,745; f os yw'r incwm perthnasol yn £25,645, nid oes cymorth yn daladwy o dan baragraff (1)(a) a swm y cymorth sy'n daladwy o dan baragraff (1)(b) yw £50; ff os yw'r incwm perthnasol yn fwy na £25,645, nid oes cymorth yn daladwy o dan baragraff (1). 6 Os yw paragraff (5)(ch) yn gymwys, pennir swm y cymorth sy'n daladwy o dan baragraff (1)(a) drwy dynnu o uchafswm y cymorth sydd ar gael o dan baragraff (1)(a) un o'r symiau canlynol— a £50 plws £1 arall am bob £9.50, £7.63 neu £5.93 cyflawn y mae'r incwm perthnasol yn fwy na £15,345 yn ôl a yw dwysedd yr astudio ar lefel 1, 2 neu 3, yn y drefn honno; neu b os yw'r grant sylfaenol yn fwy na'r ffioedd gwirioneddol, swm sy'n hafal i'r hyn sy'n weddill ar ôl didynnu o'r swm a gyfrifwyd o dan is-baragraff (a) y gwahaniaeth rhwng y grant sylfaenol a'r ffioedd gwirioneddol (oni bai bod y swm yn Rhif negyddol ac os felly mae uchafswm y cymorth sydd ar gael o dan baragraff (1)(a) yn daladwy). 7 Os caiff myfyriwr gymorth o dan reoliad 57 perthynas â mwy nag un cwrs rhan-amser dynodedig mewn blwyddyn academaidd, uchafswm y cymorth o dan baragraff (1)(a) am y flwyddyn honno yw swm y grant sylfaenol am y cwrs sydd â'r dwysedd astudio uchaf y mae'r myfyriwr yn ymgymryd ag ef yn y flwyddyn academaidd honno. 8 At ddibenion y rheoliad hwn— a ystyr “blwyddyn ariannol” (“ financial year ”) yw'r cyfnod o ddeuddeng mis y mae incwm y myfyriwr rhan-amser cymwys yn cael ei gyfrifo mewn perthynas â hi at ddibenion y ddeddfwriaeth ar dreth incwm sy'n gymwys iddo; b ystyr “blwyddyn ariannol flaenorol” (“ preceding financial year ”) yw'r flwyddyn ariannol yn union cyn y flwyddyn ariannol gyfredol; c ystyr “dibynnol” (“ dependent ”) yw ariannol ddibynnol yn gyfan gwbl neu'n bennaf; ch ystyr “y flwyddyn ariannol gyfredol” (“ current financial year ”) yw'r flwyddyn ariannol sy'n cynnwys diwrnod cyntaf y flwyddyn academaidd y mae person yn cael ei asesu ar gyfer cymorth mewn perthynas â hi; d ystyr “incwm” (“ income ”) yw incwm gros o bob ffynhonnell heb gynnwys unrhyw gredydau treth a ddyfarnwyd yn unol ag unrhyw geisiadau o dan adran 3 o Ddeddf Credydau Treth 2002; dd mae i “incwm perthnasol” (“ relevant income ”) yr ystyr a roddir ym mharagraff (9); e yn ddarostyngedig i is-baragraff (e), ystyr “partner” (“ partner ”) yw unrhyw un o'r canlynol— i priod myfyriwr rhan-amser cymwys; ii partner sifil myfyriwr rhan-amser cymwys; iii person sydd fel arfer yn byw gyda myfyriwr rhan-amser cymwys fel pe bai'n briod neu'u barther sifil iddo os yw'r myfyriwr rhan-amser cymwys yn 25 oed neu drosodd ar ddiwrnod cyntaf y flwyddyn academaidd y mae'n cael ei asesu ar gyfer cymorth mewn perthynas â hi ac os dechreuodd y myfyriwr rhan-amser cymwys ar y cwrs rhan-amser dynodedig cyn 1 Medi 2006; iv person sydd fel arfer yn byw gyda myfyriwr rhan-amser cymwys fel pe bai'n briod neu'n bartner sifil iddo os yw'r myfyriwr rhan-amser cymwys yn dechrau ar y cwrs rhan-amser dynodedig ar neu ar ôl 1 Medi 2006; f nid yw person a fyddai fel arall yn bartner o dan is-baragraff (e) yn cael ei drin fel partner— i os yw'r person hwnnw a'r myfyriwr rhan-amser cymwys, ym marn y Cynulliad Cenedlaethol, wedi rhoi'r gorau i fyw gyda'i gilydd fel arfer; neu ii os yw'r person fel arfer yn byw y tu allan i'r Deyrnas Unedig ac nad yw'n cael ei gynnal gan y myfyriwr rhan-amser; ff mae “plentyn” (“ child ”) mewn perthynas â myfyriwr rhan-amser cymwys yn cynnwys unrhyw blentyn i'w bartner ac unrhyw blentyn y mae ganddo gyfrifoldeb rhiant drosto; g os yw'r rheoliad hwn yn cyfeirio at ddyddiad a bod myfyriwr rhan-amser cymwys wedi dechrau ar y cwrs rhan-amser dynodedig cyn, ar neu ar ôl y dyddiad hwnnw a bod statws y myfyriwr fel myfyriwr rhan-amser cymwys wedi'i drosglwyddo i'r cwrs rhan-amser dynodedig o ganlyniad i drosglwyddo'r statws hwnnw unwaith neu fwy gan y Cynulliad Cenedlaethol o gwrs rhan-amser (y “cwrs cychwynnol”) y penderfynodd y Cynulliad Cenedlaethol fod y myfyriwr yn fyfyriwr rhan-amser cymwys mewn perthynas ag ef yn unol â rheoliadau a wnaed o dan adran 22 o'r Ddeddf, trinnir y myfyriwr rhan-amser cymwys fel pe bai wedi dechrau ar y cwrs rhan-amser dynodedig ar y dyddiad y dechreuodd ar y cwrs cychwynnol. 9 At ddibenion y rheoliad hwn— a yn ddarostyngedig i is-baragraff (b), mae incwm perthnasol myfyriwr rhan-amser cymwys yn hafal i'w adnoddau ariannol yn y flwyddyn ariannol flaenorol llai— i £2,000 mewn perthynas â'i bartner; ii £2,000 mewn perthynas â'r unig blentyn neu'r plentyn hynaf sy'n ddibynnol ar y myfyriwr neu ei bartner; a iii £1,000 mewn perthynas â phob plentyn arall sy'n ddibynnol ar y myfyriwr neu ei bartner; b os yw'r Cynulliad Cenedlaethol wedi'i fodloni bod adnoddau ariannol myfyriwr rhan-amser cymwys yn y flwyddyn ariannol flaenorol yn fwy na'i adnoddau ariannol yn y flwyddyn ariannol gyfredol a bod y gwahaniaeth rhwng y ddau swm yn £1,000 neu fwy, caiff asesu adnoddau ariannol y myfyriwr hwnnw o dan is-baragraff (a) drwy gyfeirio at yr adnoddau hynny yn y flwyddyn ariannol gyfredol; c ystyr adnoddau ariannol myfyriwr rhan-amser cymwys mewn blwyddyn ariannol yw cyfanswm ei incwm am y flwyddyn honno ynghyd â chyfanswm yr incwm am y flwyddyn honno sydd gan unrhyw berson sydd ar ddyddiad y cais yn bartner i'r myfyriwr. Grantiau at gostau byw myfyrwyr rhan-amser anabl 54 1 Mae gan fyfyriwr rhan-amser cymwys hawl yn unol â'r Rhan hon i gael grant i helpu gyda'r gwariant ychwanegol y mae'r Cynulliad Cenedlaethol wedi'i fodloni ei bod yn ofynnol i'r myfyriwr rhan-amser cymwys ei dynnu mewn perthynas ag ymgymryd â chwrs rhan-amser dynodedig oherwydd anabledd sydd ganddo. 2 Yn ddarostyngedig i'r paragraffau canlynol, swm y grant o dan y rheoliad hwn yw'r swm sy'n briodol ym marn y Cynulliad Cenedlaethol. 3 Rhaid i swm y grant beidio â bod yn fwy na'r canlynol— a £9,105 mewn perthynas â blwyddyn academaidd at wariant ar gynorthwyydd personol anfeddygol; b £4,795 mewn perthynas â phob blwyddyn academaidd yn ystod y cyfnod cymhwystra at wariant ar eitemau mawr o offer arbenigol; c y gwariant ychwanegol sy'n cael ei dynnu— i yn y Deyrnas Unedig er mwyn bod yn bresennol yn y sefydliad; ii yn y Deyrnas Unedig neu y tu allan iddi er mwyn bod yn bresennol, fel rhan o'i gwrs, ar unrhyw gyfnod astudio mewn sefydliad dros y môr neu er mwyn bod yn bresennol yn y Sefydliad Prydeinig ym Mharis; ch £1,200 mewn perthynas â blwyddyn academaidd at unrhyw wariant arall gan gynnwys gwariant sy'n cael ei dynnu at y dibenion y cyfeirir atynt yn is-baragraff (a) neu (b) sy'n fwy na'r uchafsymiau penodedig. Ceisiadau am gymorth 55 1 Rhaid i berson (y “ceisydd”) wneud cais am gymorth mewn cysylltiad â phob blwyddyn academaidd ar gwrs rhan-amser dynodedig drwy lenwi a chyflwyno i'r Cynulliad Cenedlaethol gais ar unrhyw ffurf a chan ddarparu unrhyw ddogfennau y bydd y Cynulliad Cenedlaethol yn gofyn amdanynt. 2 Y rheol gyffredinol yw bod rhaid i'r cais gyrraedd y Cynulliad Cenedlaethol o fewn cyfnod o chwe mis sy'n dechrau gyda diwrnod cyntaf blwyddyn academaidd y cwrs y mae'n cael ei gyflwyno mewn perthynas ag ef. 3 Nid yw'r rheol gyffredinol ym mharagraff (2) yn gymwys— a os daw'r cwrs yn gwrs rhan-amser dynodedig ar ôl diwrnod cyntaf y flwyddyn academaidd y mae'r ceisydd yn gwneud cais am gymorth mewn perthynas â hi, ac os felly rhaid i'r cais gyrraedd y Cynulliad Cenedlaethol o fewn cyfnod o chwe mis sy'n dechrau gyda'r diwrnod y cafodd y cwrs ei ddynodi; b os cydnabuwyd y ceisydd, priod y ceisydd, partner sifil y ceisydd neu riant y ceisydd fel ffoadur neu os rhoddwyd caniatâd iddynt ddod i mewn neu aros fel y'i crybwyllir ym mharagraff 3 o Atodlen 1 ar ôl diwrnod cyntaf y flwyddyn academaidd y mae'r ceisydd yn gwneud cais am gymorth mewn perthynas â hi, ac os felly rhaid i'r cais gyrraedd y Cynulliad Cenedlaethol o fewn cyfnod o chwe mis sy'n dechrau gyda'r diwrnod y rhoddwyd y gydnabyddiaeth neu'r caniatâd, yn y drefn honno; neu c os yw'r ceisydd yn gwneud cais am gymorth o dan reoliad 54, ac os felly rhaid i'r cais gyrraedd y Cynulliad Cenedlaethol cyn gynted ag y bo'n rhesymol ymarferol; ch os yw'r Cynulliad Cenedlaethol o'r farn, ar ôl rhoi sylw i amgylchiadau'r achos penodol, y dylid llacio'r terfyn amser, ac os felly rhaid i'r cais gyrraedd y Cynulliad Cenedlaethol heb fod yn hwyrach na'r dyddiad a bennir ganddo. 4 Caiff y Cynulliad Cenedlaethol gymryd unrhyw gamau a gwneud unrhyw ymholiadau y mae'n credu eu bod yn angenrheidiol er mwyn penderfynu a yw'r ceisydd yn fyfyriwr rhan-amser cymwys, a oes ganddo hawl i gael cymorth a swm y cymorth sy'n daladwy, os oes swm yn daladwy o gwbl. 5 Rhaid i'r Cynulliad Cenedlaethol hysbysu'r ceisydd a oes ganddo hawl i gael cymorth neu beidio ac, os oes gan y ceisydd hawl, swm y cymorth sy'n daladwy mewn perthynas â'r flwyddyn academaidd, os oes swm yn daladwy o gwbl. Gwybodaeth 56 Mae Atodlen 3 yn gymwys i roi gwybodaeth. Trosglwyddo statws 57 1 Os yw myfyriwr rhan-amser cymwys yn trosglwyddo i gwrs rhan-amser arall, rhaid i'r Cynulliad Cenedlaethol drosglwyddo statws y myfyriwr fel myfyriwr rhan-amser cymwys i'r cwrs hwnnw— a os caiff gais oddi wrth y myfyriwr rhan-amser cymwys am wneud hynny; b os yw wedi'i fodloni bod un neu fwy o'r seiliau dros drosglwyddo ym mharagraff (2) yn gymwys; ac c os nad yw'r cyfnod cymhwystra wedi dod i ben neu wedi'i derfynu. 2 Dyma'r seiliau dros drosglwyddo y cyfeirir atynt ym mharagraff (1)— a bod y myfyriwr rhan-amser cymwys yn dechrau ymgymryd â chwrs rhan-amser dynodedig arall yn y sefydliad; b bod y myfyriwr rhan-amser cymwys yn dechrau ymgymryd â chwrs rhan-amser dynodedig mewn sefydliad arall; neu c ar ôl cychwyn cwrs rhan-amser dynodedig ar gyfer gradd gyntaf (heblaw gradd anrhydedd) bod y myfyriwr rhan-amser cymwys, cyn cwblhau'r cwrs hwnnw, yn cael ei dderbyn ar gwrs rhan-amser dynodedig ar gyfer gradd anrhydedd yn yr un pwnc neu bynciau yn y sefydliad. 3 Yn ddarostyngedig i baragraff (4), rhaid i fyfyriwr rhan-amser cymwys sy'n trosglwyddo o dan baragraff (1) barhau, am weddill y flwyddyn academaidd y mae'n trosglwyddo ynddi, i gael mewn cysylltiad â'r cwrs y mae'n trosglwyddo iddo y cymorth y mae'r Cynulliad Cenedlaethol wedi penderfynu bod ganddo hawl i'w gael mewn perthynas â'r cwrs y mae'n trosglwyddo oddi wrtho. 4 Caiff y Cynulliad Cenedlaethol ailasesu swm y cymorth sy'n daladwy ar ôl y trosglwyddo yn unol â'r Rhan hon. Trosi statws 58 1 Os yw myfyriwr cymwys yn rhoi'r gorau i ymgymryd â chwrs dynodedig a'i fod yn trosglwyddo i gwrs rhan-amser dynodedig yn yr un sefydliad neu mewn sefydliad arall, rhaid i'r Cynulliad Cenedlaethol drosi statws y myfyriwr fel myfyriwr cymwys i statws myfyriwr rhan-amser cymwys mewn cysylltiad â'r cwrs y mae'n trosglwyddo iddo— a os caiff gais oddi wrth y myfyriwr cymwys am wneud hynny; a b os nad yw'r cyfnod cymhwystra wedi dod i ben neu wedi'i derfynu. 2 Os yw'r myfyriwr, cyn cwblhau'r cwrs dynodedig, yn trosglwyddo i gwrs rhan-amser yn yr un pwnc neu bynciau sy'n arwain at yr un cymhwyster yn yr un sefydliad, trinnir y cwrs rhan-amser fel pe bai'n bodloni rheoliad 51(1)(b) os yw cyfnod yr astudio rhan-amser yr ymgymerir ag ef gan y myfyriwr yn para am flwyddyn academaidd o leiaf ac nad yw'n fwy na dwywaith y cyfnod y mae ei angen fel rheol i gwblhau gweddill y cwrs dynodedig y mae'r myfyriwr yn trosglwyddo oddi wrtho. 3 Mae'r canlynol yn gymwys i fyfyriwr sy'n trosglwyddo o dan baragraff (1)— a os yw'r Cynulliad Cenedlaethol wedi penderfynu talu swm o grant i'r myfyriwr o dan reoliad 19 mewn rhandaliadau o dro i dro, ni chaniateir talu taliad mewn perthynas â'r swm hwnnw o grant mewn perthynas â chyfnod unrhyw randaliad sy'n dechrau ar ôl y dyddiad y daeth y myfyriwr yn fyfyriwr rhan-amser cymwys; b mae uchafswm y grant y byddai gan y myfyriwr hawlogaeth i'w gael, heblaw am y rheoliad hwn, yn unol â rheoliad 54 mewn cysylltiad ag ymgymryd â chwrs rhan-amser dynodedig mewn perthynas â'r flwyddyn academaidd honno yn cael ei ostwng o un traean os daeth y myfyriwr yn fyfyriwr rhan-amser cymwys yn ystod ail chwarter y flwyddyn academaidd ac o ddau draean os daeth yn fyfyriwr rhan-amser cymwys mewn chwarter arall yn nes ymlaen yn y flwyddyn honno; c os oes swm o grant at unrhyw ddiben wedi'i dalu i'r myfyriwr o dan reoliad 19 mewn un rhandaliad, mae uchafswm y grant sy'n daladwy iddo yn unol â rheoliad 54 at y diben hwnnw yn cael ei ostwng (neu, os yw is-baragraff (b) yn gymwys, ei ostwng ymhellach) yn ôl swm y grant a dalwyd iddo at y diben hwnnw yn unol â rheoliad 19, ac os yw'r swm sy'n deillio o hyn yn ddim neu'n swm negyddol, bydd y swm hwnnw yn ddim; ac ch os oedd y myfyriwr, yn union cyn dod yn fyfyriwr rhan-amser cymwys, yn gymwys i wneud cais, ond ei fod heb wneud cais, am fenthyciad at gostau byw mewn perthynas â'r flwyddyn honno, neu heb wneud cais am yr uchafswm neu'r uchafswm wedi'i gynyddu yr oedd ganddo hawlogaeth i'w gael, caiff wneud cais am y benthyciad hwnnw neu unrhyw swm ychwanegol o fenthyciad fel pe bai wedi parhau yn fyfyriwr cymwys; ac o dan yr holl amgylchiadau a grybwyllir ym mharagraff (4) mae uchafswm y benthyciad hwnnw neu uchafswm wedi'i gynyddu y benthyciad hwnnw yn cael ei ostwng yn unol â'r paragraff hwnnw. 4 Os yw'r cais o dan baragraff (1) yn cael ei wneud yn ystod chwarter cyntaf y flwyddyn academaidd y mae'r benthyciad yn daladwy mewn perthynas â hi, mae uchafswm y benthyciad neu uchafswm wedi'i gynyddu y benthyciad (yn ôl fel y digwydd) yn cael ei ostwng o ddau draean, ac os yw'r cais yn cael ei wneud yn ail chwarter y flwyddyn honno mae'r swm hwnnw'n cael ei ostwng o un traean. 5 Os yw myfyriwr rhan-amser cymwys yn rhoi'r gorau i ymgymryd â chwrs rhan-amser dynodedig a'i fod yn trosglwyddo i gwrs dynodedig yn yr un sefydliad neu mewn sefydliad arall, rhaid i'r Cynulliad Cenedlaethol drosi statws y myfyriwr hwnnw fel myfyriwr rhan-amser cymwys i statws myfyriwr cymwys mewn cysylltiad â'r cwrs y mae'n trosglwyddo iddo— a os caiff gais oddi wrth y myfyriwr rhan-amser cymwys am wneud hynny; a b os nad yw'r cyfnod cymhwystra wedi dod i ben neu wedi'i derfynu. 6 Mae'r canlynol yn gymwys i fyfyriwr sy'n trosglwyddo o dan baragraff (5)— a os yw'r Cynulliad Cenedlaethol wedi penderfynu talu swm o grant i'r myfyriwr yn unol â rheoliad 54 mewn rhandaliadau o dro i dro, ni chaniateir talu taliad perthynas â'r swm hwnnw o grant mewn perthynas â chyfnod unrhyw randaliad sy'n dechrau ar ôl y dyddiad y daeth y myfyriwr yn fyfyriwr cymwys; b rhaid i unrhyw gymorth y mae gan y myfyriwr hawlogaeth i'w gael o dan y Rhan hon mewn perthynas â'r flwyddyn academaidd y mae'r myfyriwr yn trosglwyddo ynddi gael ei anwybyddu wrth bennu swm y cymorth y gall fod ganddo hawlogaeth i'w gael mewn perthynas â'r flwyddyn honno o dan Rannau 4 i 7; c mae uchafswm unrhyw gymorth o dan Ran 6 neu 7 y byddai gan y myfyriwr hawlogaeth i'w gael, heblaw am y rheoliad hwn, mewn cysylltiad â chwrs dynodedig mewn perthynas â'r flwyddyn academaidd honno yn cael ei ostwng o un traean os daeth y myfyriwr yn fyfyriwr cymwys yn ystod ail chwarter y flwyddyn academaidd honno ac o ddau draean os daeth yn fyfyriwr cymwys mewn chwarter arall yn nes ymlaen yn y flwyddyn honno; ac ch os oes swm o grant at unrhyw ddiben wedi'i dalu i'r myfyriwr yn unol â rheoliad 54 mewn un rhandaliad, mae uchafswm y grant sy'n daladwy iddo o dan reoliad 19 at y diben hwnnw yn cael ei ostwng (neu, os yw is-baragraff (c) yn gymwys, ei ostwng ymhellach) yn ôl swm y grant a dalwyd iddo at y diben hwnnw yn unol â rheoliad 54 ac os yw'r swm sy'n deillio o hyn yn ddim neu'n swm negyddol, bydd y swm hwnnw yn ddim. Talu cymorth i fyfyrwyr rhan-amser cymwys 59 1 Rhaid i'r Cynulliad Cenedlaethol dalu cymorth o dan reoliad 54 ac o dan reoliad 53(1)(b) a hynny mewn unrhyw randaliadau (os oes rhandaliadau) ac ar unrhyw adegau y mae'n credu eu bod yn briodol ac wrth arfer ei swyddogaethau o dan y paragraff hwn fe gaiff, os nad oes modd gwneud asesiad terfynol ar sail yr wybodaeth a roddwyd gan y myfyriwr, wneud asesiad dros dro o'r cymorth sy'n daladwy. 2 Caniateir i daliadau gael eu gwneud mewn unrhyw fodd sy'n briodol ym marn y Cynulliad Cenedlaethol a chaiff y Cynulliad Cenedlaethol ei gwneud yn un o amodau'r hawlogaeth i gael taliad fod rhaid i'r myfyriwr rhan-amser cymwys roi i'r Cynulliad Cenedlaethol fanylion cyfrif banc neu gyfrif cymdeithas adeiladu yn y Deyrnas Unedig y gall taliadau gael eu talu iddo drwy eu trosglwyddo'n electronig. Talu grantiau at ffioedd 60 1 Yn ddarostyngedig i baragraffau (2), (3) a (4), rhaid i'r Cynulliad Cenedlaethol dalu'r grant mewn perthynas â ffioedd y mae gan y myfyriwr hawl i'w gael o dan reoliad 53(1)(a) i'r awdurdod academaidd priodol ar ôl i gais dilys am daliad ddod i law. 2 Caiff y Cynulliad Cenedlaethol wneud taliadau o dan baragraff (1) ar unrhyw adegau ac mewn unrhyw randaliadau y mae'n credu eu bod yn addas. 3 Caiff y Cynulliad Cenedlaethol wneud taliadau dros dro o dan baragraff (1) mewn unrhyw achosion y mae'n credu eu bod yn briodol. 4 Ni chaniateir gwneud taliad oni bai bod y Cynulliad Cenedlaethol wedi'i fodloni bod y myfyriwr wedi bod yn ymgymryd â'r cwrs ers pythefnos. Gordalu 61 1 Caiff y Cynulliad Cenedlaethol adennill unrhyw ordaliad grant mewn perthynas â ffioedd o dan reoliad 53(1)(a) oddi wrth yr awdurdod academaidd. 2 Os bydd y Cynulliad Cenedlaethol yn gofyn iddo, rhaid i fyfyriwr rhan-amser cymwys ad-dalu unrhyw swm a dalwyd iddo o dan y Rhan hon sydd am ba reswm bynnag yn fwy na swm y grant y mae ganddo hawl i'w gael o dan y Rhan hon. 3 Caniateir i unrhyw ordaliad grant o dan y Rhan hon gael ei adennill ym mha un neu fwy bynnag o'r ffyrdd canlynol y mae'r Cynulliad Cenedlaethol yn credu eu bod yn briodol o dan yr holl amgylchiadau— a drwy dynnu'r gordaliad o unrhyw fath o grant sy'n daladwy i'r myfyriwr o dro i dro yn unol â rheoliadau a wnaed o dan adran 22 o'r Ddeddf; b drwy gymryd unrhyw gamau eraill i adennill gordaliad sydd ar gael i'r Cynulliad Cenedlaethol. RHAN 12 CYMORTH I FYFYRWYR ÔL-RADDEDIG SYDD AG ANABLEDDAU Myfyrwyr ôl-raddedig cymwys 62 1 Mae gan fyfyriwr ôl-raddedig cymwys hawl, yn ddarostyngedig i'r Rhan hon ac yn unol â hi, i gael grant i helpu gyda'r gwariant ychwanegol y mae'n ofynnol iddo ei dynnu mewn cysylltiad ag ymgymryd â chwrs ôl-raddedig dynodedig oherwydd anabledd sydd ganddo. 2 Mae person yn fyfyriwr ôl-raddedig cymwys mewn cysylltiad â chwrs ôl-raddedig dynodedig os yw'r person hwnnw'n bodloni'r amodau ym mharagraff (3) ac nad yw wedi'i hepgor gan baragraff (4). 3 Dyma'r amodau y cyfeirir atynt ym mharagraff (2)— a bod y Cynulliad Cenedlaethol wedi penderfynu mewn cysylltiad â'r cwrs ôl-raddedig dynodedig fod y person wedi'i grybwyll yn Atodlen 1; a b bod y Cynulliad Cenedlaethol wedi'i fodloni ei bod yn ofynnol i'r person dynnu gwariant ychwanegol mewn perthynas ag ymgymryd â'r cwrs oherwydd anabledd sydd ganddo. 4 Nid yw person yn fyfyriwr ôl-raddedig cymwys— a os rhoddwyd neu os talwyd iddo mewn perthynas ag ymgymryd â'r cwrs— i bwrsari gofal iechyd; ii unrhyw lwfans o dan Reoliadau Lwfansau Myfyrwyr Nyrsio a Bydwreigiaeth (Yr Alban) 1992 ; iii unrhyw lwfans, bwrsari neu ddyfarniad o ddisgrifiad tebyg a wnaed gan Gyngor Ymchwil; iv unrhyw lwfans, bwrsari neu ddyfarniad o ddisgrifiad tebyg a wnaed gan ei sefydliad sy'n cynnwys unrhyw daliad er mwyn talu am wariant ychwanegol a ysgwyddwyd gan y myfyriwr oherwydd ei anabledd; neu v unrhyw lwfans, bwrsari neu ddyfarniad o ddisgrifiad tebyg a wnaed gan y Cyngor Gofal Cymdeithasol Cyffredinol o dan adran 67(4)(a) o Ddeddf Safonau Gofal 2000 sy'n cynnwys taliad er mwyn talu am wariant ychwanegol a yswyddwyd gan y myfyriwr oherwydd ei anabledd; neu b os yw wedi torri rhwymedigaeth o ad-dalu unrhyw fenthyciad; c os yw wedi cyrraedd 18 oed ac nad yw wedi cadarnhau unrhyw gytundeb ar gyfer benthyciad a wnaed gydag ef pan oedd o dan 18 oed; ch os yw'r person hwnnw, ym marn y Cynulliad Cenedlaethol, wedi dangos drwy ei ymddygiad nad yw'n addas i gael cymorth. 5 At ddibenion paragraffau (4)(b) a (4)(c) ystyr “benthyciad” (“ loan ”) yw benthyciad a wneir o dan ddeddfwriaeth benthyciadau myfyrwyr. 6 Pan fo cytundeb ar gyfer benthyciad yn ddarostyngedig i gyfraith yr Alban, nid yw paragraff (4)(c) ond yn gymwys os gwnaed y cytundeb— a cyn 25 Medi 1991; a b gyda chydsyniad curadur y benthyciwr neu ar adeg pan na fu ganddo guradur. 7 Nid oes gan fyfyriwr ôl-raddedig cymwys hawl i gael grant o dan y Rhan hon os paragraff 7 yw'r unig baragraff o 1 i 8 o Atodlen 1 y mae'n syrthio odano. 8 Nid oes gan fyfyriwr ôl-raddedig cymwys hawl i gael grant o dan y Rhan hon oni bai ei fod yn ymgymryd â'i gwrs yn y Deyrnas Unedig. 9 Er gwaethaf paragraff (2), mae person yn fyfyriwr ôl-raddedig cymwys at ddibenion y Rhan hon os yw'n bodloni'r amodau ym mharagraffau (10) neu (11). 10 Yr amodau yn y paragraff hwn yw— a bod y person wedi ymgymhwyso fel myfyriwr ôl-raddedig cymwys mewn cysylltiad â blwyddyn academaidd gynharach ar y cwrs ôl-raddedig dynodedig presennol yn unol â rheoliadau a wnaed o dan adran 22 o'r Ddeddf ac nad yw'r statws hwnnw wedi dod i ben neu wedi'i derfynu; b bod y person wedi bod yn preswylio'n arferol yng Nghymru ar ddiwrnod cyntaf blwyddyn academaidd y cwrs ôl-raddedig dynodedig presennol; ac c nad yw statws y person fel myfyriwr ôl-raddedig cymwys wedi'i derfynu. 11 Yr amodau yw— a bod y Cynulliad Cenedlaethol wedi penderfynu o'r blaen fod y person yn fyfyriwr ôl-raddedig cymwys mewn cysylltiad â chwrs ôl-raddedig dynodedig heblaw'r cwrs ôl-raddedig dynodedig presennol; a b bod statws y myfyriwr fel myfyriwr ôl-raddedig cymwys mewn cysylltiad â'r cwrs yn is-baragraff (a) wedi'i drosglwyddo o'r cwrs hwnnw i'r cwrs presennol o ganlyniad i drosglwyddo unwaith neu fwy yn unol â rheoliadau a wnaed o dan adran 22 o'r Ddeddf; c bod y person wedi bod yn preswylio'n arferol yng Nghymru ar ddiwrnod cyntaf blwyddyn academaidd y cwrs yn is-baragraff (a); ac ch nad yw statws y person fel myfyriwr ôl-raddedig cymwys wedi'i derfynu. 12 Nid oes gan fyfyriwr ôl-raddedig cymwys, ar unrhyw un adeg, hawl i gael cymorth at y canlynol— a mwy nag un cwrs ôl-raddedig dynodedig; b cwrs ôl-raddedig dynodedig a chwrs dynodedig; c cwrs ôl-raddedig dynodedig a chwrs rhan-amser dynodedig. Cyrsiau ôl-raddedig dynodedig 63 Mae cwrs ôl-raddedig yn gwrs dynodedig at ddibenion adran 22(1) o'r Ddeddf a rheoliad 62— a os yw'n gwrs y mae angen gradd gyntaf (neu gymhwyster cyfatebol) neu'n radd uwch i gael mynediad iddo fel rheol; b os yw'n gwrs— i sy'n para o leiaf un flwyddyn academaidd; a ii yn achos cwrs rhan-amser, nad yw'n para fwy na dwywaith y cyfnod y mae ei angen fel rheol i gwblhau cwrs amser-llawn sy'n arwain at yr un cymhwyster; c os yw'n cael ei ddarparu yn gyfan gwbl gan sefydliad neu sefydliadau addysgol yn y Deyrnas Unedig a ariennir yn gyhoeddus neu'n cael ei ddarparu gan sefydliad neu sefydliadau o'r fath ar y cyd â sefydliad neu sefydliadau y tu allan i'r Deyrnas Unedig; ac ch nad yw'n gwrs hyfforddiant cychwynnol athrawon. 2 At ddibenion paragraff (1)— a mae cwrs yn cael ei ddarparu gan sefydliad os yw'r sefydliad yn darparu'r addysgu a'r goruchwylio sy'n ffurfio'r cwrs, p'un a yw'r sefydliad wedi gwneud cytundeb gyda'r myfyriwr i ddarparu'r cwrs neu beidio; b bernir bod prifysgol ac unrhyw goleg neu sefydliad cyfansoddol sydd o natur coleg prifysgol yn cael eu hariannu'n gyhoeddus os yw naill ai'r brifysgol neu'r coleg neu sefydliad cyfansoddol yn cael eu hariannu'n gyhoeddus; ac c ni fernir bod sefydliad yn cael ei ariannu'n gyhoeddus dim ond am ei fod yn cael arian cyhoeddus oddi wrth gorff llywodraethu sefydliad addysg uwch yn unol ag adran 65(3A) o Ddeddf Addysg Bellach ac Uwch 1992 . 3 At ddibenion adran 22 o'r Ddeddf a rheoliad 62, caiff y Cynulliad Cenedlaethol ddynodi cyrsiau addysg uwch nad ydynt wedi'u dynodi o dan baragraff (1). Cyfnod cymhwystra 64 1 Mae myfyriwr ôl-raddedig cymwys yn cadw ei statws fel myfyriwr ôl-raddedig cymwys drwy gydol y cyfnod cymhwystra. 2 Yn ddarostyngedig i'r paragraffau canlynol, mae “cyfnod cymhwystra” (“ period of eligibility ”) ym mharagraff (1) yn hafal i'r cyfnod y mae ei angen fel arfer i gwblhau'r cwrs ôl-raddedig dynodedig. 3 Caiff y Cynulliad Cenedlaethol, ar unrhyw adeg, adnewyddu neu estyn y cyfnod cymhwystra am unrhyw gyfnod ychwanegol y bydd yn penderfynu arno. 4 Mae'r cyfnod cymhwystra yn terfynu pan fydd y myfyriwr ôl-raddedig cymwys— a yn tynnu'n ôl o'i gwrs ôl-raddedig dynodedig o dan amgylchiadau lle nad yw'r Cynulliad Cenedlaethol wedi trosglwyddo neu lle na fydd yn trosglwyddo statws y myfyriwr fel myfyriwr ôl-raddedig cymwys i gwrs arall o dan reoliad 65; neu b yn rhoi'r gorau i'w gwrs ôl-raddedig dynodedig neu'n cael ei ddiarddel oddi arno. 5 Caiff y Cynulliad Cenedlaethol derfynu'r cyfnod cymhwystra os yw'r myfyriwr ôl-raddedig cymwys wedi dangos drwy ei ymddygiad nad yw'n addas i gael cymorth. 6 Os yw'r Cynulliad Cenedlaethol wedi'i fodloni bod myfyriwr ôl-raddedig cymwys wedi methu â chydymffurfio ag unrhyw ofyniad i roi gwybodaeth o dan y Rhan hon neu ei fod wedi rhoi gwybodaeth sy'n anghywir o ran manylyn perthnasol, caiff y Cynulliad Cenedlaethol gymryd unrhyw rai o'r camau canlynol y mae'n credu eu bod yn briodol o dan yr amgylchiadau— a terfynu'r cyfnod cymhwystra; b penderfynu nad oes gan y myfyriwr hawl mwyach i gael grant neu unrhyw swm penodol o grant; c trin unrhyw gymorth a dalwyd i'r myfyriwr fel gordaliad y caniateir ei adennill o dan reoliad 70. Trosglwyddo statws 65 1 Os yw myfyriwr ôl-raddedig cymwys yn trosglwyddo i gwrs ôl-raddedig arall, rhaid i'r Cynulliad Cenedlaethol drosglwyddo statws y myfyriwr fel myfyriwr ôl-raddedig cymwys i'r cwrs hwnnw— a os caiff gais oddi wrth y myfyriwr ôl-raddedig cymwys am wneud hynny; b os yw wedi'i fodloni bod un neu fwy o'r seiliau dros drosglwyddo ym mharagraff (2) yn gymwys; ac c os nad yw'r cyfnod cymhwystra wedi dod i ben neu wedi'i derfynu. 2 Dyma'r seiliau dros drosglwyddo y cyfeirir atynt ym mharagraff (1)— a bod y myfyriwr ôl-raddedig cymwys, ar argymhelliad yr awdurdod academaidd, yn dechrau ymgymryd â chwrs ôl-raddedig dynodedig arall yn y sefydliad; neu b bod y myfyriwr ôl-raddedig cymwys yn dechrau ymgymryd â chwrs ôl-raddedig dynodedig mewn sefydliad arall gyda chydsyniad awdurdod academaidd y sefydliad hwnnw. 3 Yn ddarostyngedig i baragraff (4), rhaid i fyfyriwr ôl-raddedig cymwys sy'n trosglwyddo o dan baragraff (1) barhau, am weddill y flwyddyn academaidd y mae'n trosglwyddo ynddi, i gael mewn cysylltiad â'r cwrs y mae'n trosglwyddo iddo y cymorth y mae'r Cynulliad Cenedlaethol wedi penderfynu bod ganddo hawl i'w gael mewn perthynas â'r cwrs y mae'n trosglwyddo oddi wrtho. 4 Caiff y Cynulliad Cenedlaethol ailasesu swm y cymorth sy'n daladwy ar ôl y trosglwyddo yn unol â'r Rhan hon. Ceisiadau am gymorth 66 1 Rhaid i berson (y “ceisydd”) wneud cais am grant o dan y Rhan hon mewn cysylltiad â phob blwyddyn academaidd ar gwrs ôl-raddedig dynodedig drwy lenwi a chyflwyno i'r Cynulliad Cenedlaethol gais ar unrhyw ffurf a chan ddarparu unrhyw ddogfennau y bydd y Cynulliad Cenedlaethol yn gofyn amdanynt. 2 Rhaid i'r cais gyrraedd y Cynulliad Cenedlaethol cyn gynted ag y bo'n rhesymol ymarferol. 3 Caiff y Cynulliad Cenedlaethol gymryd unrhyw gamau a gwneud unrhyw ymholiadau y mae'n credu eu bod yn angenrheidiol er mwyn penderfynu a yw'r ceisydd yn fyfyriwr ôl-raddedig cymwys, a oes ganddo hawl i gael grant a swm y grant sy'n daladwy, os oes swm yn daladwy o gwbl. 4 Rhaid i'r Cynulliad Cenedlaethol hysbysu'r ceisydd a oes gan y ceisydd hawl i gael grant neu beidio ac, os oes gan y ceisydd hawl, y swm sy'n daladwy mewn perthynas â'r flwyddyn academaidd, os oes swm yn daladwy o gwbl. Gwybodaeth 67 Mae Atodlen 3 yn gymwys i roi gwybodaeth. Swm grantiau 68 Y grant o dan y Rhan hon yw unrhyw swm sy'n briodol ym marn y Cynulliad Cenedlaethol, heb fod yn fwy na £5,780 mewn perthynas â blwyddyn academaidd. Talu grantiau 69 1 Rhaid i'r Cynulliad Cenedlaethol dalu'r grant y mae gan fyfyriwr hawl i'w gael o dan y Rhan hon a hynny mewn unrhyw randaliadau (os oes rhandaliadau) ac ar unrhyw adegau y mae'n credu eu bod yn briodol ac wrth arfer ei swyddogaethau o dan y paragraff hwn fe gaiff wneud taliadau dros dro hyd nes y ceir cyfrifiad terfynol swm y grant y mae gan y myfyriwr hawl i'w gael. 2 Caniateir i daliadau gael eu gwneud mewn unrhyw fodd sy'n briodol ym marn y Cynulliad Cenedlaethol a chaiff y Cynulliad Cenedlaethol ei gwneud yn un o amodau'r hawl i gael taliad fod rhaid i'r myfyriwr ôl-raddedig cymwys roi i'r Cynulliad Cenedlaethol fanylion cyfrif banc neu gyfrif cymdeithas adeiladu yn y Deyrnas Unedig y gall taliadau gael eu talu iddo drwy eu trosglwyddo'n electronig. Gordalu 70 1 Os bydd y Cynulliad Cenedlaethol yn gofyn iddo, rhaid i fyfyriwr ôl-raddedig cymwys ad-dalu unrhyw swm a dalwyd iddo o dan y Rhan hon sydd am ba reswm bynnag yn fwy na swm y grant y mae ganddo hawlogaeth i'w gael o dan y Rhan hon. 2 Caniateir i unrhyw ordaliad grant o dan y Rhan hon gael ei adennill ym mha un neu fwy bynnag o'r ffyrdd canlynol y mae'r Cynulliad Cenedlaethol yn credu eu bod yn briodol o dan yr holl amgylchiadau— a drwy dynnu'r gordaliad o unrhyw fath o grant sy'n daladwy i'r myfyriwr o dro i dro yn unol â rheoliadau a wnaed o dan adran 22 o'r Ddeddf; b drwy gymryd unrhyw gamau eraill i adennill gordaliad sydd ar gael i'r Cynulliad Cenedlaethol. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 24 Ionawr 2006